
Terminų kategorijos 


A. Buvimo, suvokimo ir reiškimo būdų santykiavimas. — B. Substancijos 
įvardymas. — C. Prietapų (akcidentų) įvardymas substancijos būdu. — 
„D. Substancijų ir prietapų apibūdinimas. — E. Veiksmo, vyksmo ir nusi- 


statymo įvardymas. 


PRATARTIS ŠIAM SKYRIUI. 


Po ilgesnės pertraukos autorius grižta prie terminologinės savo stu- 
dijos. Šitas dalykas visados autoriaus buvo mėgiamas, o, kaip nebaigtas 
darbas, jis juo labiau neduoda autoriui ramybės. Bet, priėjus arčiau prie 
lietuviškųjų terminų klausimo, jis pasirodė sunkesnis, negu autorius iš 
pradžios buvo tikėjęsis. Einant sąmoningai prie mūsų filosofinės termi- 
nijos sudarymo, neišvengiama pirma išnagrinėti terminų kategorijos, t. y. 
įvairūs reiškimo būdai pagal įvairias reiškiamųjų dalykų kategorijas. Pa- 
našių sistemingų tyrinėjimų mūsų filologinėje literatūroje kaip ir nėra. 
Vieno kito bandyta sistematizuoti kai kurių priesagų prasmės; nagrinėta 
priepuoliais atskiros priesagos, bet nieks nėra dar bandęs aprėpti visumą. 
Tiesa, prieš  keturiasdešimts metų su viršum Augustas Leskic- 
nas išspausdino labai vertingą aniems laikams veikalą, pavadinęs jį „Die 
Bildung der Nomina im Litauischen“ (Leipzig 1891). Bet tai buvo kalbi- 
ninko specialisto darbas, kuriame reiškimo būdai nagrinėjama pagal žodžių 
„šaknis ir priesagas. Kaip kalbininkui, A. Leskienui labiau rūpėjo konsta-- 
tuoti kalbos faktai, negu jie sistematizuoti pagal reiškiamųjų dalykų pras- 
mę. Be to, paminėtasis veikalas mūsų laikams yra jau gerokai pasenęs ir 
toli gražu neatvaizduoja dabartinės mūsų kalbos. 

Autoriui teko prieiti reiškimo būdų sistematizavimo klausimą iš logi- 
kos ir ontologijos pusės, kuri, tikrai sakant, svetima yra kalbininkams 
specialistams. Toks nusistatymas terminų kategorijų dalyke sudaro di- 
delių sunkybių dėl kelių priežasčių. Visų pirma kyla klausimas, kaip 
skirstyti terminai atskiromis kategorijomis pagal reiškiamųjų dalykų ypa- 
tybes. Ontologinės kategorijos ne tik nustato labai plačias ribas, kuriose 
gali būti numatyta didelė, tiesiog neapribota daugybė terminologinių ka- 
tegorijų, bet ir pačios gali būti įvairiai suprantamos ir interpretuojamos. 
Autorius pagrindu pasiėmė aristotelines ontologines kategorijas, bet jų ri- 
bose teko laisvai, savo nuožiūra, formuoti terminologines kategorijas pagal 
reiškiamųjų dalykų rūšis. Jam nebuvo žinoma nė vieno pavyzdžio, kuris 
galėtų aplengvinti šitą darbą, juo labiau kad kiekvienoje kalboje termino- 
loginės kategorijos konkretinėse savo smulkmenose priklauso nuo jos ypa- 
tybių. Taigi autoriaus darbo sunkybės yra kilusios ypatingai dėl dviejų 
aplinkybių, pirma, dėl nebuvimo terminologinių kategorijų sistemos ir, an- 
tra, dėl stokos sistematizuotos medžiagos, liečiančios lietuvių kalbos reiš- 
kimo būdus. 

Autorius todėl bandė iš vienos pusės sudaryti savą terminologinių ka- 
tegorijų sąrangą (struktūrą), o iš antros pusės stengėsi panaudoti svar- 
biausią medžiagą, kuri mažiau ar daugiau liečia lietuvių kalbos reiškimo 
būdus. Abu tuodu dalyku pasirodė labai sunkūs, ir autorius neturi įspū- 
džio, kad jam pasisekė visai gerai juodu įveikti. Ypač jis jaučiasi tinka- 
mai neišnaudojęs mūsų kalbinių šaltinių, nes, norint tai padaryti kaip rei- 
kiant, tektų virsti kalbininku ir pasisavinti atitikamus darbo metodus ir 
būdus. 

Prie mažiau ar daugiau panaudotų kalbinių šaltinių priklauso, be pa- 
minėto A. Leskieno veikalo, dar šie dalykai: 

1. Baronas, J., Rusų lietuvių žodynas, 2 leidimas. Kaunas 1932. 

2. Bytautas, Romas, Šis tas iš lietuvių kalbos filosofijos. Kau- 
nas 1908. 

3. Būga, K., Kalba ir senovė, I dalis. Kaunas 1922. 

4. Gimtoji Kalba, 1933 m., 1—10 nr. Kaunas. 

5. Javnis, K., Gramatika litovskago jazyka. Litovskij original i rus- 
skij perevod. Petrograd 1908—1916. 

6. Mūsų Kalba, priedas prie „Lietuvos Mokyklos“ 1925 m. 1—8 nr., 
1926 m. 1—12 nr., 1927 m. 1—7 nr. 

7. Niedermann, Dr. Max, Senn, Dr. Alfred, Brender, 
Dr. Franz, Wėrterbuch der litauischen  Schriftsprache. Litauisch — 
Deutsch. A.-K. Heidelberg 1932. 

8. Rygiškis, Jonas, Lietuvių kalbos gramatika. Etimologija. 
2 leidimas. Kaunas 1922. 

9. Salys, A., Kalbos tikslumas ir kitkas. Kaunas 1931. 

10. Sereiskis, B., Lietuviškai-rusiškas žodynas. Kaunas 1933. 

11. Šlapelis, Dr. J., Lietuvių ir rusų kalbų žodynas. Vilnius 1921. 

12. Švietimo Darbas: Būtėnas, P, Sudurtinžodžių sudėtindalės, 
1925 m. 11 nr.; Skardžius, Pr., Bendrinė kalba ir jos vartojimas, 1927 m. 
4, 6 ir 9 nr. ir 1928 m. 2 nr.; Kai kurie žodyno dalykai, 1928 m. 7 nr.; Kal- 
bos mažmenos, 1926 m. 4 ir 8 nr., 1927 m. 1 ir 11 nr.; Kalbos mažmožiai, 
1929 m. 3 nr.; P. Jonikas, Priesaga -inis, 1929 m. 2 nr. 

13. Vireliūnas, A., Įvardai, arba terminai, priimti Terminologijos 
Komisijos. Kaunas 1924, 

14, Vireliūnas, A., Mūs kalbos ugdymas. Kaunas 1925. 

Prie šios progos autorius nuoširdžiai dėkoja ponui B. Sereiskiui, kuris 
teikėsi prisiųsti jam 8 lankus iš spausdinamos, bet dar neišėjusios paskuti- 
nės jo žodyno dalies. 

Kaip galima spręsti iš panaudotosios literatūros, jos toli gražu nepa- 
kanka terminologinių kategorijų sistematizacijos darbui atlikti. Todėl 
autoriui nekalbininkui reikėjo kalbininko pagalbos. Čia malonėjo autoriui 
padėti gerb. kolega dr. A. Salys. Jis sutiko rankraštį paskaityti, ir savo 
patarimais prisidėjo prie darbo patobulinimo. Autoriui gerai suprantama, 
kad nekalbininko darbą sunku kalbos dalykuose visiškai suderinti su ling- 
vistikos mokslo reikalavimais. Todėl visai neišvengiama, kad jo darbas, 
kad ir specialisto skaitytas, šituo atžvilgiu nebus tobulas. Autorius pa- 
brėžia tad, kad dr. A. Salys, padėjo darbą tobulinti, bet, žinoma, negalėjo 
jo perdirbti iš naujo. Bet ir už suteiktą pagalbą autorius taria jam šioje 
vietoje savo nuoširdžią kolegišką padėką. 

Šia proga autorius turi padaryti keletą įspėjamųjų paaiškinimų, kad 
galima būtų išvengti nereikalingų nesusipratimų su kritikais. 

Visų pirma, suprastinimo sumetimais, autorius savotiškai vartoja ga- 
lūnės terminą, stengdamasis jį priderinti elementarinės gramatikos reika- 
lams. Kaip buvo jau savo laiku pažymėta (Logos, 1927 m. 1 nr., 20 p.), ga- 
lūnė autoriui reiškia tą žodžio dalį, kuri eina nuo šaknies iki jo galo. 
Tuo būdu galūnė susideda iš priesagos ir kaitmens. Priesaga (sufiksas) 
yra nekintamoji galūnės dalis; kaitmuo (fleksija) — kintamoji. Bet ir 
kaitmuo autoriaus suprantamas plačiau negu kalbininkų specialistų. Kait- 
menimis laikomos tokios galūninės dalys, kaip -as, -a, -ys, -is, -ė, us, -u0, 
-ias, -ia, -ius, nes šios dalys keičiasi linksniais ir skaičiais ir turi reikšmės 
ne tiek terminologinėms kategorijoms, sudaryti, kiek žodžių santykiams 
reikšti sakinyje. Kalbininkai specialistai dažnai pažiūrėtų į šituos daly- 
kus kiek kitaip. 

Antra pastaba turi liesti priesaginių kategorijų traktavimą.  Auto- 
riaus minties eiga veda nuo tikrovės per sąvoką prie žodžio, arba, kitaip 

tariant, nuo ontologinės per loginę prie terminologinės kategorijos. Todėl 
pagrindinis jo rūpestis yra susekti, kokiomis terminologinėmis ir visų pir- 
ma priesaginėmis kategorijomis reiškiasi ontologinės ir loginės kategori- 
jos. Jei tad autorius kur teigia, kad kuri nors ontologinė ar loginė kate- 
gorija reiškiasi tam tikra priesaga, tai toks teigimas nėra išimamojo ar iš- 
skiriamojo pobūdžio; tai, būtent, nereiškia, kad tam tikra ontologinė ar 
loginė kategorija reiškiasi viena kuria priesaga, arba kad tam tikra prie- 
saga gali reikšti tik vieną kurią kategoriją. Nagrinėjant substancijų reiš- 
kimąsi, atskirų priesagų reikšmės retai kada visos paliečiamos. Tai da- 
roma tik tada, kai priesagos reikšmė nėra sudėtinga ir liečia tiesioginiu 
būdu substancijos dalykus, arba kai praktiniais sumetimais apsimoka kiek 
išeiti iš substancijos reiškimosi ribų, kad paskui, tyrinėjant prietapų (akci- 
dentų) reiškimąsi, nebūtų reikalo grįžti prie priesagų, kurios labiausiai 
dera substancijoms reikštis. 

Atskirų priesagų reikšmėms sugretinti, duotos dvi sinoptinės lentelės, 
kurios parodo, kokiomis priesagomis reiškiasi substancija-subjektas ir 
substancija-objektas (ž. 37 p. ir 58 p.). Iš jų galima matyti, kad viena 
ir ta pati ontologinė ar loginė kategorija reiškiasi įvairiai, ir kad sykiu 
viena ir ta pati priesaga reiškia ivairias kategorijas. 

Pagaliau, keli žodžiai apie pavyzdžius. Duodamas pavyzdžių kiek- 
vienai terminologinei kategorijai, autorius toli gražu nėra sunaudojęs visų 
charakteringesnių pavyzdžių. Kai kur, pavyzdžiui, bepriesagiams ir su- 
durtiniams įvardams, autoriui buvo gana sunku parinkti bent po kelis 
reikšmingus pavyzdžius. Tiesa, tokiais atsitikimais paprastai buvo svarbu 
vien konstatuoti principinį tam tikros terminologinės kategorijos galimumą. 

Tipiškesnių priesagų atsitikimais buvo svarbu ne tik konstatuoti ter- 
minologinių kategorijų galimumą, bet ir iškelti aikštėn svarbiausius įvar- 
dus. Tokiu atveju autorius davė ne tik žmonių žodžių, bet ir naujadarų, 
vykusiai sudarytų tipišku būdu. Čia tipiškumas buvo autoriui svarbiau- 
sias dalykas. 


A. BUVIMO, SUVOKIMO IR REIŠKIMO BŪDŲ SANTYKIAVIMAS 


Tikrovė, mintis ir kalba yra iš savo esmės trys skirtingi dalykai, ku- 
riems tačiau yra skirta šiaip ar taip santykiuoti tarp savęs. Tikrovė spe- 
cialia prasme yra tai, kas turi buitį, nepriklausomą nuo mūsų minties. Min- 
tis yra mūsų proto padaras, kilęs iš tikrovės pagrindo. Kalba yra psicho- 
fiziologinis žmogaus padaras, su kurio pagalba yra reiškiama skiemenuotu 
būdu mintis. "Turime čia tris sritis: ontologinę, kur viešpatauja tikrovės 
dėsniai; loginę, palenktą proto dėsniams, ir gramatinę, kurią valdo žodžio 
dėsniai. Ontologiniai tikrovės, loginiai proto ir gramatiniai žodžio dėsniai 

yra iš savo prigimties visai skirtingi dalykai, ir negali būti jokios rimtos 
kalbos apie jų sutapimą vienų su kitais arba net apie jų atitikimą tarp savęs. 

Jei ontologiniai, loginiai ir gramatiniai dėsniai, kaip priklausą įvai- 
rioms sritims, yra visai skirtingi savo prigimtimi, tai anaiptol nereiškia, 
kad tikrovė, mintis ir kalba neturi nieko bendro tarp savęs ir neturi ati- 
tikti tam tikra prasme viena kitą. Ir iš tikro, ko verta mintis, neatitinkanti 
tikrovės, arba ko verta kalba, neatitinkanti minties ir tuo pačiu — tikro- 
vėė? — Juk mintis iš savo prigimties yra pašaukta atitikti tikrovę, o kal- 
ba — mintį, ir jei vienoje ar antroje nėra reikalaujamo atitikimo, negalima 
kalbėti apie tikrą mintį, apie reikšmingą kalbą. 

Tas faktas, kad, iš vienos pusės, tikrovės, minties ir kalbos dėsniai yra 
visai skirtingi savo prigimtimi, kaip valdą įvairias sritis, ir kad, iš antros 
pusės, tikrovė, mintis ir kalba iš savo prigimties yra pašauktos tam tikroje 
tvarkoje atitikti viena kitą, davė progos daug kam iš filosofų ir moksli- 
ninkų tikrovės, minties ir kalbos atitikimą tarp savęs arba nelygstamai 
teigti arba nelygstamai neigti. Abiem atvejais buvo gaunamas vienašališkas 
nusistatymas, einąs iš nesugebėjimo įžvelgti abidvi dalyko puses ir duoti 
sintetinį klausimo išsprendimą. Mes nemanome, kad ontologiniai, loginiai 
ir gramatiniai dėsniai atitinka vieni kitus, bet mes griežtai teigiame, kad 
žodis iš savo prigimties yra pašauktas bent tam tikrame laipsnyje atitikti 
mintį, ir kad mintis yra pašaukta bent tam tikrame laipsnyje atitikti tik- 
rovę, o jei toks yra jų pašaukimas, tai jie ir turi turėti tam tikrų priemonių 
savo pašaukimui ištesėti. 

Plačiai suprantamos gramatikos mokslas turi savo uždaviniu susekti 
ne tik grynai formalinius kalbos dėsnius, bet taip pat ir tinkamą minties 
reiškimą kalbos priemonėmis. Panašiai, logikos mokslas turi savo užda- 
viniu ištirti mąstymo vyksmą, kuris ne tik neprieštarauja pats sau, bet — 
ir tikrovei. Kas gi atsitiktų, jei imtume teigti, kad ne tik ontologiniai, 
loginiai ir gramatiniai dėsniai neatitinka vieni kitų, bet ir apskritai tarp 
tikrovės, minties ir kalbos negali būti jokia prasme jokio atitikimo? — 
Tokiu atveju turėtume, norėdami būti nuoseklūs, neigti gramatikos ir 
logikos mokslų prasmę, o galutinėje sąskaitoje — ir prasmę bet kurio kito 
mokslo. Iš to jau matyti, kad tarpusavis tikrovės, minties ir kalbos atiti- 
kimas turi būti imamas ne tik kaip labai reikšmingas faktas, bet ir kaip 
kardinalinis uždavinys žmogaus dvasios darbui. 

Šiuo atveju mums nerūpi tyrinėti kalbamo atitikimo klausimas visoje 
jo platumoje. Mums svarbu į jį atsižvelgti tik tiek, kiek to reikalauja 
terminologijos dalykas toje savo dalyje, kurioje tyrinėjama terminų ka- 
tegorijos pagal reiškimo būdus. Terminologija nagrinėja minties faktus, 
kiek šie yra imami ir klasifikuojami santykyje su kalba, t. y. ryšium su 
tomis reiškimo priemonėmis, kurios juos atitinka. Iš vienos pusės pagal 

buvimo būdus, arba būsenas, susidaro suvokimo būdai, arba minties ka- 
tegorijos; o iš antros pusės pagal suvokimo būdus formuojasi reiškimo 
būdai, arba terminų kategorijos. Terminų kategorija mums yra ne kas 
kita, kaip terminų grupė, tipiška savo lytimi, dažniausiai — savo priesaga 
ir atitinkanti turinčių tam tikrą bendrumą sąvokų grupę. Šitą grupę pran- 
cūzų kalba vadina catėgorie suffixale. Priesagų skirtumai atitinka papras- 
tai minties skirtumus; iš čia gaunama tai, kad priesaginės kategorijos ati- 
tinka tam tikrame laipsnyje ir minties kategorijas. 

Lietuvių kalboje priesaginės kategorijos tiek yra ryškios ir taip tai- 
syklingai yra vartojamos minties katogerijoms reikšti, kad galima net, 
kaip buvo anksčiau sakyta (ž. Logos, 1927 m. 1 nr. 22 p.), kalbėti apie 
kategorinį galūniavimą šalia linksniavimo ir asmenavimo. Susekti pagriu- 
dinius dėsnius mūsų kategoriniam galūniavimui, kiek tai yra galima dabar- 
tinėse mūsų mokslo ir autoriaus išgalių aplinkybėse ir yra artimesnis šio 
skyriaus uždavinys. 

Terminologija tyrinėja minties lytis, kurios atitinka tikrovės dalykus 
ir kurios atitinkamai norima išreikšti žodiniais ženklais. Terminologija 
tad, siekdama tikslaus tikrovės, minties ir kalbos atitikimo tarp savęs, 
turi išlaikyti nuoseklią liniją, einančią iš tikrovės per mintį prie žodžio. 
Mintis čia vaidina centrinę rolę: ji iš vienos pusės pagauna tikrovę, o iš 
antros pusės atitinkamą prasmę suteikia žodiniams ženklams. Žmogaus 
protas, atsikreipdamas į tikrovę, stengiasi ją pagauti buvimo atžvilgiu; 
ogi, atsikreipdamas į žodį, jis suteikia jam reiškimo galią, kurios žodis 
neturi iš vienos tik fizinės savo prigimties. Pirmuoju atveju gaunami 
suvokimo būdai, antruoju — reiškimo būdai. 

Atsiskleisdamas išviršinei tikrovei, mūsų protas visų pirma pagauna 
ją bendru esybės atžvilgiu ir tik paskui sugeba 'žvelgti joje įvairias jos 
savybes. Šitie suvokimo aktai, kuriais esybė yra pagaunama savo savybėse, 
ir yra ne kas kita, kaip suvokimo būdai. Pačios savybės, kuriomis esybė 
apsireiškia mūsų protui, yra buvimo būdai, kurie realiai yra ankstybesni 
už suvokimo būdus, nes šie seka buvimo būdus panašiai, kaip protas seka 
patį daiktą. „Modi essendi seu proprietates rerum seu entium praecedunt 
modum intelligendi, sicut causa effectum“, sako Siger de Courtrai savo 
Summa modorum significandi*: (93 p.). Vadinasi, esybės savybė yra tasai 
realus pagrindas, ant kurio tegali įvykti realus suvokimo būdas. 

Iš kitos pusės tas pats buvimo būdas eina realiu pagrindu reiškimo bū- 
dui, nors ir kitaip, kaip pirma, būtent, tarpininkaujant suvokimo būdui. 
Reiškimo būdas yra ne kas kita, kaip proto suteikta žodžiui galia reikšti 
tam tikrą jo suvoktą daikto savybę. „Modus... significandi. .., sako tas pats 


* G. Wallerand, Les Oeuvres de Siger de Courtrai, Louvain 1913. Edi- 
tion: Les Philosophes Belges. Tome VIII. 

autorius, est ratio guaedam concessa voci ab intellectu secundum guod talis 
vox talem modum essendi significat“ (T. p. 94 p.). Taigi, reiškimo būdai 
seka buvimo būdus tarpininkaujant suvokimo būdams. 

Esant tokiam santykiavimui tarp buvimo, suvokimo ir reiškimo būdų 
yra visai prigimta terminų kategorijų susekime išeiti iš ontologinio tikrovės 
pagrindo, nes terminai turi reikšti ne tik minties kategorijas, bet ir bu- 
vimo kategorijas. Kokios tad yra pagrindinės ontologinės kategorijos, ku- 
rios paskui šiaip ar taip turi būti pareiškiamos loginėje ir gramatinėje sri- 
tyje? — Vadovaujantis realiu sveiko proto sprendimu, galima susekti, kad 
pagrindinės ontologinės kategorijos, kurios čia mums visų pirma turi rū- 
pėti yra substancija ir prietapas (accidens). Substancija yra savibūvė 
esybė, t. y. tai, kas turi buitį savyje, tuo tarpu kad prietapas yra tai, kas 
turi buitį kame kitame, būtent, substancijoje. Kitaip tariant, prietapas yra 
nesavibūvė esybė. Po esybės suvokimo šis skirtumas tarp substancijos ir 
prietapo yra vienas iš svarbiausių ontologinių konstatavimų, ir dargi toks, 
kad jis neišvengiamai atsiliepia loginėje ir gramatinėje srityje. 

Substancija iš savo prigimties yra veikimo pradas ir, kaipo tokia, jinai 
yra visų savo prietapų pagrindas arba pamatas. Prietapai, kaipo kylą iš 
jos, ją mums apreiškia, kitaip tariant, jie yra savibūvės esybės apraiškos. 
Taigi turinti savyje buitį esybė apsireiškia mums savo prietapais, t. y. ne- 
turinčiomis savyje buities esybėmis. Sakant, kad substancija reiškiasi 
mums savo prietapais, yra iš tikrųjų pasakoma, kad mes patiriame, arba 
pažįstame, substanciją per prietapus. Substancija yra bendra pozityvinė 
esybės potencija, arba galybė, pajėga; tuo tarpu kad prietapas yra esybės 
aktas, arba veiksmas, kitaip tariant, aktualus esybės pasireiškimas. 

Substancijos ir prietapo santykiavimas yra kardinalinis ontologinei tik- 
rovės sričiai; bet sykiu jis yra realus pagrindas loginei pažinimo sričiai, 
nes pirmykšte savo prasme sprendimas yra ne kas kita, kaip substancijos ir 
prietapo santykiavimo konstatavimas. "Tiesa, ekzistencialinis, arba esama- 
sis, sprendimas tėra vien plikas substancijos buvimo konstatavimas; bet ir 
čia šitas konstatavimas tegalimas vien todėl, kad substancija mums reiš- 
kiasi savo prietapais. "Tad faktiškai, konstatuodami substancijos buvimą, 
konstatuojame jos apsireiškimą prietapais, t. y. organiškajame santykiavi- 
me su jaisiais. Jei ontologinėje srityje, sakysime, žmogus pirma yra ir 
paskui tik apsireiškia, tai pažinimo srityje žmogus todėl mums yra, kad 
pirma jis mums apsireiškia, būtent, savo prietapais. 

Kvalifikacijos sprendimuose substancijos su prietapais santykiavimo 
pagrindas yra dar ryškesnis. Jei sprendimas „substancija yra“ mums visų 
pirma reiškia „substancija mums pasireiškia“, tai sprendimai apie tai, 
kokia yra pasireiškianti mums substancija, jau mums tiesioginiu būdu sa- 
ko, kaip ji mums pasireiškia, būtent, kokiais prietapais. Teisingai tad sa- 

koma, kad realioji tikrovės substancija yra pagrindinis, arba pirmykštis savo 
kilme, sprendimo subjektas. Šita prasme net pačiuose terminuose „substan- 
cija“ ir „subjektas“ yra tam tikros analogijos. Jei „substantia“, lotyniškai 
tariant, yra ens substans, t. y. esybė, stovinti po kuo kitu, tai „subjectum“ 
yra id, guod subjicitur intellectui, — tai, kas yra palenkiama protui. Ba 
kas yra pametama (subjicitur) po kuo kitu, yra, lietuviškai tariant, pama- 
tas. Ir štai pagrindinis sprendimo pamatas yra realioji individualinė sub- 
stancija, pasireiškianti savo prietapais, ir tuo pačiu duodanti mums gali- 
mybę apie ją taryti, arba tariniuoti (praedicare) šiuos prietapus. 

Kaip matome, spręsmo pamatas ir tarinys pirmykšte savo kilme, arba 
galutinėje savo sąskaitoje, atitinka tikrovės substanciją ir prietapą. Čia 
tekonstatuojamas vien bendriausias atitikimas tarp buvimo būdų ir suvo- 
kimo būdų. Šis ontologinės ir loginės srities atitikimas negali būti pava- 
dintas adekvatus tikra šito žodžio prasme. Iš vienos pusės mąstymas ne- 
įstengia niekados išsemti viso tikrovės turtingumo; jis nesugeba suimti 
į save viso realaus jos turinio, bet tesuteikia mums vien tą tikrovės supra- 
timą, kuri duoda atskiri jos piūviai. Bet iš antros pusės mąstymas mums 
duoda net daugiau, kaip kad yra tikrovėje. Dažniausiai tai yra toks sąvokų 
jungimas, kuris neatitinka tikrovės tvarkos, kaip jai priešingas. Tačiau 
ne visa tai, ko yra mūsų mąstyme daugiau, kaip tikrovėje, eina iš klaidos. 
Mūsų sąvokos, sudarytos pasiremiant tikrovės pagrindu, bet paskui nuo jo 
atitrauktos ir apibendrintos, logikos srityje gali būti derinamos laisviau, 
negu tai yra su substancijos ir prietapo santykiavimu tikrovėje, ir vis dėlto 
tai dar nereiškia, kad loginė tvarka visais tokiais atvejais prieštarauja on- 
tologinei. Pavyzdžiui, ontologinėje tvarkoje substancija yra pirmesnė už 
prietapą, kaip kad pagrindas yra pirmesnis už einančią iš jo apraišką, bet 
ne atvirkščiai; tuo tarpu pažinimo tvarkoje apraiška yra pirmesnė už savo 
pagrindą. Toks skirtumas galimas todėl, kad iš savo prigimties ontologi- 
niai ir gnoseologiniai dėsniai yra skirtingi. 

Didesnė loginės tvarkos laisvė pasireiškia ir tada, kai pamatu yra ima- 
mas prietapas, nors pirmikšte savo prasme vienintelis tikras pamatas yra 
substancija. Atitraukimo ir apibendrinimo veiksmais žmogaus mintis ran- 
dasi tam tikra prasme atpalaiduota nuo tikrovės sąvaržų, ir tai dar nereiš- 
kia vis dėlto šitos minties netikrumo; tai tik leidžia laisviau spekuliuoti 
minties pradais bendro samprotavimo plotmėje, t. y. nesivaržant tomis ri- 
bomis, kurias stato konkretiniai atsitikimai. Štai kodėl spręsmo pamatu 
gali eiti ne tik substancija, bet ir prietapas, ir dar dėl to nėra reikalo pa- 
neigti tikrumą spręsmų, turinčių pamatu prietapus. 

Einant nuo loginės prie gramatinės srities, reik vėl konstatuoti, kad 
kalba duoda ir mažiau ir daugiau, negu mintis; čia atitikimas tarp žodžio 
ir minties yra dar mažiau griežtas kaip kad tarp minties ir tikrovės; juo 

mažiau tobulas yra tad atitikimas tarp žodžio ir tikrovės. Vis dėlto skir- 
tumas, kurio yra tikrovėje tarp substancijos ir prietapo, ir kuris randa 
savo atspindį spręsme pamato ir tarinio skirtume, šiaip ar taip turi išeiti 
ir iš tikro išeina aikštėn gramatinėje srityje. 

Jei ontologija konstatuoja daiktuose dvi pagrindines būsenas: substan- 
ciją ir prietapą, iš kurių pirmoji reiškia tai, kas yra labiau pastovu, o an- 
trasis — tai, kas labiau kinta, vyksta, tampa, tai spekuliatyvinė gramatika 
per savo senovinius atstovus konstatuoja, kad atitinkamai „vardas“ (no- 
men) ir „įvardis“ (pronomen) yra pašaukti reikšti tai, kas yra daiktuose 
pastovu ir trunkama, tuo tarpu kad „žodis“ (verbum) ir „dalyvis“ (parti- 
cipium) yra skiriami reikšti tai, kas daiktuose yra kintama tampama. Ir 
čia reik iš pat pradžios pažymėti, kad pirmykšte savo prasme „vardas“ ir 
ypatingai daiktavardis (substantivum) yra pašauktas reikšti substanciją, ir 
kad etimologinė giminystė žodžių substantia ir substantivum nėra atsitik- 
tinis gramatinei nomenklatūrai. Senovinių spekuliatyvinės gramatikos 
atstovų supratimu daiktavardis reiškia substanciją su atitinkamu jos savy- 
bės pažymėjimų — nomen significat substantiam cum gualitate (plg. Duns 
Scotus, Gramatica speculativa, 1902, 28—29 p.). 


Tokia yra pirmykštė „vardo“ prasmė. Bet tolimesnėje evoliucijoje 
„vardas“ atitolo nuo pirmutinio savo paskyrimo ir ėmė reikšti ne tik sub- 
stanciją, bet ir prietapą, tiesa, substancijos būdu (per modum substantiae). 
Tam tikra prasme prietapas dalyvauja substancijos prigimtyje ir todėl sko- 
linasi iš jos atsitiktinį savo pastovumą. Dėl šitų substancialinių savo šak- 
nų prietapas įgauna galią reikštis „vardu“. Tokiu būdu reiškimosi vyksme 
substancija ir prietapas randasi labai glaudžiai susiję tarp savęs: sub- 
stancija reiškiasi per prietapus ir todėl priežastingai yra pareiškiama 
ryšium su prietapais, ją apreiškiančiais; o iš kitos pusės prietapai remiasi 
substancialiniu savo pagrindu ir jo pastovumo vardan yra reiškiami „var- 
dais“, t. y. substancijos būdu. Substancija pažymima atitinkama jos sa- 
vybe, pasireiškiančia prietapu: štai kokią prasmę turi žodžiai „cum guali- 
tate“ posakyje „nomen significat substantiam cum gualitate“. Sykiu prie- 
tapas imamas pastovumo atžvilgiu, pažymimas substancijos būdu, nes kaip 
buvo senovėje sakyta, „guidguid permanet, per modum substantiae per- 
manet“. 


Užtat veiksmažodis ir dalyvis yra pašaukti reikšti kintamą vyksmą 
daiktuose, būtent: judėjimą, veiksmą, kęsmą ir kitus tapimo vyksmus. 
„Nomen significat rem suam per nodum substantiae seu entis, et verbum per 
nodum significandi fieri seu esse“, sako Siger de Conrtrai (O. c., 
108 p.). Tą patį skirtumą tarp „žodžio“ (verbum) ir „vardo“ (nomen) 
DunsScotus išreiškia šiais žodžiais: „proprietas fluxus et sucessionis... 

opponitur propietati entis, guae est proprietas habitus et permanentis“ 
(O. E, 85-p-). 

Apie veiksmažodžio ir dalyvio skirtumą buvo seniau sakyta, kad veiks- 
mažodis (verbum) atskiria veiksmą nuo subjekto, kuris jį padaro, ima, taip 
sakant, veiksmą su distancija (cum distantia) nuo subjekto, tuo tarpu kad 
dalyvis (participium) reiškia veiksmą, sujungtą su subjektu (sine distan- 
tia). „Est igitur participium medium inter nomen et verbum“, sako Siger 
de Constrai (O. c., 122 p.). Dalyvis vienas savo savybes gauna iš „var- 
dų“, kitas — iš veiksmažodžio, štai kokia prasme jis yra dalyvis abiejų pu- 
sių. Iš čia yra kilęs ir jo istorinis vardas „participium“. 

Prie šios progos bus ne pro šalį pažymėjus, kad kaip tik kyla reikalas 
įvardyti veiksmą, tenka šis veiksmas imti prietapo prasme ir reikšti substan- 
cijos būdu. Pavyzdžiui, žodis „vykdyti“ reiškia veiksmą, bet jei panorė- 
sime šitą veiksmą įvardyti, arba suteikti jam įvardą, turėsime kalbėti apie 
„vykdymą“, kuris yra jau daiktavardis reiškiąs veiksmą substancijos būdu. 

Terminologijos reikalui daugiau turi reikšmės daiktavardžio ir būdvar- 
džio skirtumas. Daiktavardis reiškia savibūvę esybę tiek realine tiek abs- 
traktine prasme: būtent, substancija yra realiai savibūvė esybė, tuo tarpu 
kad prietapas gali būti imamas substancijos būdu tik abstraktine prasme. 
Šitas daiktavardžio supratimas buvo šitaip Siger de Courtrai išreiš- 
kiamas: „Substantivum autem est modus significandi accidentalis nominis, 
designans circa rem modum per se entis et abstracti sive sit proprie ens 
per se sicut substantiae, sive sint entia per se distincta ab illo in guo sunt, 
et ut sic significata, ut in accidentibus abstractis“ (Wallerand, O. c. 98 p.). 
Duns Scotus, kalbėdamas apie daiktavardį, tą patį dalyką išreiškė po- 
sakiu „modus significandi per modum per se stantis“ (Duns Scotus, 
O: c. 32 p.): 

Jei daiktavardžiui yra prigimta reikšti realus ar tik abstraktinis savi- 
būdiškumas, tai būdvardis yra pašauktas reikšti imbuviškumą, t. y. visa tai, 
kas realinei ar abstraktinei esybei pritampa iš šalies, kas jai yra imbuvys, 
joje, kaip sakant, įsigyvena. Štai kodėl Siger de Courtrai sakė, kad 
„adiectivum est modus significandi accidentalis nominis designans circa rem 
modum essendi adjacentis“ (Wallerand, O. c. 97 p.), o Duns Scotus tą 
pat išreiškė žodžiais: „nomen ergo adiectivum significat per modum inhae- 
rentis alteri secundum esse“ (Duns Scotus, O. c., 33 p.). 

Iš to, kas pasakyta apie daiktavardį ir būdvardį, galima padaryti išva- 
da, kad daiktavardis įvardija substancijas ir imamus substancijos būdu 
prietapus, tuo tarpu kad būdvardis apibūdina substancijas ir šiaip imamus 
prietapus. Dabar jau galima sudaryti tolimesnis planas terminų kategori- 
joms tyrinėti: mums svarbu bus susekti iš pradžios, kaip įvardijamos sub- 
stancijos, kaip realiai savibūvės esybės; paskui, kaip įvardijami prietapai, 

kaip apstrakčiai savibūvės esybės; toliau, kaip apibūdinama ir substancijos 
ir prietapai, ir, pagaliau, kaip įvardijami įvairūs tapsmai: veiksmas, vyks- 
mas, nusistatymas ir t. t. 


B. SUBSTANCIJOS IĮIVARDYMAS. 


1. — Nepriklausomasis ir priklausomasis substancijos įvardymas. 


Kaip įvardijamos substancijos ? — Atsakant į šitą klausimą, visų pir- 
ma reikia konstatuoti bendrą dėsnį, kad substanciją pažinti ir todėl apie 
ją spręsti mes tegalime vien iš to, kaip ji mums reiškiasi savo prietapais. 
Todėl, galima jau spėti, kad ji, kaipo taisyklė, yra vadinama ryšium 
su tuo prietapu, kuris ją pareiškia. Pavyzdžiui, substancija, reiškianti save 
gyvybe, yra vadinama gyviu, gyvūnu, gyvuonimi ar gyvuliu; substancija, 
reiškianti save augimu, vadinama augmenimi, augalu, auguonimi, augila, ar 
dar kaip kitaip, destis kokia augimo ypatybė yra imama į dėmesį. Vis dėlto 
ir gyvybė ir augimas substancijai yra prietapai, kurie nereiškia savibūvio 
pačios substancijos pagrindo, prieinamo mums ne kitaip, kaip per prietapus. 

Substancijų įvardymas iš prietapų yra priklausomasis jų įvardymas. 
Atitinkamai substancijų įvardymas be sąryšio su prietapais bus nepriklau- 
somasis jų įvardymas. Toks nepriklausomasis substancijos įvardymas įvyks- 
ta, pavyzdžiui, tada, kai kam nors yra suteikiamas tikrinis vardas, jokia 
prasme nesurištas su substancijos reiškimusi. Bet ir tikrinių vardų atsi- 
radimas dažniausiai buvo susijęs su tam tikromis ypatybėmis tų asmenų, 
gyvių ar šiaipjau daiktų, kuriems jie buvo duodami. Tik ilgainiui vardo 
sąryšis su įvardijamojo subjekto ypatybėmis atsipalaiduoja ir tokie vardai 
suteikiami be priklausomumo nuo įvardijamųjų asmenų ar daiktų ypatybių, 
arba, kitaip tariant, nuo prietapų. : 

Nurodytas čia nepriklausomasis substancijų įvardymas yra grynai kon- 
vencionalinis, t. y. jis pareina nuo žmonių arbitralinės nuožiūros ar suta- 
rimo vadinti daiktus ir ypač asmenis tokiais ar kitokiais vardais, realiai 
nesurištais su jų subjektu tokiu ar kitokiu reiškimusi. Imant dalyką 
griežtai, kiekvienas realiai pagrįstas substancijos įvardymas yra priklau- 
somasis ivardymas. Mes negalime pažinti ir todėl pagrįstai įvardyti da- 
lylzo, kuris mums jokia prasme nesireiškia, ir apie kurio savybes mes ne- 
turime nė mažiausio supratimo. Net tada, kai mums nekalbininkams sub- 
stancijos įvardymas pirmu pažvelgimu atrodo nepriklausomasis, kaip, pa- 
vyzdžiui, Dievas, žmogus, siela, vėlė, kūnas, akmuo, nes šie vardai neduoda 
mums išsyk galimumo suvokti jų priklausomumą nuo reiškimosi ypatybių, 
vis dėlto ir šiais atvejais kalbininkų tyrinėjimai gali susekti tokį realų 
priklausomumą ir tuo įrodyti, kad ir šiuo atveju mes turime reikalą su 

priklausomuoju įvardymu. Kuo daugiausia šį įvardymą galima pavadinti 
lygstamai nepriklausomu, todėl, kad jo priklausomumas nuo įvardijamojo 
daikto prietapų nėra visiems lygiai aiškus ir sugestyvus. 

Lygstamai nepriklausomų substancijos įvardymų yra palyginti nedaug. 
Jie siekia gilią senovę ir turi turtingą tradicinę prasmę, kaip tik todėl, kad 
jų atsipalaidavimas nuo konkretinių prietapų, siaurai aprėžiančių terminų 
prasmę, duoda galimumą jungti su jais plačiąsias koncepcijas. Visai kito- 
kiu pobūdžiu pasižymi priklausomieji substancijos įvardymai. Kadangi 
jų sąryšis su atskirais prietapais yra visai permatomas, tai jis kaip tik siau- 
rai užbrėžia termino prasmę ir tuo pačiu stato visai aiškias ribas jo supra- 
timui. Todėl, jei priklausomieji substancijos įvardymai nėra tiek pras- 
mingi, kaip nepriklausomieji, tai jie užtat pasižymi daug didesniu tikslumu 
ir konkretumu. Nepriklausomųjų įvardymų nebuvimas per daug suvar- 
žytų minties reiškimąsi, tuo tarpu kad priklausomųjų įvardymų nebuvimas 
per daug apsunkintų tikslų jos reiškimąsi, esant per didelei neapribotų 
galimybių daugybci. 


2. — Substancijos rūšys. 


Mūsų reikalui turi ypatingos reikšmės priklausomasis substancijos 
įvardymas ir, būtent, dėl dviejų priežasčių: pirma, todėl, kad mūsų kalba 
turi dideles galimybes substancijoms reikšti pagal ivairius prietapus, ir, 
antra, todėl, kad šitas galimybes išnaudojant, kaip tik susidaro mūsų filo- 
sofinė terminija. Kaip jau buvo sakyta, mūsų kalboje priseaginės katego- 
rijos yra didelis turtas. Jos, būtent, išreiškia mūsų minties kategorijas, 
kurios savo ruožtu remiasi tam tikromis būsenos kategorijomis. Svarbu šia 
proga pažymėti, kad priesagos vieta žodžio galūnėje, tarp šaknies ir kait- 
mens, kaip tik skirta reikšti ne žodžių santykiavimą sakinyje, bet žodžio 
priklausomumą prie tam tikros kategorijos: „Priesaga (le suffixe), sako 
J. Vendryes, tarnauja pareikšti kategorijai, prie kurios žodis priklauso 
(veiksnio, veiksmo, įrankio, didybės, mažybės vardai ir t. t.), tuo tarpu kad 
kaitmuo (le dėsinence) pažymi vien žodžio rolę sakinyje“ (Le Langage, 
Paris 1921, 97 p.). 

Substancija, pareiškiama ryšium su prietapu, kuris ją apreiškia, pa- 
prastai gauna savo įvardyme priesagą, kuri kaip tik išreiškia substancijos 
santykiavimą su šituo prietapu. Jei, pavyzdžiui, tariame sakytojas, tai to- 
kiu atveju žmogus, kaip substancija, yra pareiškiamas ryšium su veiksmu, 
kuriuo jis reiškiasi; o tai ir išeina aikštėn su priesaga -t0j-. Tokiu būdu 
susidaro priesaginės terminų kategorijos, kurios skiriasi tarp savęs savo 
prasme ir reiškia skirtingas daiktų grupes. Šiuo metu mums rūpi terminų 
kategorijos, reiškiančios įvairias substancijos rūšis. 

tancijos įvardą gausime kiekvieną kartą, kai terminas reiškia šiaip 
ar taip savibūvę esybę. Sistemingą substancijos suskirstymą rūšimis buvo 
sudaręs dar III amž. po Kr. Porphyrius-Malchus, gyvenęs nuo 232 
iki 304 m. Jis atvaizdavo substancijos kategorijoje giminių ir rūšių santvar- 
ką tam tikra schema,kuri igavo žinomą vardą Arbor Porphyriana. Iš tos sche- 
mos patiriame, kad substancijos skirstomos visų pirma į nematerialines ir 
materialines. Nematerialinėmis substancijomis, pavyzdžiui, bus vėlė, an- 
gelas ir t. t. Materialinė substancija yra kitaip vadinama kūnu. Kūnai 
skirstomi į neorganinius ir organinius. Neorganiniai kūnai, pavyzdžiui, 
bus įvairūs metalai, mineralai ir šiaipjau visi materialiniai elementai, ne- 
sudarą organinių junginių.  Organinis kūnas yra ne kas kita, kaip gyvis 
plačiausia to žodžio prasme. Gyviai skirstomi į nejuslingus ir juslingus. 
Nejuslingi gyviai bus įvairūs augmens, pavyzdžiui, žolės, medžiai ir t. t. 
Juslingas gyvis yra ne kas kita, kaip gyvūnas plačiausia to žodžio prasme. 
Gyvūnai skirstomi į neprotingus ir protingus. Neprotingi gyvūnai bus, 
pavyzdžiui, vabzdžiai, žuvys, paukščiai, žvėrys ir t. t. Protingas gyvūnas 
yra žmogus. Žmogus neskirstomas rūšimis tikra to žodžio prasme. Jis 
susiskirsto individais asmenimis. 

Kiekvienas daiktas, kuris eina individu vienoje kurioje iš čia paminėtų 
rūšių bus substancija, o jo pavadinimas bus atitinkamas substancijos įvar- 
das. Taigi, konkrečiau tariant, substancijomis bus: 1. nematerialinės esy- 
bės, arba dvasios, 2. neorganiniai kūnai, 3. nejuslingi gyviai, 4. neprotingi 
gyvūnai, ir 5. žmonės. Todėl, kai terminas reiškia individą, priklausantį 
vienai iš šitų penkių rūšių, mes turime substancijos įvardą. — Šitų įvai- 
rių grupių terminai neturi lygios reikšmės ir vienodo įdomumo filosofinei 
terminologijai. Juo mažiau kuris daiktas turi susilietimo punktų su žmo- 
gumi, su jo veikimu, nusistatymu, reikalais, interesais, juo labiau atsitikti- 
nis bus jo įvardymas, ir juo mažiau ryškiai išeis aikštėn priklausomasis 
jo įvardymo būdas. Ir, atvirkščiai, pačių žmonių įvardymai pagal jų veiks- 
mą (1), vyksmą nusistatymą (2), kokybę (3) santyki (4), ir dakitų, gyvų 
ir negyvų, įvardymas pagal tai, kiek jie yra veiksmo objektai (5), medžiaga 
(6), įrankiai-priemonės (7) ir talpos daiktai (8), turi filosofinei termi- 
nologijai ypatingos reikšmės, nes jie dažniausiai pavyzdiškai ryškūs savo 
priklausomuoju būdu ir laisvi nuo atsitiktinio pobūdžio. Susekti šituose 
įvardymuose tam tikrą, kad ir negriežtą dėsningumą bei taisyklingumą ir 
sudaro mūsų tiesioginį uždavini tolimesniame tyrinėjime. 


3. — Substancija — veiksmo subjektas, arba veiksnys. 


Veiksnio rolėje išeina paprastai gyvosios substancijos ir ypačiai žmo- 
gus. Kadangi lietuvių kalba leidžia su tam tikru taisyklingumu iš veiks- 
mažodžių sudarinėti veikiančių subjektų pavadinimus ir dargi dažnai ne 

vienu, bet keliais būdais, tai veiksnio įvardai pasižymi ypatingu taisyklin- 
gumu. Šiame skirsnyje veiksmo subjektu vadiname tik tokį veiksnį, kurio 
veiksmas turi realios įtakos koreliatyviniam objektui, vadinamam veikiniu. 
Ten, kur nėra veikinio, negali būti ir veiksnio, nors gali būti vyksmo arba 
nusistatymo, kokybės ar santykio subjektas. Kitaip tariant, kalbėdami čia 
apie veiksmo subjektą, arba veiksnį, teturime galvoje darybinį veiksmą tikra 
to žodžio prasme. Kaipgi tad reiškiasi veiksnys, šitaip suprantamas? 

a. — Veiksmo subjektai kartais pareiškiami įvardais, kurie neturi prie- 
sagos mūsų prasme, t. y. nekintamos dalies tarp šaknies ir kaitmens, ir to- 
dėl stoksta tipiškos prasmės. Jų prasmė susidaro gana atsitiktinai ir todėl 
jie negali būti kiek taisyklingiau skirstomi į žodines kategorijas. Čion, 
pavyzdžiui, priklauso įvardai, susidarę iš šaknies su kitu balso laipsniu ir 
kaitmens: 

sargas, kuris reiškia maždaug tą pat, ką ir sargovas, ir yra susidaręs iš 
sergėti: šaknis serg- ir kaitmuo -as; vadas, kuris reiškia maždaug tą pat, 
ką ir vadovas, ir yra susidaręs iš vesti: šaknis ved- ir kaitmuo -as... 

Čion priklauso ir tokie įvardai, kurie susidaro iš priešdėlio, šaknies ir 
kaitmens, pavyzdžiui: 

pakramta, kas kitus kramto, griaužia, taip pat pats kramtimas: priešdė- 
lis pa-, šaknis -kramt-, kaitmuo -a; pašaipa, kas kitus pašiepia, taip pat pats 
pašiepimas: priešdėlis pa-, šaknis -šaip-, kaitmuo -a... 

b. — Atskirą grupę įvardų, reiškiančių veiksmo subjektus, sudaro su- 
durtiniai daiktavardžiai. Jie pasižymi ypatingai tuo, kad jungia krūvon 
veiksmo objektą, arba veikinį, su veiksmo subjektu, arba veiksniu. Šių su- 
durtinių daiktavardžių sudėtis paprastai yra šitokia: šaknis, reiškianti 
veikinį, (jungiamoji balsė, arba sąsaga), šaknis, reiškianti veiksnį, ir kait- 
muo, pavyzdžiui: 

akidrėskys, akiplėša, barzdaskutys, bulviakasys, dievdirbys, duobkasys, 
kraugerys, krauleidys, kultūrnešys, puodžiedys, savimarša, savimyla, savi- 
moka, teisdavys, tvarkdarys, vienvaldys, žmogžudys. 

Kiekvieno sudurtinio įvardo prasmė gali būti nusakyta dviem žodžiais, 
bet tuomet pareiškiamoji sąvoka nustoja tam tikro ypatumo, kurį suteikia 
jai sudurtinis reiškimo būdas. Žmogaus nužudytojas ir žmogžudys nėra tas 
pats dalykas. Asmuo, nužudęs žmogų visai atsitiktinai, bus žmogaus nužu- 
dytojas arba užmušėjas, bet jis dar nebus žmogžudys tikra to žodžio prasme. 
Žmogžudys pasižymi žudiko pastoviais nusiteikimais ir žudo žmogų su nu- 
sistatymu ji užmušti. Kraugerys, kad ir vartojamas perkeltąja prasme, 
reiškia pastovų žmogaus nusiteikimą žiauriai elgtis su kitais žmonėmis. 
Puodažiedys reiškia tą pat, ką ir puodžius; pirmuoju atveju ryškiau tik iš- 
reikštas veiksnys, kas žiedžia puodus; tuo tarpu kad antruoju atveju beveik 
visas turinys pareina nuo veikinio (puodo), kas verčiasi puodais. 

c. — Paprasčiausiai veiksmo subjektas, arba veiksnys, yra pareiškia- 
mas galūnėmis -ėjas, -ėja, pavyzdžiui: 

audėjas, -ja, baudėjas, -ja, malėjas, -ja, kirpėjas, -ja, nešėjas, -ja, rin- 
kėjas, -ja, pjovėjas, -ja, rišėjas, -ja, sėjėjas, -ja, skalbėjas, -ja, siuvėjas, -ja, 
šlavėjas, -ja, teisėjas, -ja, vedėjas, -ja, veikėjas, -ja, verpėjas, -ja, vežėjas, 
-ja, virėjas, -ja... 

arba -tojas, -toja, pavyzdžiui: 

akėtojas, -ja, auklėtojas, -ja, dorintojas, -ja, gamintojas, -ja, ganyto- 
jas, -ja, gundytojas, -ja, išvaduotojas, -ja, mokytojas, -ja, pavaduotojas, -ja, 
penėtojas, -ja, protintojas, -ja, ragintojas, -ja, rašytojas, -ja, tardytojas, -ja, 
ugdytojas, -ja, viliotojas, -ja. ... 

Didžiausia dauguma šitaip reiškiamų veikimo subjektų neįgauna jo- 
kios specialios prasmės, nes galūnės -ėjas, -ėja, -tojas, -toja neturi palin- 
kimo reikšti jokių veiksmo niuansų: nei specialaus nusiteikimo, nei pro- 
fesionalumo, nei vertingumo, nei kita ko. Jos visos reiškia gryną veiksmo 
subjektą, ir todėl beveik iš kiekvieno darybinio veiksmažodžio galima pa- 
daryti veiksnio įvardą, panaudojant vieną ar kitą iš jų, destis kokios kate- 
gorijos yra pats veiksmažodis. Tiesa, yra veiksmažodžių, iš kurių padaro- 
mi veiksnių ivardai ir su galūne -ėjas, -ėja ir su galūne -tojas, -toja. 
Pavyzdžiui, šalia arėjo yra ir artojas. Tokiu atveju būtų naturalu laukti, 
kad kalba rodo palinkimo pagal specializacijos dėsnį suteikti kiekvienai 
iš šitų lyčių skirtingos reikšmės. Šiaipjau tik kai kurie iš šios kategorijos 
veiksnių įvardų įgauna kiek specialinės prasmės, kai jie imama vartoti 
tam tikram pastoviam užsiėmimui ar pašaukimui reikšti. Prie tokių veiks- 
nių, pavyzdžiui, priklauso artojas, ganytojas, kirpėjas, pasekėjas, piovėjas, 
rašytojas, rinkėjas, tardytojas, teisėjas... 

d. — Galūnės -ikas, -ikė reiškia taip pat veiksmo subjektą, bet jos su- 
teikia jau veiksniui tam tikrų ypatybių, kurios išskiria jį iš paprastų 
veiksnių tarpo. Šita galūnė, būtent, dar nurodo arba palinkimą į mažai 
reikšmingą veiksmą, kuris sykiu su tuo tampa mažiau ar daugiau pastoviu 
užsiėmimu (a), arba pamėgimą, įgudimą į peiktiną veiksmą (8). Pirmam 
atsitikimui (a)), gali eiti pavyzdžiais šie žodžiai: 

arikas, kas paprastai aria; braukikas, -kė, kas paprastai brauko; 
kėlikas, kas paprastai kelia iš vieno upės kranto į antrą; krovikas, -kė, 
kas paprastai ką krauna; mėžikas, kas paprastai mėšlą varto, veža; mini- 
kas, kas paprastai linus mina; nešikas, kas paprastai daiktus neša; pinikas, 
-kė, kas paprastai pintinius daiktus daro; pirkikas, -kė, kas paprastai perka; 
piovikas, kas paprastai piauna, skerdžia; plovikas, -kė, kas paprastai plau- 
na, rinkikas, -kė, kas paprastai dalyvauja rinkimuose, kas turi teisę rinkti; 
svėrikas, kas paprastai sveria, pav., gelžkelių stotyse; šėrikas, kas paprastai 
šeria gyvulius; vežikas, kas paprastai žmones veža... 

Antram atsitikimui (A), gali eiti pavyzdžiais šie žodžiai: 

degikas, -kė, kas kitus padega; ėdikas, -kė, kas kitus su atkaklumu 
ėda, griaužia; išdavikas, -kė, kas kitą piktai išduoda; korikas, kas su įnir- 
timu karia; Jaužikas, -kė, kas paprastai laužia visa, kas po ranka patenka; 
Jupikas, -kė, kas lupa pinigus, palūkanas; plėšikas, kė, kas žmones per 
prievartą plėšia; prigavikas, -kė, kas mėgsta žmones prigauti; skundikas, 
-kė, kas mėgsta kitus skųsti; spaudikas, -kė, kas kitus spaudžia su pa- 
mėgimu; žudikas, kas su nusistatymu žudo... 

Galėjome pastebėti, kad iš veiksmažodžio arti sudaromi net trys 
veiksnio įvardai: arėjas, artojas ir arikas. Einant specializacijos dėsniu 
galima pastebėti, kad mūsų kalba turi palinkimo kiekvienam iš šių įvardų 
suteikti tam tikrą ypatumą.  Gryniausias veiksmo subjektas yra arėjas, 
nes šis įvardas priklauso prie priesaginės grynų veiksnių kategorijos ir 
dargi įgauna galūnę tipišku būdu pagal pirminius veiksmažodžius. Arto- 
jas, kad ir priklauso savo galūne prie priesaginės grynų veiksnių katego- 
rijos, vis dėlto, igauna galūnę netipišku būdu pagal antrinius veiksmažo- 
džius. Pastaroji aplinkybė padaro, kad artojas įgauna specialinės prasmės 
šalia arėjo; jis, būtent, yra linkęs reikšti žmonių luomą, kuris verčiasi 
žemės arimu. Artojas tai beveik vis viena, kas ir žemdirbys. Užtat arikas 
reiškia žmogų, kuris paprastai žemę aria. Jame jausti net darbo padalijimo 
momentas: tai beveik samdinys žemei arti. 

e. — Ne retai veiksmo subjektą reiškia ir galūnė -ovas, ovė, bet tai 
atsitinka tik tada, kai veiksniui priskiriama specialioji misija, nepaprastas 
palinkimas ar pašaukimas, pavyzdžiui: 

atstovas, -vė, kas pastatytas kitus atstoti, pavaduoti; ganovas, -vė, kas 
specialiai pastatytas ganyti; gėrovas, kas gali ir mėgsta daug gerti; paly- 
dovas, -vė, kas yra skirtas lydėti; rangovas, kas yra specialiai pasiryžęs 
atlikti rengimo darbus; sargovas, -vė, kas specialiai pastatytas sergėti; 
tvarkovas, -vė, kam pridera prižiūrėti tvarką; užstovas, -vė, kas yra pa- 
šauktas kitus užstoti; vadovas, -vė, kas yra pašauktas vesti kitus; valdovas, 
-vė, kas yra pašauktas valdyti; varovas, -vė, kas yra pastatytas galvijus, 
kiškius varyti. 

Galūnės -ovas, —ovė yra tarsi priešumoje su galūnėmis -ikas, -ikė, nes 
pirmosios reikia didelio ar reikšmingo veiksmo subjektą, tuo tarpu kad 
antrosios — nereikšmingo ar peiktino veiksmo subjektą; pirmuoju atveju 
veiksnys yra pastatytas ypatingu paskyrimu arba pašauktas, tuo tarpu kad 
antruoju atveju veiksnys yra arba samdomas arba yra su pamėgimu pa- 
linkęs į nedidelius, kartais net niekšiškus darbus. 

f. — Kai veksmas charakterizuoja savo subjektą labai ryškiu būdu, 
taip, kad viso veiksnio esmė labiausiai pasireiškia šito veiksmo ypatybėmis, 
yra vartojama galūnė -lys, pavyzdžiui, 

drožlys, kas sugeba gerai drožti ir verčiasi drožimu (stalius, Drechsler, 
skaptuotojas); kvieslys, kas visas yra skirtas kvietimui; piršlys, kas yra 
atsidėjęs piršlyboms; sėklys, kas yra atsidėjęs sekimui; suoslys, kas nuo- 
lat kitą suosia ar pats suosiasi... 

g. — Panašią rekšmę turi kartais galūnė -snys, kuri, kaip ir galūnė 
-lys reiškia ryškaus ir intensyvaus veiksmo subjektą, pavyzdžiui, 

keiksnys, kas stipriai keikia; veiksnys, kas stipriai arba su pastovumu 
veikia... 


4, — Substancija — vyksmo-nusistatymo subjektas. 


Reik skirti vyksmo subjektą nuo veiksmo subjekto pagal vyksmo ir 
veiksmo skirtumą.  Vyksmas yra išreiškiamas tarputiniais veiksmažo- 
džiais, kurie stovi tarp veikiamųjų veiksmažodžių ir kenčiamųjų veiksma- 
žodžių. Veikiamieji veiksmažodžiai reiškia veiksmą, turintį realios itakos 
savo objektui, arba veikiniui. Kaip sakyta, kur nėra veikiamas koks nors 
realus veikinys, nėra ir veiksmo ir atitinkamai negali būti ir veikiamojo 
veiksmažodžio. Dažniausiai veikinys yra nuošalinis veiksniui; tuomet 
veiksmas yra darybinis ir atitinkamai pats veiksmažodis yra taip pat dary- 
binis, pavyzdžiui: mušti, piauti, šildyti, siųsti... Esti, kad pats veiksnys 
sykiu yra ir veikinys; tuomet veiksmas tarsi grįžta į veiksnį ir todėl yra 
sangrąžinis; tokiu taip pat yra vadinamas ir pats veiksmažodis, pavyzdžiui: 
plaktis, praustis, rengtis... Pagaliau, veiksmas gali būti dviejų ar dau- 
giau veiksnių sau teikiamas savitarpiniu būdu; atitinkamai gausime savi- 
tarpinius veiksmažodžius, pavyzdžiui: muštis, peštis, šelptis... Vis dėlto 
darybiniai, sangrąžiniai ir savitarpiniai veiksmažodžiai visi bus veikia- 
mieji, nes visados čia yra koks nors veikinys, kuris realiai yra veikiamas 
veiksnio. 

Priešginybę veikiamiesiems veiksmažodžiams sudaro kenčiamieji 
veiksmažodžiai. Tiesa, mūsų kalba nežino tikrų šios rūšies veiksmažo- 
džių. Jie yra mūsų kalboje sudaromi iš veiksmažodžio būti su neveikia- 
mųjų dalyvių pagalba, pavyzdžiui, būti giriamam, būti šildomam... Kai 
sakinyje toks veiksmažodis yra tariniu, tai pamatu eina veikiamasis 
objektas, arba veikinys, kuris tuomet, sakoma, kenčia veiksmą. Jei, pa- 
vyzdžiui, turime sakinį: šuo mušamas, tai čia veikinys „šuo“ kenčia veiksmą, 
bet nieku būdu nėra veiksnys. 

Kaip sakyta, tarp veikiamojo ir kenčiamojo yra dar tarputinis būdas: 
jis, būtent, apima visą eilę vyksmų, nusistatymų, stovių, kokybių ir t. t. 
Veiksmažodžiai kurie reiškia šitą tarputinį būdą, ir yra tarputiniai veiksma- 
žodžiai. Pavyzdžiui, vyksmą ar nusistatymą reiškia tokie veiksmažodžiai, 
kaip bėgti, džiaugtis, eiti, gulėti, juoktis, miegoti, stovėti ir t. t. "Tuo 

tarpu stovį ar kokybę reiškia tokie veiksmažodžiai, kaip galėti, mokėti, 
sugebėti, žinoti ir t. t. 

Pirmu pažvelgimu šita tarptautinių veiksmažodžių grupė gali pasi- 
rodyti keistai nucharakterizuota. Gali kilti klausimai, kokiu būdu veiksma- 
žodis gali reikšti kokybę ir kodėl veiksmažodžiai „mokėti, žinoti ką nors“ 
nėra veikiamojo būdo. Tinkamai skiriant gramatinę ir realinę, arba onto- 
loginę sritį, šitie klausimai lengvai išsprendžiami. Savo lytimi veiksma- 
žodžiai galėti, mokėti, sugebėti, žinoti priklauso prie kalbos dalies, kuri 
yra vadinama veiksmažodžiu; čia turima galvoje gramatinė sritis. Kas 
kita, jei pažiūrėsime ontologiniu atžvilgiu į tuos dalykus, kuriuos reiškia 
šie veiksmažodžiai, t. y., jei pasistatysime klausimą, prie kokios būsenos 
kategorijos priklauso pareiškiami šiais veiksmažodžiais dalykai. Tuomet 
pamatysime, kad galėjimas, mokėjimas, sugebėjimas, žinojimas priklauso 
prie kokybės kategorijos. 

Šia proga be kita ko patiriame, kad viena ir ta pati būsenos katego- 
rija gali būti pareikšta įvairiomis kalbos dalimis ir, iš kitos pusės, kad 
viena ir ta pati kalbos dalis gali reikšti įvairias būsenos kategorijas. Bū- 
tent, iš vienos pusės mokėti, mokėjimas, mokslas reiškia kokybės katego- 
riją, o iš kitos pusės, kaip buvo nusakyta ką tik, veiksmažodis gali reikšti 
ir veiksmą, ir kęsmą, ir vyksmą, ir nusistatymą, ir stovį, ir kokybę, kuo 
mažiausia keturias būsenos kategorijas, suplakant krūvon vyksmą ir nusi- 
statymą iš vienos pusės ir stovį ir kokybę iš antros pusės. 

Šis veiksmažodžio dalykų nagrinėjimas iškelia aikštėn pačio veiksma- 
žodžio termino netinkamumą. Vienu atžvilgiu jis yra per platus, kitu — 
per siauras. Per platus jis yra todėl, kad „veiksmo žodis“ yra ne tik 
veikti, bet ir veikimas, veiksena, veikiamai ir t.t. Šie žodžiai, kad ir yra 
įvairios kalbos dalys, visi reiškia veiksmo kategoriją. Per siauras jis 
yra todėl, kad, žodiškai apimdamas tik veiksmą, jis neaprepia nei vyksmo, 
nei nusistatymo, nei stovio, nei kokybės, o visa tai mūsų veiksmažodis 
šiaip ar taip gali reikšti. Gramatikos klasikai išvengė šito netikslumo ir 
nepatogumo, pavartoję veiksmažodžio reikalui grynai konvencionalinį ter- 
miną verbum. "Tą terminą pasisavino daugelis romaniškų tautų, o rusai 
jį išsivertė žodžiu glagol. Kai kurios tautos taip pat gana vykusiai nu- 
veikė sunkenybę, pavadinusios veiksmažodi pagal jo išskiriamąją, visuo- 
tinę ir nuolatinę savybę, būtent, pagal tai, kad jis yra kaitomas laikais. 
Vokiečiai vadina jį terminu Zeitwot, lenkai — czasownik. Sunku būtų 
dabar mums rasti tokį grynai konvencinį terminą, kaip lotynų verbum ar 
rusų gl/ago!; tad mums teliktų perkrikštyti dabartinį mūsų veiksmažodį į 
laikžodį. Kaip laikraštis yra raštas, einąs nustatytu laiku, taip Jaikžodis 
yra kalbos dalis, kaitoma laikais. 

Taigi vyksmas yra tarputinė padėtis tarp veiksmo ir kęsmo. Ati- 

tinkamai jis yra reiškiamas tarputiniais veiksmažodžiais, pavyzdžiui, 
kilti, skristi, smukti, vykti ir t. t. Šita tarputinė padėtis galima todėl, 
kad veiksmas ir kęsmas yra dvi priešingos, bet ne prieštaraujančios są- 
vokos. Tarp „veikti ką kita“ ir „būti ko kito veikiamam“ „vykti“ reiškia 
savaiminį tapsmą, kuris, kaipo tapsmas, turi bendrumo su veiksmu ir kęsmu, 
bet, kaipo savaiminis, skiriasi nuo vieno ir antro. Kalbamas čia bendrumas 
bene bus padaręs tai, kad tarputiniai veiksmažodžiai savo lytimi nesiskiria 
nuo darybinių, sangrįžinių ar savitarpinių veiksmažodžių; pavyzdžiui, kilti 
yra vienos lyties su kelti, arba džiaugtis — vienos lyties su praustis ir 
peštis. 

Kard. D. Mercier savo logikoje (Logigue, Louvain-Paris 1919, 96 p.) 
priskiria vyksmą (verbe actif intransitif) prie kategorijos, kuri Aristo- 
telio buvo pavadinta keistai ir lotyniškai netiksliai buvo išversta žodžiu 
situs. Į šitą kategoriją sueina ne tik tokie stoviai, kaip gulėti, sėdėti, 
stovėti, bet ir tokie vyksmai, kaip bėgti, eiti, nusigąsti, pykti ir t. t. Lie- 
tuviškai šitą kategoriją galima būtų vadinti plačiai suprantamu terminu 
„nusistatymas“, kuris turėtų reikšti tiek sąmoningą tiek ir nesąmoningą 


padėties ar stovio pasirinkimą. — Šiaip ar taip nusistatymo kategorijoje 
vyksmas vaidina pagrindinę rolę. 
a. — Kaip ir veiksnys nusistatymo subjektas gali būti reiškiamas be- 


priesagiais įvardais be priešdėlio (a) ir su priešdėliu (6). Pirmajam atsiti- 
kimui (a) pavyzdžiais gali būti šie žodžiai: 

ingis ir slanka, kas tingiai paslenka; skvirba, kas visur skverbiasi; 
žvalgas, kas nori žvelgimu ištirti; žvejys, kas verčiasi žvejavimu)... 

Čion priklauso be kita ko, bepriesaginiai įvardai su kaitmenimi -ius, 
reiškią tam tikrą nusistatymą, pavyzdžiui: 

draikčius, gaiščius, pikčius, sekmius (fabulantas), slankius (išsisuki- 
nėjąs žmogus), vingius... 

Nemažiau nusistatymo subjektų yra pareiškiama bepriesagiais įvar- 
dais su priešdėliu (A), pavyzdžiui: 

nenūorama, kas negali nurimti; pad4uža, kas daužosi, bastosi pasaulyje 
(vagabunda); pakrdipa, besikraipanti išdykėlė; paniurys, paniuręs žmo- 
gus; patranka, kas trankosi; priešgina, kas atkakliai prieštarauja; ūžgaida, 
kas užsigeidžia daug dalykų, kas turi daug užgaidų (čia užgaidas skiria- 
mas nuo užgaido subjekto, t. y. nuo užgaidos)... 

b. — Sudurtiniai daiktavardžiai taip pat gali reikšti nusistatymo sub- 
jektus kaip ir veiksnius; čia tik subjektas yra jungiamas į vieną įvardą 
ne su veikiamuoju objektu, arba veikiniu, bet su kokia nors aplinkybe, kuri 
charakterizuoja nusistatymą, pavyzdžiui: 

bendramanys, daugnora, gyrpelnys, karžygys, lengvatikys, neklaužada, 
niekdžiugys, niektikys, saunora, šunuodegis. .. 

Reik konstatuoti, kad sudurtinių daiktavardžių, reiškiančių veiksnius, 
yra nepalyginti daugiau, kaip reiškiančių nusistatymo subjektus. Matyti, 
tai įvyksta todėl, kad jungimas krūvon veiksnio ir veikinio yra viena iš 
naturaliausių kombinacijų sudurtiniam daiktavardžiui. 

c. — Panašiai, kaip grynas veiksnys reiškiasi galūnėmis -ėjas, -ėja, 
-tojas, -toja, taip lygiai grynas nusistatymo subjektas gali reikštis tomis 
pačiomis galūnėmis. Tik nusistatymo kategorijoje šių galūnių vartojimas 
yra nepalyginti retesnis. Suprantama net, kodėl taip yra: nusistatymas, 
ypač jei jis yra sąmoningas, jau, kaipo toks, suteikia savo subjektui tam 
tikros specifinės spalvos; todėl nusistatymo subjektui yra labiau prigimta 
reikštis galūnėmis, kurios turi specialesnės reikšmės. Štai kodėl tokie 
žodžiai, kaip buvėjas, tapėjas, sudaryti iš veiksmažodžių: būti, tapti, daro 
gana keistą įspūdį. 

Vis dėlto galima rasti nemaža nusistatymo subjektų, pareiškiamų ga- 
lūnėmis -ėjas, -ėja, -tojas, -toja, pavyzdžiui: 

dykinėtojas, -ja, gyventojas, -ja, keliautojas, -ja, šokėjas, -ja, vaikšti- 
nėtojas, -ja, žioplinėtojas, -ja, žuvautojas, -ja... Bet ir tokiais atsitikimais 
galima pastebėti, kad nusistatymo subjektas kartais tarsi asimiliuojasi 
veiksniui. Jei gyventojas, ar šokėjas nėra tikri veiksniai, tai tik todėl, kad 
gyvenamas kraštas, arba šokamas šokis nėra realūs veikiniai, kurie kenčia 
veiksmą. Kraštas yra gyvenamas ta prasme, kad jame yra gyvenama; šo- 
kis yra šokamas ta prasme, kad jo metu yra daromi judesiai, kurie vis dėlto 
nėra jokie veikiamieji objektai. 

d. — Nusistatymui labiau tinkančios yra galūnės -ikas, -ikė, nes jos, 
kaip buvo sakyta veiksnio atsitikime (3 b), reikšdamos net veiksmo subjek- 
tus, kelia aikštėn veiksmo ypatybes ir, be kita ko, veisknio nusistatymą. 
Vykstamajame nusistatyme tai dar labiau gali išeiti aikštėn. Ir čia ga- 
lūnės -ikas, -ikė, reiškia nereikšmingą arba net peiktiną vyksmą, pavyz- 
džiui: 

bėgikas, -kė, bliovikas, -kė, ėjikas, -kė, Iošikas, -kė, pakalikas, -kė, 
skalikas, -kė, švilpikas, -kė, vėmikas, -kė... 

e. — Palyginti retai vartojamos galūnės -ovas, -ovė, nusistatymui 
reikšti. Prie tų negausių atsitikimų priklauso, pavyzdžiui: 

gulovas, -vė, kas dalijasi savo lova su kuo kitu; kas eina gulėti pas 
ką kitą; žygovas, -vė, kas kitų naudai žygius daro, atlieka. 

f. — Pagal analogiją su veiksniu, kuris reiškiasi galūne -lys, nusista- 
tymo subjektas reiškiasi taip pat šita galūne tada, kai vyksmas ar nusista- 
tymas ryškiai charakterizuoja jį visą, pavyzdžiui: 

„„bėglys, kas visas yra pasidavęs bėgsmui; kamšlys, kas ryja su įnirtimu; 
krioklys, kas rėkia, kriokia, ūžia; ošlys, kas nuolat ošia, plepa; sėslys, kas 
yra įsisėdėjęs, isigyvenęs vietoje; šauklys, kas yra pastatytas šaukti, 

kviesti; šaulys, kas yra atsidėjęs šaunamajam reikalui; vėplys, žioplys, 
kas išsižiojęs slankiojasi išsiblaškime. .. 

Gyvius, bet ne žmones, reiškia tokie žodžiai su galūne -lys, kaip šoklys, 
(žiogas), vėžlys (tortue, Schaldkrėte). Smauglys, kaipo gyvatė, kuri reiš- 
kiasi labiausiai smaugimu, priklauso prie veiksnio įvardų. 

g. — Nuo galūnes -lys beveik nesiskiria savo prasme galūnė -snys, 
panašiai naudojama, kaip ir veiksnio atsitikimuose, pavyzdžiui: 

rėksnys, kas daug rėkia; verksnys, kas daug verkia; vyksnys, kas 
tampa vyksta... Galūnės -Jys ir -snys gali reikšti tiek veiksmo, tiek 
vyksmo — nusistatymo subjektą; iš pavyzdžių sunku būtų pastebėti aiškią 
persvarą į vieną ar kitą reikšmę. 

Iki šiolei buvo pravesta griežta paralelė tarp veiksnių ir nusistatymo 
subjektų įvardymų.  Matėme, kad visi būdai, tarnaujantieji veiksniams 
reikšti, mažiau ar daugiau tinka ir nusistatymo subjektams reikšti. Šis 
paraleliznizs buvo maždaug išlaikytas pagal skirtumą, kokio yra tarp 
aristoteliškų veiksmo (pojein) ir nusistatymo (keistai) kategorijų. To- 
liau pamatysime, kad yra dar visa eilė reiškimo būdų, kurie tetinka jau 
vieniems tik nusistatymo subjektams reikšti. Bet sykiu mums teks dar 
labiau praplėsti nusistatymo kategorijos supratimą. Sudarant terminų 
kategorijas negalima išlaikyti griežto jų atitinkamumo su ontologinėmis 
būsenos kategorijomis; todėl noroms nenoroms tenka laisviau elgtis su gra- 
matinėmis terminų kategorijomis. Dėl šitos priežasties mums teks net 
praplėsti kard. D. Mercier supratimą nusistatymo kategorijos ir pereiti 
prie jos plačios gyvenimiškos sąvokos. 

h. — Nusistatymo subjektas labai dažnai yra pareiškiamas galūne 
-ininkas, -ininkė.  Nusistatymas visų pirma gali reikštis susidomėjimu, 
susirūpinimu, atsidėjimu. "Tokius nusistatymo subjektus, turėsime šiuose 
pavyzdžiuose: 

ateitininkas, kė, atgailininkas, -kė, atžangininkas, (reakcionierius), 
aušrininkas, -kė, blaivininkas, -kė, blaivybininkas, -kė, brangininkas, -kė, 
daiktininkas, kė, (realistas), drausmininkas, -kė, (rigoristas), dvasinin- 
kas, -kė, (spiritualistas), giesmininkas, -kė, jausmininkas, -kė, (sentimen- 
talistas), kultūrininkas, -kė, kūnininkas, -kė (sibaritas), lenkininkas, 
-kė lietuvininkas, -kė, lobininkas, -kė, maldininkas, -kė, naujovininkas, 
-kė, (novatorius), pažangininkas, -kė, (progresisštas), pradininkas, -kė, 
(iniciatorius), protininkas, kė, (intelektualistas), religininkas, -kė, saldi- 
ninkas, -kė, senovininkas, -kė, (archeologas, konservatorius), smarkinin- 
kas, -kė, tautininkas, -kė, turtininkas, -kė, vartininkas, -kė, žodininkas, 
-kė, (formalistas)... 

Iš visų surašytų čia pavyzdžių didžiausią daugumą sudaro įvardai, su- 
daryti iš daiktavardžių, kurie reiškia nusistatymo objektus. Tarp jų ran- 

dame tik keturis pavyzdžius, kurie yra sudaryti iš būdvardžių, būtent: 
blaivininkas, brangininkas, saldininkas ir smarkininkas. Iš jų du įvardžiu, 
būtent, blaivininkas ir smarkinikas, galėtų būti laikomi ne tik nusistatymo 
„subjektų, bet ir kokybės subjektų įvardais. Blaivininkas ir smarkininkas 
ne tik yra blaivaus — smarkaus nusistatymo žmonės, bet ir blaivūs — smar- 
kūs žmonės. Ne kokybės, bet nusistatymo subjektas bus jau blaivininkas. — 
Brangininkas yra nusistatymo subjektas, nors žodis ir nėra tipiškai su- 
darytas iš daiktavardžio: brangininkas yra žmogus, nusistatęs branginti 
savo prekę. Panašiai saldininkas yra žmogus, mėgstąs saldumynus. 

Kai susidomėjimas, susirūpinimas ir atsidėjimas įgauna pastovaus darbo 
lytį, paprastas nusistatymas tampa verslu, profesija, luomu. "Tai yra stip- 
resnis nusistatymo laipsnis. Tokio nusistatymo subjektus reiškia, pavyz- 
džiui, šie įvardai: 

bitininkas, kė, dailininkas, -kė, dainininkas, -kė, darbininkas, -kė, 
jūrininkas, -kė, kalbininkas, -kė, karininkas, laikraštininkas, -kė, moksli- 
ninkas, -kė, laivininkas, laukininkas, palūkininkas, -kė, prekininkas, -kė, 
pusininkas, -kė, sielininkas, teisininkas, -kė, ūkininkas, -kė, vargonininkas, 
-kė, žemininkas, -kė, sodininkas, -kė... 

Nusistatymas į kokį nors realinį daiktą sudaro tarp šio pastarojo ir 
nusistatymo subjekto tam tikrą nusistatymo santykį, kuris, kad ir nėra 
abipusiškai lygiareikšmis, vis dėlto gali būti priskirtas tam tikru atžvilgiu 
prie realinio santykio kategorijos. Bitininkas, jūrininkas, laivininkas, lau- 
kininkas, prekininkas, sielininkas, ūkininkas, vargonininkas, žemininkas 
šiaip ar taip, kaipo subjektai, santykiuoja su tam tikrais daiktais, kurių 
atžvilgiu ir yra įvardijami. Todėl šituos įvardus beveik su vienodu pasi- 
sekimu galima būtų priskaityti prie santykio subjektų ivardų. 

i. — Nusistatymo subjektui, imamam gyvenimiška prasme, tikrai spe- 
cifinė galūnė yra -ėlis, -ėlė. Šios galūnės vartojamos subjektams reikštis 
tada, kai nusistatymas yra laikomas menkavertis arba net tiesiog peiktinas. 
Panašiai gaunami „nusistatėliai“ iš vyksmo pusės prisiartina prie veiksnių, 
iš vertingumo pusės — prie kokybės subjektų. Dėl šitos priežasties tam 
tikras skaičius „nusistatėliy“ galėtų net būti priskirtas ar prie veiksnių, 
ar prie kokybės subjektų. Pavyzdžiui, atsiskyrėlis, -lė, nusižudėlis, -lė, 
pasikorėlis, -lė yra kad ir grįžtamojo, bet vis dėlto veiksmo subjektai. Bet 
ir čia svarbus yra ne tiek pats veiksmas, kiek nusistatymas į šitą veiksmą. 
Yra net vienas atsitikimas, kai galūnės -ėlis, -ėlė reiškia veiksmo objektą, 
arba veiksnį, būtent, pastumdėlis, -lė, kurio nusistatymas tiek yra neran- 
gus, kad jis tampa kitiems stumdimo objektu. Bet ir šitas atsitikimas, 
visai išimtinas savo pobūdžiu, vis dėlto turi savo esmėje nusistatymą. 

Kaip pamatysime vėliau, yra kiek daugiau atsitikimų, kur galūnės 
-ėlis, -ėlė reiškia kokybės subjektą, bet ir čia nusistatymas į tam tikrą 

menkavertę kokybę vaidina bene svarbiausią rolę. Ogi tiems atsitikimams, 
kur nusistatymas, dažniausiai peiktinas ar tik apgailestavimo vertas, visų 
pirma išeina aikštėn, pavyzdžiais gali eiti kad ir šie žodžiai: atsilikėlis, -lė, 
apsileidėlis, -lė, išdidėlis, -lė, išdykėlis, -lė, išdrįsėlis, -lė, iširėlis, -lė 
išpuikėlis, -lė, išputėlis, -lė, neatbojėlis, -lė, nebuvėlis, -lė, numirėlis, -lė, 
nusidėjėlis, -lė, pabėgėlis, -lė, paklydėlis, -lė, pasiryžėlis, -lė, perbėgėlis, 
-lė, persimetėlis, -lė, prisimerkėlis, lė, (mirka), prisiplakėlis, lė, sukilė- 
lis, -lė, užsispyrėlis, -lė... "Tiesa, šiuose, kaip ir pavyzdžiuose, kurie bus 
duoti kokybės subjektams, sunku yra kartais griežtai nustatyti, katras mo- 
mentas turi pirmenybę: nusistatymas, ar kokybė. Todėl tūlas gali ir kitaip 
patiekiamus pavyzdžius suskirstyti. 

k. — Nusistatymo subjektams reikšti ir dargi su dideliu palinkimu į 
vyksmo momentą tarnauja galūnė -ūnas, -ūnė, pavyzdžiui: 

atėjūnas,-nė, kas yra atėjęs iš kitur; atskalūnas,-nė, kas yra atskilęs, at- 
simetėlis, schizmatikas, heretikas; bastūnas,nė, kas bastosi po pasaulį, kla- 
joklis; dykūnas,-nė, kas dykas bastosi, dykinėtojas; klaidūnas,-nė, kas klai- 
džioja arba klysta, klajoklis arba heretikas; klajūnas,-nė, kas bastosi, klai- 
džioja, dykinėja; Jakūnas,-nė, kas laksto ore ar žemėj; paklaidūnas,-nė, kas 
yra paklydęs, paklydėlis, pasileidėlis; palaidūnas,-nė, kas yra pasileidęs, 
pasileidėlis,-lė; pasalūnas,-nė, kas iš pasalų kitą puola, klastininkas; pa- 
taikūnas,-nė, kas/kitam pataikauja, šunuodegis; perėjūnas,-nė, kas pro vis- 
ką praeina svetimas, kas niekur neapsistoja tvirtai ir nieko tikrai nevertina; 
skrajūnas,-nė, kas skrajoja laksto; valkūnas,-nė, kas valkiojasi, valkata; 
žygūnas, kas siunčiamas žygiuoja, žygovas... Surašyti čia pavyzdžiai paro- 
do, kad dažnai galūnės -ūnas,-ūnė reiškia ne tik palinkimą į vyksmą, bet 
dargi palinkimą į menkaverti, arba net peiktiną nusistatymą. 

Kaipo išimtį, galima surasti kelis įvardus su galūne -ūnas, reiškiančius 
veiksni, pavyzdžiui: 

keikūnas, kas smarkiai keikia ką kitą, keiksnys;. slaugūnas, kas kitą 
slaugo, slaugytojas. Bet šiaipjau šie atsitikimai nėra tipiški galūnei -ūnas. 
Daugiau atsitikimų vėliau teks mums iškelti aikštėn, kur galūnė -ūnas reiš- 
kia kokybės subjektą. — Apskritai prie šios progos reik pažymėti šitokią 
galūnių reikšenos taisyklę: galūnės, tipiškos veiksniui, dažnokai tinka ir 
nusistatymo subjektui reikšti, betgi galūnės, tipiškos nusistatymo subjektui, 
retai kada tinka veiksniui reikšti; užtat jos dažnokai tinka kokybės subjek- 
tui reikšti. . 

1. — Šalia galūnės -ūnas ir jai giminiška galūnė -uonis gali reikšti vyks- 
mo-nusistatymo subjektus, pavyzdžiui: 

delsuonis, kas delsia, ilgai gaišta; karuonis, kas karo, pakaruoklis; pa- 
likuonis, kas pasilieka po savo artimų giminių mirties; skenduonis, kas yra 
paskendęs, skenduolis. .. 

Galūnė -uonis turi įvairios reikšmės; ji gali net reikšti neasmenis: pa- 
vyzdžiui, geluonis, reiškia daiktą, kuris gelia, gylys; bet dažniau pasitaiko, 
kai šita galūnė vartojama veiksniams reikšti, pavyzdžiui: 

ėduonis, kas daug ėda, ėdikas, rijūnas; giežuonis, kas kitus giežia, gy- 
žuoklis, suoslys; grobuonis, kas grobia, plėšia, grobikas, plėšikas. .. 

m. — Žymiai rečiau vyksmo ir nusistatymo subjektams reikšti eina 
priemone galūnė -onas. Tokiems atsitikimams pavyzdžiais gali būti įvar- 
dai: kiūtonas, kas tyliai kiūto; niūronas, kas yra paniūręs, paniūrėlis. .. 

Skirtingos reiškmės šita galūnė turi, pavyzdžiui, šiuose žodžiuose: 
kupronas, kas turi kuprą (kokybės subjektas); žiūronas, kas tarnauja įran- 
kiu žiūrėti... 

n. — Galūnės -oklis, -oklė, -uoklis, -uoklė dažnai reiškia nusistatymo 
subjektus, pavyzdžiui: 

didžiuoklis,-lė, kas didžiuojasi, išdidėlis, išpuikėlis; girtuoklis,-lė, kas 
mėgsta pasigerti, kas įgudęs gerti; klajoklis,-lė, kas bastosi klaidžioja; pa- 
vyduoklis,-lė, kas pavydi kitiems; svyruoklis,-lė, kas nuolatos svyruoja; 
šykštuoklis,-lė, kas įpratęs yra šykštauti; vaitoklis,-lė, kas nuolatos vai- 
toja... 

Galima dvejoti, ar tokį pakaruoklį reik priskirti prie nusistatymo ar prie 
grįžtamojo veiksmo kategorijos. Įvardai nusižūdėlis, pasikorėlis turi savy- 
je aiškų nurodymą į sangrąžinį veiksmą, tuo tarpu įvarde pakaruoklis, kuris 
reiškia panašų subjektą, vis dėlto labiausiai išeina aikštėn karojimo padėtis, 
nusistatymas. Užtat aiškią veiksnio prasmę turi įvardas vilioklis, kas kitus 
vilioja. 

o. — Prie tipiškesnių galūnių, vartojamų nusistatymo subjektams reikšti 
priklauso dar -va, -vis, -vė, pavyzdžiui: 

pereiva, kas nuolatos pereina iš vietos į vietą, perėjūnas, bastūnas, kla- 
' joklis; verteiva, kas visokiais būdais verčiasi, išsisukinėja, sukčius; atei- 
vis-vė, kas yra atėjęs iš kitur, atėjūnas; atžagareivis, kas atžagariai eina, 
atžangininkas; išeivis,-vė, kas yra išėjęs iš savo krašto, emigrantas; jūreivis, 
kas eina į jūrą, kas tarnauja jūros laive; kareivis, kas eina i karą, atlieka ka- 
ro tarnybą; keleivis,-vė, kas eina keliu, keliauja; oreivis, kas laksto ore, eina 
oro tarnybą; pereivis,-vė, kas pereina iš vietos į vietą, pereiva, perėjūnas; 
pirmeivis, kas pirmas eina, progresistas, pažangininkas. .. 

Sudurtiniai įvardai jūreivis, kareivis, keleivis, oreivis yra ypatingi dviem 
atžvilgiais: pirma, šalia dviejų suduriamųjų šaknų jie turi dar trečia se- 
mantemą, būtent, priesagą „v“, ir, antra, šalia subjekto nusistatymo jie pa- 
rodo dar tam tikras aplinkybes, vietą, tarnybą. 


p. — Šalia nusakytų mažiau ar daugiau tipiškų nusistatymo subjektams | 


galūnių pasitaiko dar atsitiktinių arba netipiškų galūnių tam pačiam reikalui 

reikšti. Prie šios rūšies galūnių galima čia priskirti -eikis, -šas, -šis, -išius, 
pavyzdžiui: 

atbuleikis, kas eina atbulas, kas daro viską iš kito galo; di/lbšas, kas 
paniuręs žiopso, dilba; dribšas, kas yra sudribęs; gobšas, godus žmogus; 
kipšas, kas kimba prie kitų, piktoji dvasia; dilbišius, kas yra paniuręs, 
vangus, dilba; godišius, kas geidžia turtų, pelngeidys; mergišius arba mer- 
gius, kas mergų ieško, sekioja... 

Galūnė -eikis žodyje atbuleikis turi analoginės reikšmės su galūnė 
-eivis žodžiuose ateivis, kareivis, keleivis ir t.t. Su vienodu tad pasiseki- 
mu galima būtų jį pavadinti atbuleiviu pagal analogiją su atžagareiviu, 
pirmeiviu ir t.t. 

Galūnė -išius taip pat gali reikšti veiksni, pavyzdžiui, vagišius yra 
tas, kas vagia svetimą turtą, smulkus vagis. 

Žodyje nemokšas (arba nemokša) galūnė -šas (arba-ša) tarnauja jau 
kokybės subjektui reikšti. 


5. — Substancija — kokybės subjektas. 


Sakant, kad substancijos gali būti įvardijamos pagal kokybes, kuriomis 
jos reiškiasi, kokybės sąvoka suprantama siaurąja prasme. Kokybėmis 
plačiąja prasme gali būti laikomos visos prietapinės ypatybės. Užtat ko- 
kybe siaurąja prasme laikoma tik tas prietapas, kuris atbaigia ir tobulina 
substanciją buities ir veiksmo atžvilgiu; šita prasme kokybės bus, pa- 
vyzdžiui, įprotis, gabumas ir t.t. Bet ir į šitaip suprantamą kokybės ka- 
tegoriją sueina nemaža žymių, kurios labai įvairiai reiškiasi įvardais. 

Visų pirma substancija, kaip kokybės subjektas, gali reikštis būdais, 
bendrais su veiksmo ir vyksmo-nusistatymo subjektais. Žemiau kaip 
tik stengsimės sekti kokybės subjekto reiškimąsi tvarkoje, labiausiai ati- 
tinkančioje pirmųjų dviejų kategorijų terminus. Jei kuriame punkte ati- 
tikimo negalima konstatuoti, jo vietą papildome nauja priesagine kate- 
gorija.  Sakysime, kokybės subjektas nesireiškia galūne -snys; todėl 
punkte g. nagrinėjame naują priesaginę kategoriją su galūnėmis -uolis, 
-uolė, kurios jau yra tipiškos kokybės subjektams reikšti. 

a. — Kaip ir kitų kategorijų subjektai, kokybės subjektas gali reikštis 
bepriesagiais įvardais. Vieni iš jų būna dargi be priešdėlio (4), kiti — 
su priešdėliu (6). 

Pavyzdžiai pirmajam atsitikimui (a): 

aplamis (kvailys), gyvis (gyvoji esybė), jūodis (juodas žmogus, juo- 
das gyvis), krivis (kreivas žmogus, kreivas gyvis), mulkis (kvailas ir nie- 
kam tikęs nesusipratėlis), paikis arba paikius (kvailas, savavalis žmogus), 
plikis (plikas žmogus), senis (senas žmogus), žilis (žilas žmogus, žlibis 
(žlibas, kiek apakęs žmogus)... 

aklys, kvailys, spangys (skersakys), žinčius, žynys (žiniūnas, burtinin- 
kas), žvairys (žvairakys)... 

Pavyzdžiai antrajam atsitikimui (8): 

bedievis, begėdis, beprotis, besmegenis, bežadis, išgama (išsigimėlis), 
nebylys, neregys, neūžauga (neišaugėlis, nesubrendėlis, nykštukas, kerna, 
nevėkšla), užuomarša (maršus žmogus)... 

Žodžiuose gyvis, juodis ir t. t. pirmaeilės semantinės reikšmės 
turi priegaidės: tvirtapradiškai kirčiuojami, jie reiškia kokybės subjektą, 
tuo tarpu kirčiuojami tvirtagališkai jie reiškia pačią kokybę. Jūodis reiškia 
juodumo subjektą, juodis — patį juodumą; gyvis reiškia gyvumo subjektą, 
gyvis — patį gyvumą. Aišku savaime, kad ten, kur šaknies balsis iš pri- 
gimties yra trumpas, negali būti ir tokio reikšenos skirtumo.  Pavyz- 
džiui, plikis, kur šaknyje turime trumpąją i, negali reikšti ir plikumo sub- 
jekto ir paties plikumo, nes čia negali būti nė paties tvirtapradės ir tvir- 
tagalės priegaidės skirtumo. 

b. — Sudurtiniai daiktavardžiai taip pat gali eiti įvardais kokybės 
subjektams reikšti, pavyzdžiui: 

didburnis, didgalvis, pusgalvis, skersakys, šukdantis, vargdienys, žem- 
žiūra, žvairakys... 

c. — Buvo jau anksčiau sakyta, kad veiksmažodžiai kartais gali reikšti 
kokybę. Šitas faktas gali pasirodyti keistas tiems, kas tinkamai neskiria 
gramatinių kalbos kategorijų iš vienos pusės ir ontologinių tikrovės kate- 
gorijų iš antros. Pirmosios kategorijos susidaro pagal žodžių lytis, antro- 
sios pagal esybių būsenas. Suprantama savaime, kad žodžių lytys ir esy- 
bių būsenos yra du visiškai skirtingu dalyku, palenktu skirtingiems dės- 
niams; štai kodėl negalima reikalauti pilno jų atitikimo. 

Šitas neatitikimas matyti jau iš to, kad kokybės subjektas gali reikštis 
išveiksmažodiniais daiktavardžiais su galūnėmis -tojas, -toja. Pavyzdžiui: 

galėtojas, -ja, gebėtojas, -ja, mokėtojas, -ja, žinotojas, -ja... gauna 
savo įvardus pagal kokybes, kurios šiuo atveju yra galėjimas, gebėjimas, 
mokėjimas, žinojimas... "Tos pačios kokybės yra pareiškiamos ir tada, 
kai sakoma, kad žmogus gali, geba, moka, žino... 

Tačiau šis kokybių reiškimo būdas nėra tipiškas todėl, kad veiksma- 
žodžiams yra prigimtas tam tikras dinamiškumas, kuris mažai derinasi su 
kokybiniais stoviais. Todėl retas yra ir kokybės subjektų reiškimas ga- 
lūnėmis -tojas, -toja. 

d. — Maža tegalėtų atsirasti subjektų, reiškiamų galūne -ikas. Prie 
tų retų atsitikimų priklauso, pavyzdžiui, šunikas (nelemtas žmogus), nau- 
jikas (naujas žmogus). Žirnikas, kankalikas taip pat galėtų būti prie šios 
kategorijos priskirti. Palyginti dažnesnis yra kokybės subjekto reiški- 
masis galūnėmis -ikis, -ikė, bet užtat dažniausiai kokybės subjektas tokiais 

atvejais nėra žmogus. Tiems atsitikimams, kur žmogus eina kokybės sub- 
jektu, pavyzdžiais gali būti šie žodžiai: 

jaunikis (jaunasis sužadėtinis, einąs tuoktis), kūdikis, mergikė, se- 
nikė.... Šiuose pavyzdžiuose išeina aikštėn visų pirma amžiaus kokybės. 

Kitą pavyzdžių grupę sudaro tie atsitikimai iš augmenijos, kur augmenų 
rūšys yra reiškiamos pagal spalvas; pavyzdžiui, čion priklauso: 

baltikis,-kė (viena kremblių rūšis), geltonikis (geltonžiedis), kartikis 
(kremblių rūšis, pakarklis), raudonikis (kremblių rūšis)... 

Visai nuošaliai stovi juodikis, reiškiąs mažą pinigą, skatiką, arba tamsų 
kopūstą (Blaukohl). 

e. — Labai retai kokybės subjektas gauna galūnes -ovas, -—ovė. Bene 
vieninteliai atsitikimai bus čia: 

žinovas, kas gerai žino, kas yra žinojimo specialistas kurioje žinijos 
srityje; mokovas, kas gerai moka, kas yra mokėjimo specialistas kurioje 
sugebėjimo srityje. Tiesa, šis pastarasis pavyzdys gali turėti ir kitą akty- 
vinę prasmę, kai jis reiškia kompetentingą žmogų, mokantį kitus. 

f. — Taip pat išimtiškai kokybės subjektas reiškiasi galūne -lys. 
Pavyzdžiui, kaplys, -lė reiškia kietgalvį žmogų, bet ir tai tik netiesiogine 
analogine prasme. Meklys, kuris reiškia miknį, mikčiurną, memekli, gali 
būti, jei ne su didesne, tai bent su lygia teise, atkeltas į vyksmo-nusista- 
tymo kategoriją, nes meknojimo pasireiškimas priklauso prie vyksmo-nu- 
sistatymo kategorijos, o meknojimo pagrindas, kaip tam tikras prigimties 
trūkumas, priklauso prie kokybės kategorijos. 

g. — Visai tipišku būdu kokybės subjektas reiškiasi galūnėmis -uolis, 
-uolė. Šiuo klausimu R. Bytautas daro šitokią pastabą: „Kaip -ybė reiškia 
daiktą, taip —uolis reiškia asmenį, turintį žinomą kokybę“ (Op. cit. 16 p.). 
Pavyzdžiui, grožybė yra gražus daiktas, tuo tarpu gražuolis yra gražus 
žmogus. Galūnė —-ybė, reiškianti paprastai esmės ir abstraktinių principų 
dalykus, nėra tipiška substancijoms reikšti; ji tik gali, be kita ko, reikšti 
substancialinius dalykus pagal esminę žymę, pavyzdžiui, būtybė (gyva 
esybė), esybė (kiekvienas esąs daiktas, dalykas); gėrybė (geras daiktas), 
nuosavybė (nuosavas daiktas)... Tos galūnės specialesnį tyrinėjimą tenka 
nukelti į prietapų reiškimosi būdus. Naturaliausia įvardų su galūne -uo/is 
lytis yra ta, kuri gaunama iš būdvardžių, reiškiančių kokybes, pavyzdžiui: 

aukštuolis, -lė, drąsuolis, -lė, karštuolis, -lė, mažuėlis, -lė, šykštuėlis, 
-lė, šventuėlis, -lė... Prie šios rūšies ivardų priklauso taip pat ruduolis, 
-lė, kuris tačiau reiškia ne rudą žmogų, bet rudą gyvuliuką ar paukščiuką. 
Pažymėtina šia proga, kad šventuolis gali turėti kiek ironiškos reikšmės, 
nes šiaipjau šventą žmogų įprasta vadinti šventuoju. Čia turime vieną 
specializacijos dėsnio apraišką. 

Kai galūnės -uolis, —uolė prikergiamos daiktavardžiams ar veiksma- 

vardžiams, gauname ne kokybės, bet kitos kokios kategorijos subjektą. Sa- 
kysime, turtuolis, -lė, yra labai turtingas žmogus; varguolis, -lė, yra di- 
delio vargo, neturto žmogus; abiem atvejais turime pasiturėjimo subjektus. 

Šios galūnės, prikergtos veiksmažodžiams, duoda paprastai vyksmo- 
nusistatymo subjektus, pavyzdžiui: 

atliekuolis, kas atlieka nuo kitų; pavyduolis, kas kitiems pavydi; 
skenduolis, kas skęsta ar yra paskendęs... Prie tos pačios rūšies priklauso 
ir (rugiai) biruoliai, kad ir neturime čia žmogiškojo subjekto: biruolis 
yra tas, kas byra. 

Skyrium stovi žyduolis (svogūnas), kuris išeina į žiedus. Šis įvardas, 
kad ir gaunamas iš veiksmažodžio žydėti, bet vis dėlto jis reiškia kokybės 
nešėją. 

h. — Galūnės -ūkas, —ukas, —ukė reiškia dažnai kokybės subjektus, 
nors gali taip pat reikšti ir nusistatymo subjektus. Pavyzdžiai: 

pečiūkas, stiprių pečių, petingas žmogus; valiūkas, kas gavo daug va- 
lios, pataikos; versčiūkas, verstos kalbos žmogus; žaliūkas, stipruolis, go- 
liūgas... 

jaunukas, jaunas nesubrendęs žmogus; juodukas, juodas žmogus arba 
gyvulys; mažiukas, mažas Žmogus, vaikas... 

Pavyzdžiais atsitikimams, kai galūnės —ūkas ir —ukas reiškia nusista- 
tymo subjektus, gali eiti kad ir šie įvardai: 

pasalūkas, kas netikėtai iš pasalų puola (ypač šuo); stačiūkas, status 
žmogus, kalbas griežtai tiesą; slapukas, kas mėgsta slėptis, daryti viską 
slapta... 

Galūnė —ukas (-ukė) dažnai turi mažybinę reikšmę ir gali būti priker- 
giama tiek daiktavardžiams tiek ir būdvardžiams. Pastaruoju atveju ji turi 
tendencijos suteikti būdvardžiui daiktavardžio reikšmę.  Paršiukas, šu- 
niukas, vaikiukas, veršiukas yra vis mažybiniai daiktavardžiai. Bėrukas, 
širmukas yra mažybiniai gyvulių vardai, gauti iš būdvardžių. 

i. — Nors žodžiai su galūnėmis ėlis, -ėlė labiausiai tipiški yra vyksmo- 
nusistatymo subjektams reikšti, tačiau neretai jie gali eiti ir kokybės 
subjektų įvardais. Taip esti bent trimis atsitikimais, pirma, kai veiksma- 
žodis, iš kurio sudaromas įvardas su galūne -ėlis reiškia kokybę, pavyz- 
džiui, nemokėlis, nepajėgėlis, nežinėlis, netikėlis, antra, kai panašūs įvardai 
gaunami iš būdvardžių, reiškiančių kokybę, pavyzdžiui, negyvėlis, never- 
tėlis, ir trečia, kai subjektas įgauna tam tikrą kokybę kaip atitinkamo 
vyksmo-nusistatymo išdavą, pavyzdžiui,  apdiržėlis, apnirtėlis, išlepėlis, 
išsigimėlis, ištižėlis, neprityrėlis, neužaugėlis, nevykėlis, užmiršėlis. Čia 
vyksmo — nusistatymo išdavoje susidaro tam tikras kokybinis stovis. 

Kaip retą atsitikimą galima konstatuoti santykio subjekto reiškimąsi 
šita galūne. Čion, pavyzdžiui, priklauso nenaudėlis, kas niekam nėra nau- 

dingas ir tuo pasireiškia neigiamu santykiu su kitais žmonėmis; nutautėlis, 
kas prarado ar išsižadėjo savo tautybės ir tuo pačiu suardė savo santykius 
su savo tauta... Šiaipjau ši galūnė nėra tipiška santykio subjektams reikšti. 

k. — Galūnės —ūnas, —ūnė, kurios yra tipiškos vyksmo-nusistatymo 
subjektams reikšti, gali taip pat eiti priemone ir kokybės subjektų įvar- 
Jams sudaryti. Tik šiuo atveju įvardai dažniausiai sudaromi ne iš veiksma- 
žodžių, bet iš kitų kalbos dalių, ypač iš būdvardžių ir daiktavardžių. Pa- 
vyzdžiais čia gali eiti šie įvardai: 

„ didžiūnas, -nė, didelis galingas žmogus, turįs žymią vietą visuome- 
nėje; drąsūnas, -nė, drąsus žmogus, drąsuolis, galiūnas, -nė, galingas žmo- 
gus, valdovas; gyvūnas, gyva būtybė; seniūnas, vyresnis žmogus, einąs 
garbingas pareigas kokioje organizacijoje; žiniūnas, žynys, žiniuonis, 
burtininkas. 

Vienas iš šios priesaginės kategorijos žodžių reiškia santykio subjektą, 
būtent, karaliūnas, reiškiąs visų pirmą, karaliaus sūnų, o paskui ir pavel- 
dintį sostą karalaitį. Karaliūnas tegali turėti savo titulą vien santykyje 
su viešpataujančiu karaliumi. — Šiaipjau prie šios progos reik pažymėti, 
kad kokybės subjektai, reiškiami galūnėmis —žnas, -ūnė, dažnai esti asme- 
nys, turį visuomenėje žymią poziciją. 

1. — Galūnė -na (arba net -sna), reikšdama kokybės subjektą, kartais 
suteikia jam niekinamąją pramę, pavyzdžiui: 

dvasna, sunykęs, vos gyvas žmogus arba gyvulys; džiūsna, sulysęs, su- 
nykęs žmogus arba gyvulys, sudžiūvėlis; susna, nususęs žmogus, gyvulys. .. 


m. — Galūnė -onas, kuri dažniau eina priemone vyksmo — nusista- 
tymo subjektui reikšti, vis dėlto kartais reiškia taip pat kokybės subjektus, 
pavyzdžiui: 


kupronas, kuprotas žmogus, kuprius; ligonis, ligotas žmogus; palšo- 
nėlis (iš palšonas, pav., jautis); širmonėlis (iš širmonas, pav., arklys)... 

n. — Galūnė -okas, —okė, kuri, būdama prikergta būdvardžiui, pa- 
prastai reiškia nepilną kokybės laipsnį, kartais gali sudaryti daiktavardį, 
kuris tokiu atveju reiškia kokybės subjektą, pavyzdžiui: 

arkliokas, didokas arklys; berniokas, pusbernis, vaikis; naujokas, -kė, 
nepatyręs, esąs naujoje padėtyje žmogus; prasčiokas, nekultūringas, juod- 
nugaris Žmogus... 

Tos pačios priesaginės kategorijos žodis stačiokas reiškia jau ne ko- 
kybės, bet nusistatymo subjektą, būtent, statų, tiesmuką žmogų. Viliokas, 
reiškia veiksmo subjektą, t. y., žmogų, kuris kitus vilioja. Pagaliau, pasi- 
taiko, tiesa, labai retai įvardų, su galūne -okas, reiškiančių santykio suh- 
jektus; čion priklauso, pavyzdžiui, trečiokas, trečias iš eilės vaikas; šešto- 
kas, šeštas iš eilės vaikas... 

o. — Kokybės subjektai reiškiami taip pat galūnėmis -eika, -eiva, 
pavyzdžiui: 

jauneika, jaunasis šeimos narys; nevaleika, nevalyvas žmogus, apsilei- 
dėlis; šuneika, šuniškos vertės žmogus... 

gražeiva, gražuolis, puošeika; gudreiva, gudrus žmogus; juodeiva, juo- 
das žmogus, gyvis; pykteiva, piktas žmogus... 

Jauneika, imamas nelygstamai jaunumo atžvilgiu, yra kokybės subjek- 
tas; bet, palyginus su kitais šeimos nariais, kaip jauniausias šeimos narys, 
yra jau santykio subjektas. Panašiai gražeiva, imamas nelygstamai, yra 
kokybės subjektas; bet, imamas nusistatymo atžvilgiu, yra jau nusistatymo 
subjektas, būtent, reiškia tą, kuris paiso gražumo, puošiasi. Todėl imamo 
paprastąja prasme gražeivos lygmuo puošeika yra aiškiai nusistatymo sub- 
jektas. š 

Ir šį kartą, kaip ir kitais atvejais, tenka pastebėti, kad jokia loginė 
kategorija nesireiškia viena kuria galūne, ir kad beveik kiekviena, kad ir 
tipiška kokiai loginei kategorijai, galūnė gali sykiu reikšti, bent atsitik- 
tiniu būdu, kitos kategorijos subjektus. 

p. — Prie mažiau reikšmingų galūnių, kuriomis gali dar reikštis ko- 
kybės subjektai, priklauso -šas ir -ša. Pavyzdžiais čia gali eiti kad ir šie 
ivardai: 

gobšas, godus žmogus, savanaudis; kipšas, piktoji dvasia, velnias; ne- 
mokšas, nemokėlis, nemokėla, tamsuolis; niekšas, niekam tikęs, menkas 
žmogus, šunikas; rimša, tylenis, tylūnas, romus žmogus... 

Priklausąs savo galūne prie paskutinės kategorijos įvardų žodis varg- 
šas (vargšė) gali būti imamas dvejopa prasme: arba kaipo pasiturėjimo 
subjektas, neturįs turto žmogus; arba kaipo vyksmo-nusistatymo subjek- 
tas, vargstąs vargą Žmogus. 


6. — Substancija — santykio subjektas. 


Santykis yra realus prietapas, kurio dėliai esybė yra apsprendžiama 
kuriuo nors atžvilgiu savo ryšyje su kita kokia esybe. Žmogus, pavyz- 
džiui, yra tėvas tik ryšium su savo vaiku, su kuriuo jį riša giminystės 
santykis. Tas pats žmogus gali būti brolis tik ryšium su savo broliu ar 
seserimi, su kuriais jį riša kitokio laipsnio giminystės santykis. Žmogus 
yra draugas tik ryšium su kitu žmogumi, su kuriuo jį riša draugiškumo 
santykis, ir t. t. Kiekvienu santykio atveju yra dvi ar daugiau esybių, ku- 
rios santykiuoja tarp savęs, kaipo santykio subjektai arba dalyvės. 

Santykiai esti lygiateisiai ir nelygiateisiai. Tevo ir sūnaus santykiai 
nėra lygiateisiai, nes tėvas sūnaus atžvilgiu ir sūnus tėvo atžvilgiu nėra 
vienodoje padėtyje. Užtat dviejų brolių santykiai bus lygiateisiai. — 
Santykio dalyviai gali būti kitu atžvilgiu lygiareikšmės arba nelygia- 
reikšmės esybės. Tėvo ir sūnaus santykio dalyviai yra lygiareikšmės esy- 

bės; tuo tarpu kūrybos santykyje kūrėjas ir kūrinys yra nelygiareikšmės 
esybės. 

Santykio terminologijos atžvilgiu svarbu yra primygtinai pažymėti, 
kad santykio subjekto įvardas tegali reikšti vien tai, kuo viena substancija 
yra kurios kitos atžvilgiu. Tėvo, sūnaus, brolio, sesers, draugo įvardai 
reiškia savo, subjektus tiktai pagal tai, kuo vienas subjektas yra iš santykio 
su kuriuo kitu subjektu ar objektu. 

Santykio subjektų reiškimo būdai žymiai jau skiriasi nuo reiškimo 
būdų, tipiškų kitiems subjektams, būtent, veiksmo, vyksmo-nusistatymo 
ir kokybės subjektams. Bet ir šiuo atveju bus dar šiokio tokio atitikimo 
su anksčiau nusakytais reiškimo būdais. 

a. — Visų pirma bendras visiems subjektams reiškimo būdas yra tas, 
kuris susidaro iš šaknies ir kaitmens («) arba priešdėlio, šaknies ir kait- 
mens (A). Pavyzdžiai pirmajam atsitikimui (a): 

bendras, brolis, draugas, dvynas, sesuo, sūnus, tėvas... 

Pavyzdžiai antrajam atisitikimui (8): 

pamotė, patėvis, podukra, posūnis, protėvis... 

b. — Prie bendrų reiškimo būdų priklauso taip pat santykio subjektų 
įvardymas sudurtiniais daiktavardžiais; šitiems, palyginti, retiems atsiti- 
kimams pavyzdžiais gali eiti: 

pirmatakas, viešpats... 

Sudurtiniai daiktavardžiai: kraštotyrys, sielotyrys, šeimotyrys, tauto- 
tyrys, žemėtyrys, žmonėtyrys, galima būtų priskirti prie santykio subjektų 
įvardų, nes pažymimas yra santykių kategorijos dalykas. Pažinėjas rea- 
liai neveikia pažinimo objekto; greičiau jis pats šito objekto yra veikia- 
mas, nes iš jo gauna įspūdžių. Pažinėjas tad ne veikia, bet santykuoja su 
pažinimo objektu, ir pažinimas yra santykis, bet ne veiksmas. Jei tad su- 
minėtus įvardus imti vienu tik pažinimo atžvilgiu, jie turėtų būti priskirti 
prie įvardų, reiškiančių santykio subjektus. 

Bet tyrinėjimas kitu atžvilgiu yra daugiau, negu pažinimas. Tyri- 
nėjimas, ypač jei jis turi eksperimentinio pobūdžio, yra surištas sykiu su 
tam tikru veikimu, taikomu pažinimo objektui: šis yra statomas į tam tikras 
aplinkybes; yra sveriamas, matuojamas ir kitais būdais veikiamas. "Todėl 
yra pagrindo priskirti tyrinėjimą prie veikimo, nors grynu pažinimo at- 
žvilgiu, galima būtų jis laikyti santykiu. 

Šalia suminėtų šios rūšies pažinimo tyrimo subjektų nereikalingi yra 
gamtotyrys ir kalbotyrys, nes gamtininkas ir kalbininkas visai gerai juos 
atstoja. Užtat vartoti vietoje kraštotyrio, sielotyrio, šeimotyrio, tautoty- 
rio, žemėtyrio ir žmonėtyrio kraštotyrininkas, sielotyrininkas, šeimotyri- 
ninkas, tautotyrininkas, žemėtyrininkas, žmonėtyrininkas, sudarant juos iš 
žodžių: kraštotyra, sielotyra, šeimotyra, žemėtyra ir žmonėtyra, reikštų 
nepsisyti paprasčiausio tikslingumo reikalavimų. 

c. — Prie bendrų, bet taip pat retų reiškimo būdų priklauso santykio 
subjektų reiškimas galūnėmis -ėjas, -ėja, -tojas, -toja. Pavyzdžiais čia 
gali eiti šie įvardai: 

pažinėjas, .-ja, arba pažintojas, -ja, pažinimo subjektas; prakūrėjas, 
giminės pradėjėjas, sentėvis, protėvis; pranokėjas, anksčiau už kitus gy- 
venęs žmogus, sentėvis, protėvis... 

d. — Santykio subjektai dažnokai reiškiami galūnėmis -aitis, -aitė, 
kurios bene dažniausiai reiškia kilmės santykį, pavyzdžiui: 

dukraitis, dukters sūnus; giminaitis, tė, vienos giminės žmogus; sū- 
naitis, sūnaus sūnus; vaikaitis, -tė, sūnaus ar dukters vaikas, anūkas... 

Čion priklauso taip pat daugumas pavardžių arba net palikuonių gi- 
minės pavadinimas, pavyzdžiui: 

Jogailaitis, Jogailos giminės palikuonis; Jonaitis, Jono giminės pali- 
kuonis; Petraitis, Petro giminės palikuonis... 

Palyginimo santykis pateisina galūnės -aitis, -aitė pavartojimą ir šiuose 
žodžiuose: 

aukštaitis, -tė, žmogus gyvenąs aukštumoje arba aukščiau už kitą; 
dievaitis, mažas netikras dievas, Dievu laikoma nedieviškoji substancija; 
jaunikaitis, -tė, tinkąs būti jaunikiu jaunas žmogus; mergaitė, maža mer- 
ga; pašalaitis, -tė, svetimas žmogus, perėjūnas, pereiva; viršaitis, turįs 
viršų, esąs kitų žmonių viršuje, viršesnis už kitus žmogus; žemaitis, -tė, 
kas gyvena žemumoje arba žemiau už kitus... 

Čion gali būti priskirti beveik visi mažybiniai įvardai, kurie šiaip ar 
taip reiškia palyginimo santyki su pilnu mastu. 
Galūnė -aitis, -aitė gali būti įvairiai kirčiuojama, tvirtapradiškai ir 


tvirtagališkai; bet kadangi kirčiavimo būdas šiuo atveju neturi semantinės 


reikšmės, tai į šitą aplinkybę, kalbant apie šios galūnės reikšmę, neteko 
kreipti dėmesio. 

e. — Priklausomumo santykį, dažniausiai pagal gyvenamąją vietą, arba 
visuomeninę grupę, reiškia galūnė -ietis, -ietė, pavyzdžiui: 

giminietis, -tė, giminės žmogus; kaimietis, -tė, (sodietis), kaimo (so- 
džiaus) žmogus; kaunietis, -tė, Kauno žmogus, gyventojas; panemunietis, 
-tė, panemunių gyventojas; pašalietis, -tė, svetimas kam ar kokiam rei- 
kalui pašalio žmogus; pietietis, -tė, pietų žmogus, gyventojas; rytietis, -tė, 
rytų Žmogus, gyventojas; šiaurietis, -tė, šiaurės žmogus, gyventojas; tau- 
tietis, -tė, tautos žmogus; tėvynietis, -tė, vienos tėvynės žmogus; vilnietis, 
-tė, Vilniaus žmogus, gyventojas; vokietis, -tė, Vokios žmogus, gyven- 
tojas... 

Einant specializacijos dėsniu, galima būtų teigti, kad, jei galūnė 
-aitis reiškia siaurą giminystės santykį, tai galūnė -ietis reiškia jau pla- 
tesnio visuomeninio bendrumo santykį. Šita prasme einant reikėtų gim/- 

naitį suprasti, kaipo artimesnės giminystės žmogų, tuo tarpu kad giminietis 
turėtų reikšti tolimesnės giminystės žmogų. Giminaitis galėtų turėti ryšių 
su kraujo giminyste, giminietis — su gentyste. 

f. — Kartais artimą galūnei -ietis reikšmę turi ir galūnė -ėnas, -ėnė, 
kuri taip pat gali reikšti priklausomumą pagal gyvenamąją vietą; tik šiuo 
atveju pasireiškia tendencija imti vieta platesne sritimi, pavyzdžiui: 

anykštėnas, -nė, biržėnas, -nė, kupiškėnas, -nė. .. turėtų būti Anykščių, 
Biržų, Kupiškio... srities gyventojai. Anykščio, Biržų, Kupiškio... mies- 
telio gyventojai tada būtų vadinami anykštiečiais, biržiečiais, kupiškie- 
čiais... 

Atitinkamai romietis būtų Romos gyventojas, romėnas — Romoje su- 
sidariusios tautybės žmogus. Panašiai amerikietis yra Amerikos gyvento- 
jas, amerikėnas — amerikietiškos nacijos žmogus; girietis yra girių miškų 
gyventojas, girėnas — giriškų papročių žmogus; kalnietis yra kalnų gy- 
ventojas, kalnėnas — kalniškų papročių žmogus; miestietis yra miesto 
gyventojas, miestelėnas — miestiškų papročių žmogus... 

Bet galūnė -ėnas gali taip pat reikšti santykio subjektą pagal tam 
tikrą giminystę, pavyzdžiui: 

brolėnas yra nepilnas brolis, pusbrolis; dėdėnas, dėdės sūnus; seserė- 
nas, sesers sūnus; sūnėnas, brolio ar sesers sūnus; tetėnas, tetos vyras... 

Iš gyvulių pasaulio atitinkamą analogiją sudaro šie vardai: 

šunėnas, panašus į šunį žvėris; varnėnas, panašus į mažą varną paukš- 
tis, šnekutis. 

g. — Prikalusomumo santykį reiškia toliau galūnė -iškis, -iškė. Ši 
galūnė dažniausiai nurodo santykio subjekto priklausomumą prie tam tik- 
ros vietos, rūšies, klasės, bendruomenės, pavyzdžiui: 

dvariškis, -kė, priklausąs dvarui, dvariško tipo žmogus; jūsiškis, -kė, 
jūsų rūšies, draugijos žmogus; kauniškis, -kė, Kauno ar jo tipo žmogus; 
maniškis, -kė, mano draugės žmogus, mano vyras; moteriškė, moteriškos 
rūšies asmuo; mūsiškis, -kė, mūsų rūšies, mūsų tipo, draugijos žmogus; 
namiškis, -kė, namų bendruomenės žmogus; rytiškis, -kė, rytų tipo žmo- 
gus; saviškis, -kė, savo tarpo, savo bendruomenės žmogus; šiandieniškis, 
-kė, šios dienos žmogus; taviškis, -kė, tavo draugės žmogus, tavo vyras, 
tavo žmona; vyriškis, vyriškos rūšies asmuo... 

Čia reikia pažymėti, kad beveik visi suminėti įvardai su galūne -iškis, 
-iškė gali būti vartojami ne tik daiktavardžių, bet ir būdvardžių prasme. 
Pavyzdžiui, kauniškis gydytojas, mūsiškis šuo, namiškis žmogus, saviškis 
žmogus... 

Šia proga bus ne pro šalį pastačius klausimą, ar gali būti pateisintas 
dvasiškio įvardas.  Dvasiškis etimologiškai gali reikšti dvasiškos rūšies 
žmogų pagal analogiją su vyriškiu ir moteriške, arba dvasios (dvasinės) 


34 St. Šalkauskis, Terminologijos teorija ir t. t. 


bendruomenės žmogų pagal analogiją su dvariškiu, jūsiškiu, mūsiškiu, na- 
miškiu, saviškiu ir t.t. Jei dvasiškis nėra tiesiogine ir pilna prasme dva- 
siškos rūšies žmogus, tai jis šiaip ar taip priklauso prie dvasinės bendruo- 
menės, kuria pretenduoja būti kiekviena raliginė organizacija ir juo 1a- 
biau Bažnyčia. Bet ir dvasiškos rūšies žmogumi yra kiekvienas dvasiškis 
ta prasme, kad jam turi rūpėti dvasios reikalai. Vargu tad buvo reikalas 
varyti iš bendrinės mūsų kalbos tradicinį mūsų dvasiškį ir keisti jį dvasi- 
ninku, kuris ne geriau reiškia dvasinio luomo žmogų.  Priklausomumas 
prie tam tikro luomo (dvasiškis) pasilieka faktas visiems dvasiškiams, tuo 
tarpu tikras rūpinimasis dvasios reikalais (dvasininkas) gali kartais dva- 
siškio necharaterizuoti.  Palaikius dvasiškio įvardą dvasinio luomo žmo- 
gui, dvasininką galima būtų panaudoti spiritualistui reikšti. — Dar mažiau 
buvo pagrindo keisti gerą ir tradicijoje įsigalėjusį dvasiškį tokiais neti- 
piškos formacijos žodžiais, kaip dvasionis, dvasionas. 

h. — Santykio subjektą reiškia toliau galūnė -ininkas, ininkė, kuri, 
kaip jau žinome, dažniausiai vartojama nusistatymo subjektams pažymėti. 
Nusistatymas kokiu nors atžvilgiu ir santykis su kuo yra dvi artimos logi- 
nės kategorijos, kurios, savaime suprantama, gali reikštis viena galūne. 
Pavyzdžiai santykio subjektams, reiškiamiems galūnė -ininkas, -ininkė: 

amžininkas,-kė, vieno su kuo kitu amžiaus, laiko, šimtmečio žmogus; 
antrininkas,-kė, antros rūšies žmogus, daiktas; apatininkas, palenktas po 
kuo kitu žmogus (podčinennyj); apatininkės, apatinės kelnės; baudžiau- 
ninkas,-kė, baudžiavos, baudžiamojo priklausomumo žmogus; dalininkas, 
-kė, vienas iš turinčių savo dalį žmonių, dalybų dalyvis; draugininkas -kė, 
draugės mėgėjas, narys; kampininkas,-kė, gyvenąs svetimame kampe Žžmo- 
gus, benamis, įnamys; pirmininkas,-kė, pirmas tarp kitų žmogus, vadovau- 
jąs susirinkimui, posėdžiui; priešininkas, -kė, priešingos pozicijos arba nu- 
sistatymo žmogus; šalininkas,-kė, vieną šalį, pusę su kuo kitu laikąs žmo- 
gus; talkininkas,-kė, dirbąs su kuo kitu talkoje; viršininkas,-kė, laikąs vir- 
šų, turįs valdžią žmogus... 

Priešininką ir šalininką galima būtų taip pat priskirti prie nusista- 
tymo subjektų, reiškiamų galūne -ininkas. 

Nusistatymo subjektai su galūne -ininkas savo prasme yra visai aiš- 
kus jau dėl vienos savo etimologinės struktūros, o santykio subjektai su ta 
pačia galūne reikalauja tikslesnio prasmės paaiškinimo. Tai leidžia manyti, 
kad galūnės -ininkas prasmė labiau surišta su nusistatymu, negu su san- 
tykiu. 

Galūnė -ininkas gali kartais reikšti veiksmo ir vyksmo subjektus. 
Pavyzdžiui, veiksmo subjektus reiškia šie įvardai: 

keikininkas (keiksmininkas), kas kitus keikia; Iupininkas, kas kitus 
lupa; mušininkas, kas kitus muša; piovininkas, kas ką piauna; plėšinin- 
kas, kas ką plėšia... 

Vyksmo subjektus reiškia, pavyzdžiui, šie įvardai: 

keliauninkas, šliaužininkas. .. 

Šitie įvardai, kurie yra neabejotini mūsų kalbos faktai, pasižymi iš 
kitos pusės dviem ypatybėmis: pirma, jie yra sudaryti iš veiksmažodžių, 
ir tai skiria juos nuo didžiausios daugumos šitos kategorijos terminų, o 
antra, jie labai gerai ir net su didesniu pasisekimu atstojami tipiškesniais 
įvardais, būtent: keiksnys, keikūnas, lupikas, mušikas, piovikas, plėšikas, 
keliautojas, šliaužėjas... Šios ypatybės parodo, kad įvardams su galūnę 
-ininkas neprigimta darytis iš veiksmažodžių, ir kad šita galūnė nėra lin- 
kusi reikšti veiksmo ir vyksmo subjektų. Todėl suprantamas yra griežtas 
R. Bytauto teigimas: ,„Niekados galūnė -ininkas nėra prijungiama prie 
veiksmažodžių. Todėl „liudininkas“ neturi teisės užvaduoti „liudytojo“ 
(op. cit. 17 p.). Jei šis nelygstamasis teigimas prieštarauja mūsų kalbos 
faktams, tarp kurių gali būti ir dažniausiai esti visai netipiškų išimčių, 
tai jis anaiptol neprieštarauja prigimtai ir tipiškai linkmei, pasireiškian- 
čiai kalbamuoju klausimu. 

Šia proga tenka konstatuoti, kad mūsų linksnių terminai su galūne 
-ininkas, yra sudaryti visai nevykusiai. Visų pirma galūnė —ininkas pa- 
naudota juose visai netipišku būdu. Pagal tipiškiausią šios galūnės pras- 
mę vardininkas turėtų reikšti žmogų, kuriam rūpi vardas, ar vardai; kilmi- 
ninkas — žmogų, kuriam rūpi kilmė; naudininkas — žmogų, kuriam rūpi 
savo nauda; galininkas — žmogų, kuris užima galinę vietą; įnagininkas — 
žmogų, kuris verčiasi įnagiais; vietininkas — žmogų, kuris ilgai vietoje 
gyvena, kuris keno kito vietą laiko; šauksmininkas — žmogų, kuris reiš- 
kiasi šauksmais, kuriam tik šaukti rūpi. Žodžio linksnius šitie terminai 
galėtų reikšti nebent pagal analogiją su apatininkėmis ar sprindininkais. 
Aišku, kad šitoks terminų sudarymas, paremtas labai abejotina analogija, 
eina prieš prigimtą ir tipišką mūsų kalbos linkimą. 

Be to, tie dalykai, pagal kuriuos linksniai įgauna tokiu atveju savo 
įvardus, būtent: vardas, kilmė, nauda, galas, inagis, vieta, šauksmas, di- 
džiausioje savo daugumoje, išskyrus tik vietą, yra linksniams atsitiktinė 
proga taip ar kitaip vadintis. Tik vietininkas yra pavadintas pagal visuo- 
tinę bei esminę linksnio žymę. Visi kiti linksnių įvardai yra grynai atsi- 
tiktiniai. Vis dėlto linksnių vadinimas vardiniu, kilminiu, naudiniu, ga- 
liniu, įnaginiu, vietiniu, šauksminiu būtų geresnis, negu jų vadinimas vardi- 
ninku, kilmininku ir t. t. 

i. — Galūnė -ynas, kuria paprastai naudojamasi vietinio pobūdžio 
sambūriams įvardyti, kartais gali reikšti ir santykio subjektus. Šiuo at- 
žvilgiu reikšmingiausi įvardai yra: avynas, dėdė iš motinos pusės, ir kai- 
mynas. 

Esti taip pat atsitikimų, kai galūnė —ynas reiškia vaikystės stovį gy- 

vulių pasaulyje; tuomet vaikas yra įvardijamas santykiu su suaugusiu gy- 
vuliu, pavyzdžiui: 

kiaunynas, kiaunės vaikas; Japynas, lapės vaikas; varnynas, varnos vai- 
kas; vilkynas, vilko vaikas; zuikynas, zuikio vaikas; žvirblynas, žvirblio 
vaikas... 

Yra net keli atsitikimai, kai galūnė -ynas reiškia ir kokybės subjektą, 
pavyzdžiui, arklynas yra mažas, menkas arklys; žmogynas — mažas men- 
kas žmogus... Bet apskritai visi šitie atsitikimai, tiek santykio tiek koky- 
bės kategorijai reikšti, nėra galūnei -ynas tipiški, nes ši, kaip sakyta, visų 
pirma reiškia daiktų sambūrį, lokalizuotą vienoje vietoje. Todėl vienas 
kitas iš įvardų, reiškiančių santykį ar kokybę, gali taip pat reikšti ir sutelk- 
tinį dalyką. Pavyzdžiui, žvirblynas gali reikšti vietą, kur laikosi daug 
žvirblių, arklynas gali reikšti vietą ar įsteigą, kur yra ar auginama daug 
arklių... 

k. — Galūnė -onis, -onė, neturi vienos kurios tipiškos prasmės. Ta- 
čiau galima sutelkti keletas įvardų su šita galūne, reiškiančių santykio 
subjektus. Čion, pavyzdžiui, priklauso: 

tėvonis,-nė, tėvų paveldėtojas, įpėdinis; velionis, -nė, kas santykiuoja 
su šiuo pasauliu, kaip buvęs žmogus, numirėlis, nabašninkas. .. Čia pagal 
reikšmę galima būtų priskirti ir įvardą pirmuonis,-nė, kuris kad ir turi 
galūnę -uonis, vis dėlto reiškia santykio subjektą — pirmą vaiką, arba net 
pirmą vaisių. 

Tuo tarpu vardas ligonis,-nė, reiškia kokybės subjektą. 

1. — Santykio subjektą reiškia, galima sakyti be išimties, galūnė 
-ienė, kuri eina priemone moteriškajai lyčiai įvardams sudaryti pagal vyro 
padėti. Pavyzdžiui, brolienė, audėjienė yra brolio, audėjo žmona; daktarie- 
nė — daktaro žmona; dėdienė — dėdės žmona; karalienė — karaliaus žmo- 
na; piršlienė — piršlio žmona; puodžiuvienė — puodžiaus žmona... 

Tokiu pat būdu vadinamos visos žmonos pagal savo vyro vardą arba 
pavardę, pavyzdžiui: 

Juozienė, Jurgienė, Petrienė, Povilienė; Petraitienė, Šimkuvienė, Že- 
maitienė... 

Gyvulių pataitės kartais taip pat yra vadinamos vardais, sudarytais 
su galūne -ienė. Tokie, pavyzdžiui, vardai bus: 

asilienė, asilo pataitė; elnienė, elnio pataitė... 

Tačiau -pastaruoju atveju šie įvardai tereiškia santykio subjektą tik 
tuo atveju, jei asilienė ir elnienė sudaro su asilu ir elniu poras. Pataitės, 
kaipo tokios, įvardas reikštų jau kokybės subjektą, pavyzdžiui, vilkė. 

Suglausdami krūvon substancijos-subjekto reiškimosi būdus, gauna- 
me šitokią galūnių schemą: 

Substancija-subjektas (3, 4, 5 ir 6 skirsniai). 


vyksmo-nustatymo 


Veiksmo subjektas 
subjektas 


(veiksnys) 


kokybės subjektas | santykio subjektas 


a. Įšak.-|- kait.; priešd.-Ą-|šak.-- kait.; priešd.-|-| ak.-|-kait.; priešd.-|-|šak.--kait.; priešd.Ą- 


--šak.--kait., Ą-šak.--kait., --šak.---keit., --šak.-|-kait., 
b. | šak.-s s.--šak.Ą- šak.--šąs.--š.k.- šak.-|-sąs.--šak.Ą- šak.--sąs.-|-šak.-- 
--kait., --kait., Ą-kait., -kait,, 
c -ėjas, -ėja, -tojas, -ėjas, -ėja, -tojas, =ėjas, -ėja, -tojas, -ėjas, -ėja, -tojas, 
tuja, -toja, -toja, -toja, 
d -ikas, -ikė, -ikas, -ik?, -ikas, -ikis, -ikė, -aitis, -aitė. 
e. -o.as, -ovė, -ovas, -ovė, -ovas, -ovė, -ietis, -ietė, 
f. -lys, -lys, =lys, -ėnas, -ėnė, 
g. -snys, -snys, -uolis, -uolė, -iškis, -iškė, 
h. -ininkas, -ininkė, ūkas, -ūkė, -ukas, -ininkas, -ininkė, 
-ukė, 
i -ėlis, -ėlė, -ėlis, -ėlė, -ynas, -ynė, 
k. -ūnas, -ūnė, ūnas, -ūnė, -onis, -onė, 
| -uonis, -na, -ienė. 
m. -on S, -onas, 
n. -oklis, -oklė, -uoklis, -okas, -okė, 
-uoklė, 
0. -va, -vis, -vė, -eika, -eiva, 
P. -eikis, -šas, -išius, -šas. -ša, 


7. Substancija — veiksmo objektas, arba veikinys. 

Substancija gali eiti ne tik subjekto, bet ir objekto rolėje. Iki šiolei 
tyrinėta, kaip reiškiasi substancija-subjektas; dabar turime susekti, kaip 
reiškiasi, arba kaip yra įvardijama substancija-objektas. 

Substancija-subjektas veikia, vyksta, nusistato, sąmoningai santy- 
kiuoja ir yra aktyvi kokybės nešėja. Substancija-objektas veikiama, pa- 
vartojama, kaipo antrinė medžiaga, panaudojama, kaipo įrankis-priemonė, 
pagaliau, eina daiktu, kuriame kas telpa. Substancija-subjektas yra gyva 
būtybė ir visų pirma žmogus; substancija-objektas dažniausiai yra negy- 
vas daiktas, rečiau gyva būtybė ir rečiausiai žmogus. 

Objektu charakteringiausia prasme yra veiksmo objektas, kuris, kaip 
tuojau pamatysime, dera lietuviškai vadinti veikinio vardu. Veikinys yra 
veikiamas daiktas. Jis yra palenktas veiksmui ir yra koreliatyvinė savoka 
veiksniui. Taigi veiksnys yra veiksmo subjektas, veikinys — veiksmo ob- 
jektas. Šis priešpriešinis įvardų dvejetas yra tikra mūsų kalbos grožybė, 
kuriai vargu kurioje kitoje kalboje rasime lygiai gražų atitikmenį, ir ku- 
ria, deja, mūsų mokslinėje literatūroje tinkamai nesinaudojama. 

Kaipgi reiškiasi veikinių įvardai? 

a. — Visų pirma reikia konstatuoti, kad veikiniams reikšti gali būti 
naudojamas bendras visoms kategorijoms bepriesagis įvardijimo būdas, 
tiek be priešdėlio (4) tiek su priešdėliu (8). 

Pirmajam atsitikimui (4) pavyzdžiu gali eiti vargas, kuris reiškia pa- 
vergimo objektą ir kurio vietoje galima būtų vartoti tipiškesnį įvardą 


38 St. Šalkauskis, Terminologijos teorija ir t. t. 


verginys (ž. A. Leskien, Die Bildung der Nomina im Litauischen“, Leip- 
zig 1891, 403 p.). 

Antrajam atsitikimui (8) pavyzdžiais gali eiti: 

nuopenas,-na, augintinis, išsūnis;  priepenas-na, svetimas penimas 
kūdikis... 

b. — Nėra jokių principinių kliūčių veikiniams reikštis sudurtiniais 
daiktavardžiais. Tačiau sudurtiniai veikiniai retai pasitaiko mūsų kalboje, 
ir todėl parinkti jiems pavyzdžių nėra lengva. Mes galime paminėti tam 
tikslui nebent drožtakotį (drožtas kotas) ir vytkotį (vytinis botago kotas). 

c. — Bet dažniausiai veikimo objektas yra reiškiamas galūne -inys. 
Įvardai su galūne —inys paprastai reiškia gryną veikimo objektą, arba vei- 
kinį, kuris, nebūdamas nei pavartojama medžiaga nei panaudojamas įran- 
kis kokiam nors pašaliniam tikslui, dažnai įgauna iš veikimo tam tikros 
lyties ir šita prasme kartais gali būti net laikoma veikimo išdava. 

Įvardas su galūne -inys paprastai reiškia negyvą neprotingą daiktą, 
nes tikru veiksmo objektu tegali būti tik toks daiktas. Bet yra taip pat 
atsitikimų, kai veiksmo objektu eina žmogus. "Tuomet pagal veikinio lytį 
įvardas taip pat igauna galūnę -inys, -inė. Tokiems atsitikimams pavyz- 
džiais gali eiti kad ir šie įvardai: 

kalinys,-nė, kalinamas asmuo; mokinys,-nė, mokomas asmuo; pasiu:i- 
tinys,-nė, pasiųstas asmuo; samdinys,-nė, samdomas tarnas, darbininkas; 
šelpinys,-nė, šelpiamas asmuo; valdinys,-nė, valdomas asmuo; verginys,-nė, 
vergiamas, pavergtas asmuo... 

Kai veikinys yra negyvas daiktas jis tegali turėti vien tik vyriškosios 
giminės galūnę -inys, kuri paprastai prikergiama darybinių nepriešdėlėtų 
veiksmažodžių būtojo laiko šaknims. Dažniausiai jis reiškia daromą, re- 
čiau darytą ar padarytą daiktą. Šios rūšies įvardai su galūne -inys tiek 
yra tipiški ir savo lytimi ir savo prasme, kad didžiausia jų dauguma nerei- 
kalauja jokių specialesnių paaiškinimų. Prie tipišku būdu sudarytų įvar- 
dų su galūne -inys, pavyzdžiui, priklauso: 

darinys, deginys, dirbinys, drožinys, gaminys, gavinys (rezultatas, 
porcija), grindinys, ieškinys, junginys, kliuvinys, kratinys, kūrinys, Teidi- 
nys, lyginys, malinys, mezginys, nėrinys, pirkinys, piešinys, plovinys, ra- 
dinys, rentinys, rezginys, rėžinys, ritinys, sekinys (sekamas daiktas), sie- 
kinys (siekiamas daiktas), siuntinys, siuvinys, skalbinys, skiedinys, skoli- 
nys, skopinys, slėpinys, statinys, sviedinys, šovinys, taikinys, tęsinys, trau- 
kinys, veizdinys (veizdėjimo daiktas), veldinys (paveldimas daiktas, tur- 
tas)... 

Visi suminėti čia pavyzdžiai visų pirma gali reikšti materialinės sub- 
stancijas, veikiamas kokia nors prasme. Bet šalia to tie patys įvardai gali 
turėti ir labiau atitrauktinės prasmės, pavyzdžiui, ieškinys, reikšdamas vi- 

sų pirma ieškomą daiktą, gali toliau reikšti ir pareiškiamą teisme materia- 
linę pretenziją; junginys gali reikšti ne tik jungiamus krūvon materia- 
linius daiktus, bet ir nematerialinius dalykus; kūrinys gali būti ne tik ma- 
terialiai kuriamas daiktas, bet ir dvasinės kūrybos padaras, kur negalima 
jau kalbėti apie realiai veikiamą objektą; lyginys yra ne tik lyginamas 
daiktas, bet ir bet kuris mūsų psichinio gyvenimo dalykas, lyginamas su 
kuo kitu; sekinys ir siekinys yra ne tik sekamas ir siekiamas daiktas, bet 
ir bet kuri sekama apraiška, bet kuris siekiamas dalykas; panašiai kliu- 
vinys, slėpinys, skolinys, tęsinys yra ne tik kliūvamas, slepiamas, skolina- 
mas, tęsiamas daiktas, bet ir bet kas, kas yra kliūvama slepiama, skolijama, 
tęsiama. 

Einant dar toliau nurodyta linkme nuo materialinio daikto, realiai 
veikiamo, prie nematerialinio dalyko, einančio mums kokia nors prasme 
veikiamuoju objektu, galima gauti visa eilė abstraktesnių veikinių, kurie, 
kad ir nėra veikiniai tikra to žodžio prasme, vis dėlto turi su jais aiškios 
analogijos ir todėl yra sudaryti tipišku veikiniams būdu. Čion, pavyz- 
džiui, priklauso: 

davinys (duomo), jautinys (jautimo objektas), jutinys (jutimo objek- 
tas), klausinys (klausimo, paklauso objektas), mąstinys (mąstymo objek- 
tas), neiginys (neigimo objektas), pažinys (pažinimo objektas), prašinys 
(prašymo objektas), piešinys, rašinys, reginys, sakinys, šokinys (šokamas 
dalykas), turinys (turimas viduje dalykas), vertinys (verčiamas dalykas)... 

Tarp šių pavyzdžių randame jau visą eilę įvardų, kurie yra padaryti 
iš nedarybinių nors ir galiniuotų veiksmažodžių, tuo tarpu pirmoji tipiš- 
kiausioji pavyzdžių grupė padaryta iš darybinių veiksmažodžių. Taip 
jautinys, jutinys, klausinys, mąstinys, neiginys yra sudaryti iš realiai 
nedarybinių veiksmažodžių. Tačiau ir šita pavyzdžių grupė gali būti pri- 
skaityta prie tipiškų įvardų su galūne -inys. 

Yra betgi ir tokių įvardų su šita galūne, kurie nėra tipiški ar savo 
prasme ar darybos būdu. Pavyzdžiui, junkinys,-nė, reiškiąs savo lytimi 
junkiamą, t. y. mokamą, pratinamą asmenį, savo turiniu reiškia meilužį; 
tą pat reikia pasakyti ir apie jo sinonimą jaukinį-nę; kurtinys, tetervi- 
nas arba kurčias žmogus, nėra tipiškas nei savo prasme nei darysena; 
skendinys,-nė, (skenduolis) turi netipiškai pavartotą galūnę; tinginys,-nė, 
reiškiąs tingų, nerangų žmogų, taip pat nėra tipiškas nei savo prasme nei 
savo darysena. 

Šalia šitų ryškiausių nukrypimų nuo tipiškųjų įvardų, yra dar visa 
eilė mažiau ryškių įvardų, kurie nėra tipiški ar tik prasme, ar tik darybos 
būdu, ar vienu ir antru atžvilgiu. Čion, pavyzdžiui, priklauso: 

baltinys (skalbinys), bradinys, mažas tinklelis, stumiamas braidžio- 
jant; čiužinys, patiesiamas lovoje matracas; dešinys,-nė, dešiniarankis ; 


40 St. Šalkauskis, Terminologijos teorija ir t. t. 


garbinys, garbana, riestų plaukų pluoštas; lašinys, lašamas vanduo; liki- 
nys, nebevartojamas daiktas, nebenešiojamas drabužis; milinys, girnų ran- 
kena; mišinys, įvairių dalykų sumaišymo išdava; siautinys, siautimo me- 
tas; smilkinys, galvos dalis tarp ausies ir kaktos; skridinys, ripa, skrietė; 
sukinys, sukamoji liga, galvosūkis; šulinys, gili ręsta duobė vandeniui 
semti; trupinys, nutrupėjusi dalelė, nuotrupa; tvenkinys, užtvenktas van- 
duo, kūdra; valinys, juosta, kuria apvytura vaiką, laumės juosta... 

Plačiai vartojamas reiškinys nei savo prasme (apsireiškimo išdava), 
nei savo darybos būdu nepriklauso prie tipiškų tos rūšies įvardų. Jei jis 
sudarytas iš galiniuotinio bet nedarybinio veiksmažodžio (reikšti), tai jis 
tipiškai tegali reikšti reiškiamą dalyką, pavyzdžiui, pareiškiamą žodžiu 
sąvoką ar daiktą. Toks žodis ir yra mums tikrai reikalingas. Bet jei reiš- 
kinys yra padarytas iš veiksmažodžio reikštis, tai jis savo darybai tegali 
rasti analogiją nebent tik žodžiuose kulinys ir sukinys, jei dargi suponuo- 
sime, kad šie žodžiai sudaryti iš žodžių kultis ir suktis. Šiaip ar taip įvar- 
das reiškinys (apraiškos prasmė) yra netipiškai sudarytas terminas, tikriau- 
siai pagal vieną kitą išimtį. Tokie terminai drumsčia priesagojimo taisy- 
klingą dėsningumą ir įneša netvarkos į mūsų mokslinę terminologiją. 
Reiškinys juo labiau yra nepriimtinas todėl, kad jis turi visai tinkamą 
pakaitą žodyje apraiška, apie kuri buvo jau savo laiku plačiau kalbėta 
(ž. Logos, 1927 m. 1 nr. 21 p.). 

Mūsų gramatikoje galima užtikti šiuos įvardus su galūne inys: būdi- 
nys, kreipinys, papildinys, pažyminys, sakinys, siekinys, tarinys. Iš jų 
mažiau ar daugiau pateisinti tipiškumo atžvilgiu tegalima vien keturis: 
kreipinys, sakinys, siekinys ir tarinys. Kreipinys yra kreipiamas kam 
žodis (gerbiamasis, Pone) ; sakinys yra sakomas dalykas tiek žodinės lyties 
tiek ir prasmės atžvilgiu; siekinys yra siekiamas dalykas, veiksmas ar kas 
kita („einu kirvio pirktų“ : čia ir kirvis ir pirkimo veiksmas yra šiaip ar taip 
siekiami); tarinys yra tariamas dalykas, būtent, tai, kas yra tariama apie 
pamatą (subjectum). Užtat būdinys, papildinys ir pažyminys gramatikoje 
ne tik nereiškia būdinamojo, papildomojo ir pažymimojo dalyko pasyvine 
tų žodžių prasme, bet kaip tik yra tie dalykai, su kurių pagalba kas nors 
yra būdinama, papildoma, pažymima: būdiniu apibūdiname veiksmą, papil- 
diniu papildome kurią sakinio dalį, pažyminiu pažymime kurį sakinio da- 
lyką. Šiems įvardams, turintiems tipišką veikinio galūnę, iš tikrųjų su- 
teikiama įrankio-priemonės prasmė. Apie tokį netikslingą galūnės -inys, 
pavartojimą tenka pasakyti tas pats, kas buvo pasakyta reiškinio proga. 

Pradėjus kalbėti apie veiksmo obejktų reiškimąsi galūne -inys, teko 
atsižvelgti ne tik į materialines substancijas, einančias tokiais objektais, 
bet taip pat ir į nematerialinius veiksmo objektus, kurių reiškimąsi, tik- 
rai sakant, reiktų nukelti į prietapų reiškimąsi. Bet kad nereiktų vėliau 

grįžti prie galūnės -inys, šia proga klausimo nagrinėjimas išplėstas. Pa- 
našiai teks elgtis ir su kitais reiškimo būdais, kurie liečia substancijas- 
objektus: paėmus nagrinėti kokią galūnę, tipišką tokiems objektams, reikės 
atsižvelgti ir į šitos galūnės taikymą prietapams reikšti, nors šitas taiky- 
mas ir yra labiau atsitiktinio pobūdžio. Panašaus nagrinėjimo išplėtimo už 
substancijos reiškimosi ribų nereikėjo daryti, tyrinėjant substancijų-su- 
bjektų reiškimąsi, todėl, kad priesagos, tipiškos subjektų reikšenai, tik 1a- 
bai retais atsitikimais, gali būti taikomos prietapams reikšti. 

d. — Pagaliau, veiksmo objektą gali dar reikšti galūnė -tinis,-tinė, 
kartais sykiu su stovinčiu jos priešakyje skiemeniu —y- arba -i7—, pavyz- 
džiui: augintinis,-nė, auginamas ar augintas svetimas vaikas; auklėtinis, 
-nė, auklėjamas ar auklėtas asmuo; jaukintinis-nė, prijaukintas asmuo, 
meilužis; mokytinis,-nė, mokytas asmuo, keno nors mokslo sekėjas; ug- 
dytinis-nė, ugdomas ar ugdytas asmuo... 

Jei sugretinsime mokytinį su mokiniu, tai beveik galėsime spręsti, 
kad mokinio įvarde veiksmo objektas yra labiau pabrėžtas, tuo tarpu kad 
mokytinyje tarsi labiau išeina aikštėn mokslo suformuotas asmuo: mokinys 
yra mokomas asmuo, mokytinis — mokytas asmuo, nenustojęs tačiau savo 
santykio su mokymo subjektu, arba mokytoju. Kai sakomas mokytinio 
įvardas, suponuojamas koks nors mokytojas; kai kalbama apie mokytą 
žmogų, turima galvoje jo kokybė. Mokytinis įteigia klausimą kieno? ir 
tuo tarsi primena, kad jis yra kito žmogaus veiksnys. 

Mokytinis ir jam panašūs įvardai iš tikrųjų yra sudaiktavardinti išveik- 
smažodiniai būdvardžiai. "Tokios rūšies ivardai reiškia ne tik veikiamus 
ar veiktus žmogiškuosius individus, bet ir negyvus veiksnius, pavyzdžiui: 
kastinis, kastas į žemę sūris; megztinis, megztas drabužis; pintinė, pinta 
kašė... Kastinį a. a. prof. Būga paaiškina (rusiškai) posakiu „sviestas iš 
kaitintos grietinės“, remdamasis Jauniaus pavartotu posakiu „kastinis 
sviestas“ [plg. K. Jaunis, Gramatika litovskago jazyka. Litovskij origi- 
nal, (40 p.) i ruskij perevod (53 p.)]. Pabrėždamas, kad žemaičių tarmėje 
a nėra gaunamas iš ai net šiam skiemeniui neturint kirčio, Būga savo 
pastaboje (ž. t. p. 54 p.) pasisako, kad kastinio etimologija jam nežinoma 
ir, matyti, abejoja, ar šis žodis sietinas su veiksmažodžiu kaitinu. Gali- 
ma spėti, kad nei Jauniui nei Būgai neteko užeiti Lietuvoje tikrai kasto 
į žemę sūrio, kuris, būdamas minkštas, gali būti tepamas kaip sviestas. 
Jei tokio kastinio sūrio buvimas Lietuvoje būtų buvęs jiems žinomas, gal 
ir kastinio etimologija jiems būtų pasirodžiusi kitoje šviesoje. 


8. Substancija — antrinė medžiaga. 


Veikinys, kaip matėme, dažniausiai yra tam tikras materialinis daik- 
tas, kuris veikimo vyksme gali įgyti tam tikrą lytį ir šita prasme būti net 

tam tikra išdava, arba padaras. Bet veikinys niekados nėra gryna me- 
džiaga, kuri yra suvartojama naujam daiktui padaryti; kas kita antrinė 
medžiaga, veikimo vyksme suvartojama kokiam nors tikslui, arba atliekanti 
nuo kurio veikimo ar kitimo vyksmo: ji radikaliai keičia savo lytį, jei 
yra realiai veikiama. 

Kalbame čia apie antrinę medžiagą todėl, kad pirminė medžiaga neturi 
jokios lyties ir nesudaro dar pilnos substancijos. Tuo tarpu mums čia 
kaip tik rūpi susekti, kaip reiškiasi substancija, objekto rolėje. Pirminė 
medžiaga tokiu objektu negali eiti. Užtat pati antrinės medžiagos sąvoka 
reikalauja, kad ši medžiaga, turinti jau tam tikrą lytį, būtų pavartojama, 
kaip substancija, kokiam nors tikslui. E 

a. — Bepriesagiam antrinės medžiagos reiškimo būdui pavyzdžiais 
gali eiti šie nepriešdėlėti įvardai: 

maita, dvėsena, kuria minta plėšrūs žvėrys ar paukščiai; penas, penė- 
jimo medžiaga, maistas... 

išmintai, mitimo produktai, mintamoji medžiaga; pašaras, gyvulių še- 
riamoji medžiaga; praminas, pirmoji medžiaga, leidžiama mašinai, įtaisui 
išbandyti; prasukas, sviesto gabalas, einąs užuomazga naujam sviestui su- 


sukti... Tiesa, praminas ir prasukas savo prasme susiliečia su įrankiu- 
priemone. 
b. — Sudurtiniais daiktavardžiais antrinė medžiaga reiškiasi taip pat 


retai, kaip ir veiksmo objektas. Čia pavyzdžiais galėtų eiti nebent tokie 
žodžiai, kaip avikailis, avies kailis; rąstigalis, rąsto galas... 


c. — Viena iš galūnių, kurios yra tipiškiausios medžiagai reikšti yra 
-alas. Tiesa, šie įvardai savo prasme linksta iš vienos pusės į veikimo 
objektus, iš antros — į veikimo įrankius. Atsitinka tai todėl, kad pir- 


mykšte savo prasme įvardas su galūne -alas reiškia veikiamąją medžiagą. 
Veikiamoji meždiaga tam tikra prasme yra jau veiksmo objektas, arba 
veikinys; tačiau nuo tikro veikinio ji skiriasi tuo, kad ji veikimo vyksme 
dažniausiai neišlieka su savo lytimi. Užtat, kai veikiamoji medžiaga ma- 
žesniame ar didesniame laipsnyje palaiko savo lytį ir sykiu yra pavarto- 
jama kokiam nors tikslui, turime jau ne tiek antrinę medžiagą, kiek pa- 
naudojamą įranki. 

Tipiški pavyzdžiai veikiamosios medžiagos įvardams su galūne -alas: 

bėralas, dažalas, ėdalas, gėralas, jovalas, jungalas (amalgama), kam- 
šalas (kemšamoji medžiaga), kepalas, lakalas, Iesalas, maišalas, mentalas, 
mitalas, peralas, pirkalas, ravalas, spiaudalas, srėbalas, tepalas, verpalai, 
viralas, žindalas. .. 

Tačiau galūnė -alas reiškiasi ne tik veikiamoji medžiaga, bet ir tas 
materialinis substratas, kuris eina medžiaga kokiam nors vyksmui, pa- 
vyzdžiui: 

augalas, augamoji medžiaga; drebalas, tiršta drebanti masė; gemalas, 
gimstamoji medžiaga, apvaisinta užuomazga; kvepalai, kvepiančioji sub- 
stancija; raugalas, raugiamoji medžiaga; smilkalai, smilkstamoji substan- 
cija; sunkalas, sunkiąsis skystimas; varvalas, varvimoji medžiaga, snarglius, 
varvanosis... 

Kaip gemalas yra dar beformė užuomazga, kurioje medžiagos momen- 
tas yra vyraujantis, panašiai augalas yra nesusiformavęs dar augmuo, ku- 
riame aiški forma nėra dar apipavidalinusi medžiagos. Dėl varvalo reik 
pastebėti, kad savo perkelta prasme jis reiškia kokybės subjektą. Šiuo 
atžvilgiu jis primena tinginį ir junkinį, kurie, turėdami veikinio galūnę 
-inys, reiškia neigiamo nusistatymo subjektus. 

Kiek skirtingos prasmės turi žodis mirkalas; čia mirkstamoji me- 
džiaga yra ne ta, kuri mirksta, bet ta, kurioje kas mirkoma. Žodis, kad 
ir yra kiek nutolęs nuo tipiškos savo galūnės prasmės, vis dėlto yra pa- 
kankamai sugestyvus. Šalia jo yra dar eilė įvardų su galūne -alas, kurie, 
kiek nuslysdami nuo pirmykštės šitos galūnės prasmės, nenustoja vis 
dėlto savo tipiško sugestyvumo. Čion, pavyzdžiui, priklauso: 

barškalas, barškamoji medžiaga, barškantis daiktas, barškutis; drai- 
kalas, išdrykusi medžiaga, painiava; kankalas, skambantis daiktas, skam- 
balas; tarškalas, tarškantis daiktas... 

Barškalas, kankalas, skambalas, tarškalas yra vis primityvūs daiktai, 
iš kurių garsus gauname ne kaipo iš kokių meniškų instrumentų, bet kaip 
iš stambios medžiagos. Pagal tam tikrą analogiją su šitais daiktais nerimtas 
kalbas ir šnekas žmonės vadina plepalais ir šmekalais. Nei plepalai nei 
šnekalai nėra rimtos, švelnios, turiningos kalbos, kaip barškalas, kankalas, 
skambalas, tarškalas nėra švelnios muzikos instrumentai. 

Analogija su tipiškais įvardais su galūne -alas lengvai galima patei- 
sinti ir tokius žodžius, kaip vaidalas, pavidalas ir žibalas. Vaidalas yra 
neaiškus daiktas, kuris kam vaidenasi; pavidalas, kuris savo etimologine 
kilme, matyti, yra surištas su vaidalu, reiškia materialinę formą, būtent, 
figūrą, kuri kaip tik savo medžiaga skiriasi nuo grynos formos. Žibalas 
yra žibimoji medžiaga, t. y., medžiaga, kuri degdama žiba. 

Prie galūnės -a/as mums teks dar grįžti vėliau, kai reikės nagrinėti 
tuos atsitikimus, kuriuose medžiaga, pavartojama įrankiu arba priemone, 
reiškiasi šita galūne. 

d. — Maistui, kaip mintamajai medžiagai, reikšti dažnokai vartojama 
galūnė -iėnė, kuri skiriasi nuo santykio galūnės -ienė savo tvirtagale 
priegaide. Pavyzdžiai: 

avižienė, avižų sunka, sriuba, kisielius;  duonienė, duoninė sriuba; 
gėlienė, prėska sriuba; kiaušinienė, valgis iš pakeptų kiaušinių; kriau- 
šienė, saldus valgis, iš kriaušių; kruštienė, valgis iš grūstų miežių; Iapienė, 

kopūstų sriuba, sriuba iš įvairių žaliumynų; miltienė, miltinė košė; obuo- 
lienė, saldus obuolių valgis, obuolinė košė, marmaladas; pautienė, valgis 
iš pakeptų kiaušinių; ropienė, sriuba, košė iš ropių; roputienė, sriuba, košė 
iš ropučių; saldienė, saldus valgis; sausienė, pasniko sriuba; uogienė, sal- 
dus valgis iš uogų; vakarienė, vakarinis valgis; vyšnienė, saldus valgis iš 
vyšnių; žirnienė, košė, sriuba iš žirnių... 

e. — Gyvulių mėsa, einanti mintamąja medžiaga, yra reiškiama ga- 
lūne —iena, pavyzdžiui: 

antiena, anties mėsa; arkliena, arklio mėsa; aviena, avies mėsa; jau- 
tiena, jaučio mėsa; kiauliena, kiaulės mėsa; kiškiena, kiškio mėsa; žmo- 
giena, žmogaus mėsa... 

Pagal analogiją mediena yra tarsi medžio mėsa. — Pažymėtina dar 
prie šios progos, kad galūnę -iena turi visa eilė žodžių, reiškiančių įvai- 
rių rūšių sudorotus laukus, pavyzdžiui: 

avižiena, javiena, kvietiena, miežiena, pupiena, ražiena (sudorotas 
laukas su likusiais ražais), rugiena, stambiena (laukas, apibarstytas nu- 
piautais stambais)... 

Šiuo atveju galima būtų manyti, kad sudorotas laukas yra įgavęs savo 
vardą nuo tos ražų arba stambų medžiagos, kurios visuomet mažiau ar 
daugiau pasilieka lauke. "Tuomet vietos įvardymas būtų išsivystęs iš 
pavadinimo medžiagos, kuri joje randama. "Tačiau prieš šitą hipotezę 
kalba ta aplinkybė, kad liekantieji įvairių laukų stambai ar ražai turi savo 
tipišką galūnę -ojas. 


f. — Galūnė —-ojas dažnai reiškia mažai reikšmingą atliekančią me- 
džiagą; paprastai tai javų ar šiaipjau augmenų šiaudai arba stambai, pa- 
vyzdžiui: 


aguonojai, apynojai, miežienojai, nendzynojai, pupienojai arba pupo- 
jai, rugienojai, sėmenojai (linų stambai), šilojai (šilų, viržių stambai), 
uogienojai (uogų virkščios), žirnienojai... 

Ta aplinkybė, kad miežienojai, pupienojai, rugienojai, žirnienojai yra 
gauti prikergiant galūnę -ojas ne miežiams, pupoms, rugiams, žirniams, 
bet miežienai, pupienai, rugienai, žirnienai, verčia manyti, kad šie vardai 
šiais atvėjais yra visų pirma taikomi tiems paskiriems stambams atliekuo- 
nims, kurių, kaip sakyta, paprastai lieka sudorotame lauke. 

Kad ir be didesnio tipiškumo ir taisyklingumo, su šios rūšies įvardais 
galima sugretinti ir šie žodžiai: 

dangojas, dangaus kūnas; dangojus, dengamasis drabužis; kūnojas, 
kūno organas, medžiaga; sienojas, rąstas sienoms ręsti; vasarojus, pavasarį 
sėjami javai... 

g. — Atliekamos, dažniausiai nereikšmingos, medžiagos prasmę turi 
ir įvardai su galūne -ena. Tai visų pirma pastipusio ar papiauto gyvulio 
kailis, kartais, mėsa, pavyzdžiui: 

dvėsena, padvėsusio gyvulio kūnas, mėsa; gaišena, nugaišusio gyvulio 
kūnas, mėsa, gaišeliena; jautena, jaučio kailis; kiškena, kiškio kailis; 
lokena, lokio kailis; meškena, meškos kailis; meškenos, kailiniai iš meškos 
kailio; ožena, ožio kailis; puolena, puolusio gyvulio kūnas, mėsa; stipena, 
pastipusio gyvulio kūnas, mėsa, maita; stirnena, stirnos kailis; utena, utės 
kailis, koliojamasis žodis; veršena, veršio kailis... 

Atliekamos nereikšmingos medžiagos prasmę turi ir šie analoginiai su 
pirmaisiais žodžiais su galūne -ena: 

griuvenos, sugriuvusios liekanos, griuvėsiai; ižena, išaiža, gliaudas; 
piuvenos; puvenos, supuvusi medžiaga, žemės trąšos; sėlenos, liekanos nuo 
sijojamų miltų; skutenos, skutamosios liekanos; šermenos, piuvenos, vyžena, 
vyža blogesnės rūšies... 

Nedaug tenukrypsta nuo tipiškosios reikšmės ir šie žodžiai: 

galvena, sėmeninė galvutė, kailis iš gyvulio galvos; galvenos, sėme- 
ninės linų galvutės; kojena, kailis nuo gyvulio kojos, sklandiklis iš tokio 
kailio, kojinė; krekena, ką tik apsiveršiavusios karvės pienas; Ietena, žmo- 
gaus kojos, rankos pati galūnė, kojos pėda; purenos, išpurusi žemė žoly- 
nams; rankena, kotas, rankai nusitverti... 

Visai netipiškai yra sudaryti šie žodžiai su galūne -ena: 

gyvena, gyvenimas; kaišena, kaišiamasis įnagis; kaišenos, kaišiamosios 
druožlės; rietena, riesto augmens rūšis (polygonum) ; rietenos, riejimasis... 

Galvena, galvos kailio prasme, kojena, kojos kailio prasme ir kaiše- 
nos kaišiamųjų druožlių prasme visai atitinka pirmykščią tipišką galū- 
nės -ena reikšmę; tik šių žodžių tolimesnė evoliucija žymiai jau nukryps- 
ta nuo tos reikšmės. 

Visai nepateisinama tarp artistų įsigalėjusi tarena. Šis žodis tegalėtų 
turėti analogijos nebent su gyvena ir rietenomis (riejimosi prasme), ku- 
rios taip pat nereiškia konkretinių daiktų. Bet jei tarena turėtų reikšti 
tarimo būdą, tai ji visai nepateisinamu būdu uzurpuoja visai teisėtą ir ti- 
pišką tarseną, kuri pagal analogiją su bėgsena, eisena, rašysena kaip tik 
turėtų reikšti tarimo būdą. Siūloma čia tartis tarsenos negali atstoti, nes 
būdama sudaiktavardinta veiksmažodžio tarti bendratis ivardija gryną 
veiksmą, nieko nesakydama apie būdą; o tuo tarpu, kai norima išreikšti 
dikcijos momentą, kaip tik svarbu tarimo būdą pabrėžti. Taigi dikcija 
lietuviškai įvardytina tiktai tarsenos žodžiu. 

h. — Su galūne -ena savo prasme kai kada susiartina galūnė -ėsis 
(-ėsas). Žodžiai su galūne -ėsis yra linkę dažniausiai reikšti atliekamą 
nevertingą medžiagą, pavyzdžiui: 

griuvėsiai (gruvėsai), griuvenos; Iedėsai, smulkūs ledo gabalėliai; 
mirėsis, gaimurys, padvėsėlis; pelėsiai (pelėsai), pelėjimo žalesos; puvė- 
siai (puvėsai), puvenos; svilėsiai, nusvilę daiktai... 

Mirėsio įvardu yra pavadintas kokybės subjektas, kuris šiuo atveju 
yra tarsi mirštamoji medžiaga. — Pagal tolimesnę analogiją su žodžiais, 
kurie baigiasi galūne -ėsis ir reiškia atliekamą medžiagą, yra sudarytas 
žodis kerėsiai, kerėjimo priemonės. 

i. — Medžiagą, sukauptą krūvon ir paprastai vertinamą pagal išvirši- 
nę kokybę, dažnokai reiškia įvardai su galūne -umynai, pavyzdžiui: 

brangumynai, brangūs daiktai; gardumynai, gardūs daiktai; juodu- 
mynai, juodi daiktai; kartumynai, kartūs daiktai; margumynai, margi 
daiktai; riebumynai, riebūs daiktai; saldumynai, saldūs daiktai; skanumy- 
nai, skanūs daiktai, skanėstai; šaltumynai, šaldyti skanėstai; žalumynai, 
žali lapuoti augmenys... 

Įdomu yra pažymėti, kad galūnė -umynai savo sudedamosiomis dali- 
mis tiksliai nusako reiškiamųjų daiktų ypatybes. Ši galūnė turi tris dė- 
menis: umas-ynas-ai. Galūnė —umas paprastai reiškia sudaiktavardintą ko- 
kybę, -ynas — daiktų sambūrį pagal buvimo vietą, -ai, kai daugiskaitos 
kaitmuo, reiškia didesnį kiekį. Tuo būdu gauname medžiagą ar daiktus, 
sukauptus krūvon ir vertinamus išviršinėmis juslėmis pagal kokybę. 

k. — Neryškią, aiškiai neapipavidalintą, ir nevertingą medžiagą kar- 
tais reiškia galūnė mas, pavyzdžiui: 

dūmai, gliaumas, gleivės; greimas (graimas), plėvelė ant skystimo; 
kelmas, krūmas, šarmas... 

1. — Kartais medžiagos įvardai gali įgauti galūnes, kurios yra tipiš- 
kos kitokios rūšies substancijoms-objektams reikšti. Taip antai, galū- 
nė -tas, kuri yra tipiška irankiams-priemonėms reikšti, kartais gali reikšti 
medžiagą, sunaudojamą kokiam nors reikalui, pavyzdžiui maistas, minta- 
moji medžiaga; miltai, malti grūdai... 

Iš tikrųjų šios rūšies įvardai jau labai artimi įrankių-priemonių 
įvardams, nes mintamoji medžiaga yra šiaip ar taip mitimo priemonė; 
galūnė -tas lengvai čia pateisinama. 


9. Substancija — įrankis arba priemonė. 


Trankis ir priemonė yra dvi labai artimos sąvokos. Ir viena ir antra 
reiškia faktiškai tai, su kieno pagalba galima pasiekti kokį nors tikslą. 
Skirtumas tarp jų bus tik tas, kad įrankis yra materialinis įnagis, padargas, 
kuriuo galima manipuliuoti, paėmus jį rankon, o priemonė gali reikšti ne 
tik materialinį daiktą, bet ir nematerialinį būdą, kuriuo galima siekti pasi- 
statytas tikslas. Kai priemonė reiškia materialinįi daiktą, tai šis daiktas 
panaudojamas tikslui siekti ne rankomis, bet kuriuo nors kitu būdu, rei- 
kalaujančiu ne tiek fizinės manipuliacijos, kiek protinės kombinacijos. 
Naudojant įrankį, šis imamas į ranką; vartojant priemonę, ši daugiau rei- 

kalauja primanymo, išmanymo, sumanymo. Kaip matome, pati šitų termi- 
nų etimologija duoda raktą jiems tiksliai suprasti. Taigi piuklas ir te- 
niso rakėte yra įrankiai; knyga mokymuisi, mikroskopas — tyrinėjimui 
yra mokslo priemonė. 

Reik ir šioje vietoje dar kartą pažymėti, kad tuo laiku, kai pavartojas 
moji veikimo ar vyksmo eigoje medžiaga nustoja savo pirmykštės lyties, 
įrankis ir priemonė, kai jie yra materialiniai daiktai, panaudojimo atveju 
išlaiko savo lytį. Įrankis ir priemonė ilgainiui susinaudoja ir tampa ne- 
bepritaikomi tikslui; o medžiaga išsyk suvartojama veiksmo ar vyksmo 
eigoje. 

a. — Kaip ir visuose kituose atvejuose įrankis ir priemonė gali reikš- 
tis bepriesagiu būdu, be priešdėlio (a) ir su priešdėliu (8). Pavyzdžiai 
pirmajam atsitikimui (a): 

danga, dengiamoji priemonė; guldas, gulimasis baldas; rykas, indas, 
įrankis; vairas, vairavimo įrankis... 

Pavyzdžiai antrajam atsitikimui (8): 

įnagis, įrankis, įtaisas, priemonė, prietaisas, užsklanda... 

b. — Įrankiams ir priemonėms reikšti sudurtiniai įvardai pasitaiko 
žymiai dažniau, negu kitiems objektams. Nesunku net suprasti kodėl taip 
yra. Įrankis ir priemonė yra tarpininkai tarp veiksnio ar veiksmo iš vie- 
nos pusės ir tikslo iš antros; todėl dažnai yra pravartu šiuodu dalyku šiaip 
ar taip pareikšti sudurtiniu daiktavardžiu, pavyzdžiui: 

pelėkautai, spąstai pelėms gaudyti, galabyti; ritmuša, pagalys ritiniui 
mušti; skylmuša, įrankis skylėms mušti, perforatorius. .. 

c. — Kai įrankiu arba tikriau priemone eina stambi medžiaga, kuri 
panaudojama kokiam nors tikslui, nepraranda savo pagrindinės lyties, jos 
įvardas gali įgauti galūnę -alas. Šis atsitikimas stovi tarsi pusiaukelėje 
tarp suvartojamos medžiagos ir gryno įrankio-priemonės. Pavyzdžiai 
šitokiems atsitikimams: antvalkalas, apdangalas, apmušalas, aprėdalas, ap- 
sukalas, apvalkalas, avalas, dangalas, išmušalas, pakaitalas (daiktas, kuriuo 
pakeičiama kas kita), pamušalas, patiesalas, pavalkalas (apatinis drabu- 
žis), trinalas, uždangalas, užtiesalas, užvalkalas. .. 

Įdomu yra pastebėti, kad daugumas šios rūšies ivardų turi priešdėlį, 
ir tuo skiriasi nuo įvardų, reiškiančių antrinę medžiagą, suvartojamą vei- 
kimo ar vyksmo eigoje. 

Kalbėdami iš antro atvejo apie įvardus su galūne -alas, turime pami- 
nėti ir tokius iš jų, kurie visai tipiškai nepritinka nei suvartojamai me- 
džiagai nei panaudojamam įrankiui-priemonei. 

Prie antrinės medžiagos kiek prisiartina: gabalas, kepalas, kevalas, 
šapalas... 

Prie panaudojamosios priemonės kiek prisiartina: patalas, skarmalas... 

Abiem atžvilgiais nuošaliai stovi gyvių vardai: bimbalas, gaigalas, 


vabalas... 

Niekalas, kaipo daiktas su trūkumais, turi šiokios tokios analogijos 
su tokiais žodžiais, kaip plepalas, šnekalas, tauškalas. .. 

Pagaliau, prie netipiškų žodžių su galūne -alas priklauso: gaivalas, 
reikalas, veikalas. Gaivalą, reikalą ir veikalą nebent galima būtų dar 
bandyti aiškinti, kaip gaivią, arba gaivinančią, reikiamą ir veikiamą me- 
džiagą, kuri eina pagrindu tolimesnėje šių žodžių evoliucijoje. 

d. — Vienas iš reikšmingiausių būdų irankiams-priemonėms įvardyti 
yra galūnė -klas. Pavyzdžiais čia gali eiti: 

arklas, durklas, ginklas, gydyklas (gydomasis daiktas, gydymo prie- 
monės), irklas, pabūklas (padargas), pakinklai, pinklas (pynimo įrankis), 
piūklas, rašyklai (rašymo priemonės, prietaisai), tepuklas, tinklas, vys- 
tyklas... 

Nuo tipiškos įrankio prasmės kiek nutolsta šie 
-klas: 

audeklas, drobė, audinys; dėklas, arba padėklas, padedamas po kuo 
kitu daiktas, paduodamasis įrankis; tūrėklai, prietaisas, už kurio laikomasi, 

Pagal tipiškųjų įvardų analogiją yra sudaryti: 

paminklas, paminimasis daiktas; ženklas, žinojimo priemonė, — daik- 
tas, su kurio pagalba galima ką pažinti; stebuklas, stebinimo priemonė, 
nusistebėjimo daiktas... 

e. — Priemonę arba įrankį dažnai reiškia taip pat galūnė -klė, pavyz- 
džiui: aūklė, aunamoji priemonė; kanklės, skambinamoji priemonė; stak- 
lės, audžiamoji priemonė; žirklės, kerpamasis įrankis... 

Tą pačią įrankio-priemonės reikšmę turi ir galūnė -yklė, kuri iš es- 
mės yra identinė galūnei -klė. Čion, pavyzdžiui, priklauso: 

baidyklė, brūžyklė (brūžeklis, brūžiklis), draudyklė (draudžiamoji 
priemonė), gaudyklė, griežyklė (griežiamasis įrankis), kapoklė, kapstyklė, 
kratyklė, laidyklė, maudyklė (maudomoji priemonė, vonia), mėtyklė (mė- 
tomasis įrankis, praščia), rodyklė, skaityklės (skaičiavimo priemonė), sku- 
tyklė (skutamasis įrankis), spyruoklė, supuoklės, svarstyklės, šaudyklė 
(šautuvas), velėklė, vėduoklė.... 

Pagal analogiją su įrankio-priemonės ivardu galūnę -klė gauna kar- 
tais ir gyvos būtybės, kurios žmonių rankose yra savotiška priemonė tiks- 
lui siekti, pavyzdžiui: 

auklė (aug-klė), moteris, tarnaujanti auginimo auklėjimo tikslui; pe- 
reklė, (perekšlė) višta viščiukams perėti; žinduoklė, samdinė kūdikiams 
žindyti... 

Pagal visai pateisinamą analogiją gėrimo ir rijimo organas pavadintas 
gerkle arba rykle, nes tai iš tikro tam tikra prasme yra gėrimo rijimo prie- 

monė. Pagal panašią analogiją visai teisinga būtų vaizdavimo galią va- 
dinti vaizduoklės vardu: priesagos atžvilgiu  vaizduoklė kur kas geriau 
tinka, negu vaizduotė; tuo tarpu estetinio pajautimo atžvilgiu tarsi ge- 
riau tinka šis pastarasis terminas. 

Žymiai mažiau pateisinamos analogijos turi šie įvardai, kurie vis dėlto 
yra mūsų kalbos faktai: 

būklė, buvimo priemonė, materialinė padėtis; daboklė, patalpa suim- 
tiems žmonėms laikyti; dėklė, dedamoji vieta drabužyje, kišenė, kasetė; 
duoklė, duodamasis mokestis; medžioklė, medžiojimo verslas, pramoga; 
minklė, tešla, košė; pinklės, klastingos priemonės; švytuoklė, laikrodžio 
švytuojantis prietaisas; žibuoklė, pavasario gėlė... 

Prie šios progos bus ne pro šalį pažymėjus, kad įsigalėjęs paskutiniais 
laikais būklės vartojimas stovio ar bet kurios padėties prasme vargu gali 
būti pateisintas galūnės -K!ė reikšme ar tik reikšminga analogija su tipiš- 
kais įvardais, turinčiais šią galūnę. Būklė neturėtų būti painiojama su 
stoviu, nes daug yra tikslingiau kiekvienam terminui rezervuoti priklau- 
sančią jam prasmę. Būklė tam tikra prasme gali reikšti materialinį stovį, 
kaip buvimo gyvenimo materialinius išteklius; bet yra nedovanotinas jos 
prasmės išplėtimas, kai šiuo žodžiu stengiamasi visur atstoti stovį. 

f. — Šalia galūnės -klė stovi galūnė -iklis, (-eklis), kuri turi maž- 
daug tą pačią reikšmę, kaip ir pirmoji, būtent, reiškia įrankį-priemonę. 
Pavyzdžiais čia gali eiti: 

adiklis, brūžiklis (brūžeklis), drožeklis, gnybeklis, kabiklis, kandik- 
lis, maišiklis, rodiklis, rūkiklis, skutiklis, variklis, žarsteklis. .. 

Be kabiklio mūsų kalba žino kabeklį, kuris etimologiškai nuo pirmojo 
nesiskiria, nors jų dviejų prasmė, pagal specializacijos dėsnį, gali reikšti 
skirtingus dalykus. Mušeklis yra sinonimas muštukui ir reiškia jau veiks- 
mo ar nusistatymo subjektą; tai dar vienas atsitikimas, kai peiktino nu- 
sistatymo subjektai yra vadinami įvardais, turinčiais įrankio galūnę. Čion, 
be kita ko, priklauso ir jauniklis, kaipo jauno gyvulio ar niekinamasis 
žmogaus pavadinimas. 

g. — Prie mažiau tipiškų galūnių įrankiams-priemonėms reikšti pri- 
klauso galūnė -/ė. Čion visų pirma reikia priskaityti: 

dumplės, dumiamasis įrankis; gnyblės, gnybtuvai, arba gnybliai; pa- 
tvarslės, vadelės, atvarslai; replės, repiamasis įrankis; suplės, supuoklės: 
šnerplė — šniokšlė — šnirplė šnervė; trykšlė, trieškiamasis įrankis; veržiė, 
veržiamoji priemonė, sraigė; žnyplės, gnybtuvai, gnybliai. .. 

Su šiais įvardais turi mažesnės ar didesnės analogijos tokie žodžiai. 
kaip: dyglė, dyglys, rakys; piršlės, peršiamosios priemonės; smuklė, 
smunkamoji istaiga, priemonė; uoslė, uodimo galia; veislė, visimo rūšis, 
priemonė. Iš šių žodžių ne visi reiškia substanciją-objektą. Uoslė, pa. 

vyzdžiui, yra uodimo galia, neturinti substancialinės būsenos; čia svarbu 
tik pažymėti, kad ir šiuo atveju galūnė -Jė reiškia tam tikrą priemonę, 
būtent, ta prasme, kad uoslė gyvai būtybei yra priemonė daiktams užuosti. 
Pagal analogiją su uosle visai gerai galėtų būti pateisinti jauslė (sensus 
internus) ir juslė (sensus externus), kaipo jautimo ir jutimo galios. Nors 
uoslė žmogui kartais turi neigiamosios prasmės, vis dėlto, mūsų supratimu, 
jauslė ir juslė priimtinos pagal išplečiamąją analogiją. 

Šalia šitų mažiau ar daugiau tipiškų įvardų su galūne -lė yra dar visa 
eilė žodžių, kurių prasmėje sunku susekti kokį nors aiškų vienodą dėsnin- 
gumą. Čion, pavyzdžiui, priklauso: 

apgaulė, druožlės, eilė, griežlė, kremzlė, patarlė, raukšlė, rūkšlė, siūlė, 
suoslė... 

h. — Nedideliems ir mažai reikšmingiems įrankiams arba priemonėms 
reikšti dažnokai yra vartojama galūnė -tukas, pavyzdžiui: 

degtukas, drožtukas (įrankis pieštukams drožti), kauptukas, kirstukas, 
kištukas (štepselis), mygtukas (knopkė), pieštukas, plaktukas, segtukas, 
teptukas, žiebtukas (įrankis ugniai žiebti)... 

Remiantis šita pagrindine galūnės -tukas reikšme visai galima patei- 
sinti šiuos analoginius terminus: 

jungtukas, žodis, einąs sakinyje jungimo priemone; klaustukas, klau- 
siamasis ženklas; neigtukas, neigiamasis žodelis „ne“; šauktukas, šaukia- 
masis ženklas; skirtukas, skiriamasis ženklas. Sunkiau būtų pateisinti 
ištiktuką ir jaustuką jau todėl, kad jie nėra sudaryti iš ontologiškai su- 
prantamų darybinių veiksmažodžių; o antra vertus vadinamieji jaustukai 
ir ištiktukai jokia prasme neina priemonėmis jausti ir ištikti. Kaipo ter- 
minai jie ištikro yra reiškiamosios priemonės, bet šita prasme jie neišsi- 
skiria iš kitų žodžių tarpo, nes visi žodžiai yra reiškimo priemonės. 

Šia proga dar pažymėtina, kad muštukas ir peštukas, reiškią neigia- 
mai vertinamus veiksmo ar nusistatymo subjektus, turi galūnę -tukas, 
reiškiančią įrankį-priemonę. "Tai yra savotiškas būdas reikšti neigiamąjį 
nusistatymą tam tikriems žmogiškiesiems subjektams. 

i. — Labai dažna ir labai tipiška galūnė įrankiams-priemonėms reikšti 
yra -tuvas. Jei įvardai su galūne -tukas yra linkę reikšti nedidelį ar ne- 
reikšmingą įrankį-priemonę, tai galūnė -tuvas to palinkimo neturi: ji reiš- 
kia pilno masto įrankį ar priemonę ir net dažniau įrankį, negu priemonę. 
Šituo atžvilgiu ši galūnė artimesnė yra galūnei -klas, kuri taip pat reiškia 
pilno masto vertingą įrankį, rečiau — priemonę. 

Galima taip pat ižiūrėti tam tikrą skirtumą tarp prasmės, kurios turi 
iš vienos pusės galūnė -tuvas, o iš antros pusės galūnės -yklė ir -iklis. 
Įvardas su galūne -tuvas dažniausiai reiškia įrankį, kuris veikia vien žmo- 
gaus veiksmo galia; tuo tarpu įvardai su galūnėmis —yklė ar -iklis kartais 


St. Šalkauskis, Terminologijos teorija ir t. t. 51 


labiau reiškia daiktus, kurie turi tarsi galią veikti savo ypatybėmis. Bai- 
dyklė yra daiktas, kuris baido savo ypatybėmis; rodyklė yra daiktas, kuris 
rodo; svarstyklės yra prietaisas, kuris pasveria; šaudyklė yra ginklas, 
kuris šauna; variklis yra padargas, kuris varo judina ir t.t. Jei ir čia 
šiaip ar taip veikia žmogus, tai vis dėlto tarp jo, kaipo veikėjo, ir veiksmo 
stovi įrankis, pabūklas ar padargas, tarsi, savarankiškas veiksnys tarpinin- 
kas. Šiokia ypatybe nepasižymi įvardai su galūne -tuvas: jie dažniausiai 
reiškia įrankius, veikiančius tiesiogine Žmogaus galia, 

Pavyzdžiai įvardams su galūne -tuvas: 

autuvas (reiškia avalą, nors galėtų reikšti aunamąjį pagalbinį įrankį), 
brauktuvas (braukiamasis įrankis), brauktuvai (padargas linų galvenoms 
braukti), dildytuvas (brūžeklis), drožtuvas, galąstuvas, gnybtuvai, gobtu- 
vas (kapišonas, storoji skara), grūstuvas, imtuvas (radio imamasis apara- 
tas), kastuvas (kasamasis įrankis), kastuvai (arkliams valyti kasyti įran- 
kis), keltuvas (funikuleris), keptuvas, koštuvas, kruštuvas (įrankis bul- 
bėms krušti), kultuvas (spragilas), laužtuvas (geležinė dalba), Ienktuvas, 
lėktuvas, mastuvai (prietaisas audinio apmatams sudaryti), mintuvai (pa- 
dargas linams minti), neštuvai, piautuvas, plaktuvas, plauktuvai (prietai- 
sas plaukioti), raktuvas (rankamasis įrankis), riestuvas (staklių tam tikra 
dalis), ristuvas (padargas žemei lyginti), skaitytuvai (skaičiuojamasis 
aparatas), skiltuvai (įrankis ugniai skelti), siųstuvas (radio siunčiamasis 
aparatas), skriestuvas, sklandytuvas (aparatas sklandyti), sklęstuvas, 
skustuvas, smilkytuvas, suktuvas (sukamasis įrankis), šautuvas, teptuvas, 
trintuvai (padargas kam trinti), veltuvas, virtuvas (samavoras), vytuvai 
(prietaisas siūlams vynioti), Jenktuvai, vožtuvas (klapanas), žibintuvas, 
žiebtuvas (įrankis ugniai užžiebti). 

Iš šių pavyzdžių galima pastebėti, kad kai kurie su galūne -tuvas 
įvardai, reiškią įrankį priemonę, tevartojami vien daugiskaitoje, pavyz- 
džiui:  gnybtuvai, mastuvai, mintuvai, neštuvai, plauktuvai, skaitytuvai, 
skiltuvai, trintuvai, vytuvai. "Tai įvyksta todėl, kad tokie įvardai reiškia 
daiktus mažiau ar daugiau sudėtingus, arba bent susidedančius iš dviejų 
dalių. Nurodyti pavyzdžiai kaip tik reiškia tokius sudėtingus daiktus, 
kurie tačiau, kiekvienas skyrium sudaro vieną suderintą padargą, prietaisą, 
aparatą. Yra atsitikimų, kai tas pats žodis, vartojamas daugiskaitoje, įgau- 
na skirtinos prasmės. Pavyzdžiui, brauktuvas yra paprastas nesudėtingas 
braukiamasis įrankis, tuo tarpu brauktuvai yra jau sudėtingesnis padar- 
gas linų galvenoms braukti. 

Pastebėjimas apie įvardų, tevartojamų vien daugiskaitoje, turi savo 
galios ir kitaip sudarytiems įvardams. Jau anksčiau buvo paminėta šito- 
kių įrankių priemonių įvardų, tevartojamų vien daugiskaitoje: pelėkautai, 
spąstai, pakinklai, rašyklai, turėklai, kanklės, staklės, skaityklės, sūpuok- 

lės, svarstyklės, dumplės, gnyblės, patvarslės, replės, suplės, žirklės ir t. t. 
Visi šitie įvardai reiškia sudėtingus įrankius-priemones. 

Galūnė -tuvas tiek yra tipiška ir sugestyvi, kad įvardų prasmėje maža 
tėra ir svyravimo. Prie nedaugelio išimčių priklauso čia tie subjektų pra- 
vardžiavimai, kurie vartojami perkelta prasme, pavyzdžiui: biaurėtuvas, 
biaurus, pasibiaurėjimo vertas žmogus; nepaituvas (nepaeituvas), kas grioz- 
diškai kėblinėja; pakartuvas, nutrūkgalvis; paleistuvas, pasileidęs žmo- 


gus, paleistuvis; šliaužtuvas, paskutinis juodadarbis... Čia vėl turime 
atsitikimą, kai neigiamieji subjektų įvardai įgauna įrankių-priemonių 
galūnę. 

k. — Įrankį arba priemonę reiškia taip pat galūnė -tuvė. Ji skiriasi 


nuo -tuvas ne tik savo moteriškąja lytimi, bet ir tuo, kad ji savo reikšmės 
evoliucijoje yra linkusi derinti įrankį-priemonę su vieta arba su apeiginė- 
mis iškilmėmis, kurios, tarsi priemonės, yra jungiamos, su kokiu nors 
reikšmingu įvykiu. 

Pavyzdžiai pagrindinei galūnės -tuvė reikšmei: 

baustuvė, baudžiamasis įrankis; bruktuvė, irankis linams brukti; kar- 
tuvės, kariamasis įtaisas; keltuvė, kultuvo rankutė; keptuvė, kepamasis 
įrankis (patelnė), kultuvė, skalbiamasis įrankis; mazgotuvė, mazgojamoji 
kempinė, mazgotė; megztuvė, mezgamasis prietaisas; milžtuvė, indas, į kurį 
melžiamas pienas; minkytuvė, duongeldė tešlai minkyti; praustuvė, prau- 
siamasis prietaisas; sėtuvė, sėjamasis krepšis; siaustuvė, kultuvo rankutė; 
skalbtuvė, skalbiamasis įrankis; slėgtuvė, slegiamasis prietaisas, presas; 
spiautuvė, indas spiaudalams; trauktuvė, traukiamasis prietaisas, liftas; 
trintuvė, daiktams trupinti įrankis; velėtuvė, velėjamoji gelda... 

Tarp šių įvardų su galūne -tuvė yra tam tikras skaičius, kurie reiškia 
įrankius arba prietaisus, kur kas daroma, pavyzdžiui: keptuvė, įrankis, 
kuriame kepama; milžtuvė, indas, į kurį melžiama; minkytuvė, duongeldė, 
kur minkoma tešla; praustuvė, prietaisas, kuriame prausiamasi; sėtuvė, 
krepšis, iš kurio sėjama; spiautuvė, indas į kurį spiaunama; velėtuvė, 10- 
vys, gelda, kur velėjama. Galimas daiktas, kad šita aplinkybė pastūmėjo 
mūsų kalbą dar toliau ir padarė tai, kad galūne -tuvė imta reikšti vietą ar 
patalpą, kur naudojamasi tam tikrais įrankiais-priemonėmis, pavyzdžiui: 

dirbtuvė yra patalpa-įstaiga, kur dirbama, naudojamasi darbo įran- 
kiais; maltuvė yra ne tik malamoji priemonė, bet ir patalpa, kur stovi gir- 
nos, kur jomis naudojamasi; megztuvė yra ne tik mezgamasis prietaisas, 
bet ir patalpa, kur juoju naudojamasi; skalbtuvė yra ne tik skalbiamasis 
prietaisas, bet ir vieta patalpa, kur skalbiama; spaustuvė yra patalpa-įstai- 
ga, kur naudojamasi spaudimo itaisais; virtuvė yra patalpa, kur virinama, 
nadojamasi virimo priemonėmis. .. 

Panevėžio kirpėjas, pareikalavęs, kad jo įstaiga būtų vadinama ne 

kirpykla, bet kirptuvė, turėjo tam tikros racijos, nors be reikalo jungė su 
kirpykla neigiamąją prasmę. — Einant ta linkme dar toliau, galima paste- 
bėti, kaip šios rūšies įvardai vis labiau atitrūksta nuo įrankių-priemonių 
sąvokos: krautuvė yra patalpa, kur prekės sukrautos; parduotuvė yra vieta, 
kur prekės parduodamos. Dar toliau nuo įrankių-priemonių stovi augtuvė, 
augtoji vieta, ir gimtuvė, gimtoji vieta. 

Ne pro šalį bus pažymėjus šia proga visą eilę įvardų su daugiskaitos 
galūne -tuvės. Šie įvardai paprastai reiškia iškilmes arba šiaip jau apei- 
ginį kokio įvykio pažymėjimą. Daugiskaita čia pateisinama tuo, kad to- 
kios iškilmės ar apeiginis pažymėjimas paprastai yra sudėtingas dalykas, 
susidedąs iš daugelio veiksmų, apeigų, vyksmų. Galūnė -tuvės čia gali 
būti pateisinta tuo, kad įvykiui pažymėti, konstatuoti ir sankcionuoti to- 
kiais atvejais naudojamasi visa eile priemonių, nors šitos priemonės ir 
nėra materialinio pobūdžio. Taigi, įvardai su galūne -tuvės reiškia sudė- 
tingą nematerialinų priemonių kombinavimą kokiam nors įvykiui konsta- 
tuoti, sankcionuoti, pažymėti, pašvęsti, pavyzdžiui: išleistuvės, įkurtuvės, 
įvilktuvės, jungtuvės, koštuvės, laidotuvės, lygtuvės, melstuvės, pabaigtu- 
vės, pagynėtuvės, pakastuvės, skerstuvės, sukaktuvės, vestuvės... 

Čia bus ne pro šalį pažymėjus, kad sukaktuvės yra iškilmingas sukak- 
ties minėjimas; ogi „minėjimas sukaktuvių“ iškilmės prasme yra ne dau- 
giau ir ne mažiau, kaip nesąmonė: svenčiama sukaktis, bet ne sukakties 
minėjimas; sukaktuvės minimos ar aprašomos tik laikraščiuose. 

Tik nedidelis skaičius įvardų su galūne -tuvės nukrypsta nuo nuro- 
dytos aukščiau prasmės: kartuvės, kurios kartais reiškia korimo procedū- 
rą (piršlio kartuvės), vis dėlto dažniausiai reiškia korimo įtaisą; lauktu- 
vės, kurios turėtų reikšti laukimo ir sutikimo procedūrą, reiškia laukia- 
mojo asmens dovaną laukiantiems; skalbtuvės reiškia generalinį apsi- 
skalbimą. 

Perkelta prasme įrankio-priemonės galūnę -tuvė gauna peikiamasis 
nusistatymo subjekto ivardas paleistuvė; tai yra mūsų kalbos apraiška, jau 
ne vieną kartą pažymėta. 

Šalia paleistuvės vartojamas taip pat paleistuvas ir paleistuvis. Įvardų 
su galūne -tuvis įrankiams priemonėms reikšti pasitaiko, palyginti, retai. 
Čion priklauso, pavyzdžiui: 

kaistuvis, rendelis; koštuvis, košiamoji priemonė; prikaistuvis, ren- 
delis; žlugtuvis, žlungamasis įrankis... 

1. — Kartais, palyginti nedažniausiai, įrankis-priemonė reiškiamas 
galūne -ynė, pavyzdžiui: 

avalynė, aunamoji priemonė, avalas; budynė, budėjimo sargyba; kan- 
kynė, kankinimo dalykas, kančia; lingynė, linguojamoji kartis; lingynės, 
lingavimo priemonės, vežimo lingės; lipynė, lipamoji priemonė, laiptai; 

maudynė, maudymosi įtaisas, vonia; padarynė, padargas; puodynė, puo- 
das pienui; spaudynė, slėgtuvė, presas; supynė, supamasis lopšelis; tryš- 
kynė, trieškiamasis įrankis, švirkštas. ... 

Toliau galūnė -ynė savo reikšmės atžvilgiu eina dviem linkmėmis (čia 
nekalbama apie genetinę prasmės išsivystymo eigą, bet tik apie faktiškąjį 
prasmės išsišakojimą): iš vienos pusės ji prisiartina prie galūnės -ynas ir 
reiškia vietą, kur paprastai yra sutelkta daug vienalytės medžiagos (a), 
o iš kitos pusės, daugiskaitoje, ji reiškia savitarpinį sudėtingą veiksmą 
ar vyksmą (8). Ir vienu ir antru atveju ji nutolsta nuo įrankių-priemo- 
nių reikšenos. 

Pavyzdžiai pirmajam atsitikimui (a): 

dumblynė, klampynė, molynė, smėlynė, smiltynė, tankynė, tėvynė (tė- 
vų gyvenama žemė), tuštynė... 

Pavyzdžiai antrajam atsitikimui (8): 

bėgtynės, galėtynės, lenktynės, mėsėdrynės, muštynės, peštynės... 

Yra tarmių, kur šie terminai vartojami su išbūdvardine galūne -ines. 

m. — Palyginti, dažnai įrankis ar priemonė reiškiasi galūne -tas, kuri 
tačiau šalia to gali turėti labai įvairios reikšmės. Pavyzdžiais tiems atsi- 
tikimams gali eiti šie įvardai: 

apautas (avalynė), apmautas (užmaunamas ant daikto aptraukalas), 
apsiaustas, apklotas, gaubtas (abažuras), graibštas, grąžtas, gultas (gula- 
masis baldas), kaltas, keltas, laiptas, lieptas, mastas (matuojamasis įran- 
kis), pasaitas, pasėstas, plaustas (keltas), plautas (plautai), raktas, saitas, 
sietas (siejamoji priemonė), sietas (sijojamasis įrankis), skaptas, sostas, 
spąstai, sraigtas, šaukštas, švirkštas, užklotas, vaistas, žibintas, žlugtas... 

Tiems negausingiems žodžiams su galūne -ta, kurie reiškia įrankį- 
priemonę, pavyzdžiais gali eiti: 

piesta, šluota, vanta... 

n. — Palyginti retai įrankio-priemonės įvardai įgauna galūnę -s/as, 
kuri todėl nėra tipiška irankiams-priemonėms reikšti. Pavyzdžiai: 

kerslas, kertamasis prietaisas, plėšiamasis arklo peilis; parislas, po 
liže padedamasis pagalys, šaunant duoną i krosnį; spęslas, spąstai; žaislas, 
žaidžiamasis daiktas; žąslai... 

o. — Daug dažniau įrankių-priemonių įvardai gauna galūnę -tis, 
Čion, pavyzdžiui, priklauso: 

dangtis, kaištis (kaišiamasis daiktas), kamštis, lanktis (vytuvai), naš- 
čiai, pantis, pasaitis, ramtis (ramstis), raištis (rišamoji priemonė), sagtis, 
samtis, smaigtis, svartis, valtis... 

Šios rūšies įrankių-priemonių įvardus reikia skirti nuo žodžių, gau- 
namų iš veiksmažodžių bendraties sudaiktavardinimo, kaip antai: atmin- 
tis, išmintis, mirtis, patartis, sutartis ir t. t. Šie žodžiai nereiškia konkre- 

tinių daiktų ir paprastai yra moteriškosios giminės; tuo tarpu kad įran- 
kių-priemonių įvardai su galūne -tis paprastai yra vyriškosios giminės. 


10. Substancija — talpos daiktas. 


Pagaliau, prie substancijos-objekto priklauso visi daiktai, kuriuose 
kas telpa. "Tam daiktui, kuris telpa, talpos daiktas apsprendžia vietą, bet 
pats jis nepriklauso vietos kategorijai. Pavyzdžiui, druskinė yra daiktas, 
kuriame druska laikoma. Tam tikrai druskai tam tikra druskinė apspren- 
džia buvimo vietą, bet pati druskinė nėra vieta; ji yra tam tikras indas, 
į kurį druska dedama. Kitaip tariant, talpos daiktas yra substancija-ob- 
jektas, paskirta laikyti savyje kitą kokį daiktą. 

Ontologiškai imant dalyką, reikėtų pasakyti, kad talpos daiktas cha- 
rakterizuojamas ryšium su santykio kategorija. Santykis padaro tai, kad 
vienas daiktas yra imamas kito daikto atžvilgiu; talpos daikto atvejyje 
turime kaip tik tokį vieno daikto nusakymą kito daikto atžvilgiu, kurį jis 
laiko savyje. Druskinė charakterizuojama savo santykiu su druska. 

Kaip gi reiškiami talpos daiktai? 

a. — Kaip ir visais kitais atsitikimais, taip ir čia galimas ir beprie- 
sagis reiškimo būdas be priešdėlio ir su priešdėliu. Pavyzdžiui, dėžė, 
kraitė, rezgis, yra bepriesagiai nepriešdėlėti įvardai daiktams, į kuriuos 
ar kuriuose kas dedama. Bet indas yra bepriesagis priešdėlėtas įvardas 
panašiems daiktams. 

b. — Tei apskritai nedaugiausia yra bepriesagių įvardų talpos daik- 
tams reikšti, tai gal dar mažiau galima būtų surasti sudurtinių įvardų. 
Tuo tarpu, kaipo pavyzdžius, tegalėtume patiekti nebent šaukšdėtį, kuris 
gali reikšti tiek šaukštams dėti lentyną, tiek tinkamą tam reikalui dėžę ar 
kitą kokį sandėlį; staldėžę, kuri reiškia stalčių ir drapankubilį, kuris reiš- 
kia drapanoms dėti kubilą. 

c. — Bene dažniausiai talpos daiktas reiškiasi galūne -inė. Faktiškai 
šita galūnė yra ne kas kita, kaip moteriškoji giminė galūnės -inis. Tvardų, 
turinčių galūnę -inė ir reiškiančių talpos daiktus, kilmė ir yra tokia, kad 
jie iš pradžios būdami būdvardžiai, charakterizavo talpos daiktus, ir tik 
ilgainiui, atsipalaidavę nuo atitinkamų daiktavardžių, virto patys daikta- 
vardžiais. Pavyzdžiui, dabartinė druskinė iš pradžios ėjo būdvardžiu prie 
dėžės posakyje druskinė dėžė ir tik paskui, nuo jos atitrūkusi, virto sa- 
varankišku įvardu. 

Čia net nesvarbu, ar druskinės įvardo genezė istoriškai buvo tokia 
kaip čia nusakyta; svarbu tai, kad logiškai ir etimologiškai tokia yra jos 
kilmė. Šalia to pažymėtinas kiek svarbesnis dalykas, kad druskinės išsi- 
vadavimas iš savo priklausomumo daiktavardžiui sykiu sudarė tendenciją 

specifikuoti šitą įvardą nauju semantiniu pradu, šakniniu ir galūniniu 
kirčiu; būtent, žodis druskinė kirčiu dažnai yra skiriamas pagal tai, ar jis 
reiškia talpos daiktą, ar tik charakterizuoja šitą daiktą: pirmuoju atveju 
kirtis dedama pirmajame skiemenyje (drūskinė), antruoju atveju — antra- 
jame druskinė dėžė). Gyvojoje liaudies kalboje tas skirtumas griežtai 
neišlaikomas. 

Nereikia manyti, kad toks būdvardžio išsivadavimas iš priklausomumo 
daiktavardžiui ir virtimas savarankišku daiktavardžiu teįvyksta vien tal- 
pos daikto atsitikime. Iš tikrųjų tai tėra vienas tik iš tų įvairių įvairiau- 
sių atsitikimų, kai priklausomumo santykis tarp būdvardžio ir daiktavar- 
džio nutrūksta, ir būdvardis virsta daiktavardžiu. Taip pat ne viena tik 
moteriškoji giminė su galūne -inė virsta daiktavardžiu; turime pakanka- 
mai įvardų-daiktavardžių, sudarytų iš vyriškosios būdvardžių giminės su 
galūnė -inis, pavyzdžiui, kastinis, pakaklinis, panaktinis, suktinis, šalti- 
nis. Visi šitie ir panašūs į juos įvardai yra sudaiktavardinti būdvardžiai. 

Jei talpos daiktai pareiškiami moteriškosios giminės galūne -inė, bet 
ne vyriškosios, tai toks vienalytiškumas tikriausiai bus ivykęs todėl, kad 
pirmieji būdvardžiai, paskui virtę talpos daiktų įvardais, buvo jungiami 
su moteriškosios giminės daiktavardžiais, sakysime, kad ir su ta pačia dėže, 
kurią teko anksčiau minėti. Susidarius keliems įvardams, reiškiantiems 
talpos daiktus ir turintiems galūnę -inė, paskui kiekvienas panašus daik- 
tas reikšta šita galūne, nors kartais ir nebuvo aiškios priežasties pritai- 
kyti jam moteriškąją giminę. 

Prie charakteringesnių pavyzdžių įvardams su galūne —inė priklauso: 
adatinė, dėžutė adatoms dėti laikyti; arbatinė, dėžutė arbatai laikyti ir pa- 
talpa-įstaiga, kur žmonėms patiekiama arbata; avalinė, avalų krautuvė; 
cukrinė, dėžutė cukrui dėti laikyti; degutinė, indas, kur laikomas degutas, 
ir įmonė, kur degutas yra varomas; drabužinė, patalpa drabužiams laikyti 
saugoti; ligoninė, įstaiga, kur laikomi gydomi ligoniai; malkinė, malkų 
sandėlis; peleninė, dėžutė pelenams nukratyti; plunksninė, dėžutė plunks- 
noms dėti laikyti; pudrinė, dėžutė pudrai dėti laikyti; puodinė, puodų 
krautuvė ir puodų dirbtuvė; rašalinė, indas rašalui laikyti; šaukštinė, 
dėžė šaukštams dėti; varpinė, patalpa varpams laikyti kabinti; viralinė, 
indas viralams pilti... 

Su šiais tipiškais įvardais mažesnės ar didesnės analogijos turi ir to- 
kie įvardai, kaip: 

grandinė, daiktas, turįs savyje daug grandžių; kelinės, drabužio dalis 
keliams kojoms apvilkti, — kurioje kojos įtelpa; krūtinė, kūno dalis, ku- 
rioje yra krūtys; pirštinė, rankų danga, kurioje pirštai telpa; plytinė, 
įmonė, kur plytos yra gaminamos ir laikomos džiaujamos. .. 

Reik aiškiai skirti avalinė nuo avalynės ir puodinė nuo puodynės. 

Šitie įvardai griežtai skiriasi ne tik savo kirčiu ir garso i ilgumu, bet ir 
savo reikšme. Avalinė ir puodinė yra talpos daiktai, o avalynė ir puodynė 
yra priemonės kojoms apauti ir pienui supilti. 

d. — Atskirais atsitikimais talpos daiktas reiškiasi galūnė -auja. 
Šituo atžvilgiu reikšmingiausia yra indauja, kaipo spinta indams laikyti 
(bufetas). Bet ir tokie žodžiai, kaip jauja ir sauja ne stoksta visiškai tal- 
pos daikto pobūdžio. 

e. — Žymiai dažniau pasitaiko talpos daiktų įvardų su galūnėmis -idė, 
-udė. Čion visų pirma priklauso visa eilė įvardų, reiškiančių patalpas gy- 
vuliams, arba tvartus, pavyzdžiui: 

antidė, arklidė, avidė, jautidė, karvidė, kiaulidė, vieeršidė, vištidė, žą- 
sidė... 

Talpos daiktų pobūdį turi ir įvardai su galūne -udė, pavyzdžiui: 

aludė, alaus statinė arba alaus pardavimo patalpa; peludė, patalpa, kur 
suverčiami pelai... 

f. — Šioje vietoje pažymėtina, kad gyvulių trobesiai arba pa- 
talpos-tvartai gali būti reiškiami įvardais su galūne -ininkas. Pavyzdžiui, 
arkliniūkas, aviniūkas, karvininkas, kiauliniūkas, veršiniūkas, vištiniūkas, 
žąsinifūkas..., su kirčiu galūnėje tam tikrose tarmėse reiškia atitinkamus 
gyvulių tvartus, o tie patys įvardai, turėdami kirtį šaknyje jau reiškia 
žmones, kurie atitinkamais gyvuliais domisi, juos mėgsta, jais verčiasi. 
Pastaruoju atveju ivardai priklauso prie nusistatymo kategorijos. Rašo- 
mojoje kalboje, kaip žinoma, -ininko kirtis priklauso daugiskaitos kilmi- 
ninko kirčiui. 

g. — Galūnė -ykla, kuri paprastai naudojama pareikšti vietai, kur kas 
daroma, kartais gali reikšti patalpą-istaigą, kai vieta, kur kas daroma, or- 
ganiškai yra susijusi su tam tikru pastatu, pavyzdžiui: 

gydykla yra patalpa-įstaiga, kur žmonės gydomi, kur jie būna gydy- 
mo metu; mokykla yra patalpa-įstaiga, kur mokiniai yra mokomi, kur jie 
būna mokymo metu; piovykla yra trobesys, kur kas piaunama; skalbyk!a 
yra patalpa, kur baltiniai skalbiami; skerdykla yra trobesys, kur gyvuliai 
skerdžiami. .. 

h. — Kaip buvo jau savo vietoje (9k) pažymėta, galūnė -tuvė, 
dažnai einanti priemone reikšti įrankiams-priemonėms, su kurių pagalba 
ir net kuriuose kas daroma, kartais gali reikšti vietą arba patalpą, kur 
naudojamasi tam tikrais įrankiais-priemonėmis. Tai galūnės -tuvė reikš- 
mei anksčiau jau buvo minėti šie pavyzdžiai: 

dirbtuvė, kirptuvė, maltuvė, megztuvė, skalbtuvė, spaustuvė, virtuvė. 
Atsirastų, žinoma, panašių įvardų ir daugiau. Ogi čia nurodytieji pavyz- 
džiai turi aiškią patalpos reikšmę, kuri leidžia priskirti juos prie talpos 
daiktų kategorijos. 


58 St. Šalkauskis, Terminologijos teorija ir t. t. 
Talpos daiktų reiškimosi apžvalga ir baigiame substancijos reiškimosi 
klausimą. Tolimesnis tyrinėjimas turės liesti prietapų reiškimą. 
Suglausdami krūvon substancijos-objekto reiškimosi būdus, gauname 
šitokią galūnių schemą: 


Substancija-objektas (7, 8, 9 ir 10 skirsniai). 


Veiksmo objektas 
(veikinys) 


antrinė medžiaga įrankis-priemonė talpos daiktas 


a, |šak.|-kait; priešd.--|šak.--kait.; vrieša V kak 1 Kai, priešd.-|-|šak.--kait.; priešd.- 


--šak.--kait., --šak.--kait., --šak.Ą-kait., --šak.-|-kait., 
b. | šak.-|-sąs.--šak.Ą- šak.|-sąs.--šak.- šak.--sąs.|-šak.- šak.--sąs.--šak, 
--kait., -kait. --kait, Ą-kait,, 
e. -inys. -inė, -alas, -alas, -inė, 
d. |-intinis, -intinė,-ytinis, -ienė, klas, -auja, 
-ytinė, 
e -iena, -klė (-yklė), -idė, -udė, 
f. -ojas (-ojus), -iklis (-eklis), -ininkas, 
g -ena, -lė, -ykla, 
h -ėsis (-ėsas), -tukas, -tuvė. 
1 -umynai, -tuvas, 
k. =mas, -tuvė, 
l -tas, -ynė, 
m tas, -ta, 
n -slas, 
o -tis 


(Tęsinys lauktinas). 

Dailusis menas ir jo artimieji tikslai 
Dr. J. Grinius, Kaunas. 


Įvadas: Kritikų ir menininkų kasdieninis susidūrimas su estetikos 
principais. 

I. Dailiojo meno aptartis. 1. Kas yra estetiška arba gražu? 2. Žmo- 
giškai vertinga idėja ir jos pergyvenimas; 3. Meniškoji forma ir jos so- 
cialinis charakteris; 4. Bendrasis ir specialusis meno kūrinio tikslai. 

II. Meno esmės teorijos ir jų kritika. 1. Klasikinės estetinės teorijos 
2. Estetiko — artistinės teorijos; 3. Anestetinės teorijos. 

III. Sintetinio sprendimo pateisinimas teorijų šviesoj. 1. Priimtini 
teorijų teigimai; 2. Skirtinas dailusis ir pritaikomasis menas; 3. Meniš- 
koji intuicija. 

Pabaiga: Deramas žvilgsnio platumas sprendžiant meno problemas. 

* 
* iš 

Plėtojantis menui, ypač literatūrai (žodžio menui), auga ir kritika. 
Ji aiškina, svarsto, vertina. Tai daroma vardan tos estetinės pasaulėžiū- 
ros, kurią turi kritikas. Tiesa, kad kritikas savo sprendimus dažnai tik 
nesąmoningai atremia į estetiką ir net vienas kitas sakosi visai estetikos 
nepripažįstąs; tačiau, giliau žvelgus, pasirodo, kad tikras kritikas visada 
vienokius ar kitokius principus turi, ir kad jie yra galų gale ne kas kita, 
kaip estetikos principai. O kada menininkas ginasi nuo kritikų ar su jais 
polemizuoja, tada jis taip pat remiasi savo principais, kurie yra jo esteti- 
kos kertiniai akmens. Norėdamas, kad mūsų kritikai, menininkai ir visi 
tie, kurie domisi dailiaisiais menais ir kritika, būtų sąmoningesni, ryžtuosi 
čia patiekti keletą minčių apie vieną iš opiausių estetikos problemų. Kal- 
bėdamas apie tai, kas yra dailusis menas, kuo jis skiriasi nuo kitų žmogaus 
kūrybos sričių ir kokie yra jo artimiausi tikslai, noriu prisidėti prie tos 
problemos išsprendimo, žinoma, nepretenduodamas į neklaidingumą. 


I 
Kada matematikas, suradęs kokią formulę, ar filosofas atskleidęs kokią 
nors tiesą, gėrisi pačiu pažinimu, o negalvoja nei apie savo asmenybės pra- 

turtinimą, nei apie jų pritaikymą gyvenime, tada jis gėrisi estetiškai. 
Kada žmogus gėrisi tik pačiu dorybės suvokimu, o visai negeidžia jos tu- 
rinio, negalvoja apie jos taikymą gyvenime, jis taip pat yra estetiškai nu- 
siteikęs. Nors galima šitaip kalbėti apie tiesos ir dorybės estetiškąjį per- 
gyvenimą, tačiau paprastai estetiškais arba gražiais vadiname daiktus, kurie 
pasireiškia juslėms prieinamu būdu, arba kurie, kitaip sakant, turi daiktinę 
juslinę formą. 

Nuo objekto formos tobulumo žymia dalim pareina estetinis pergyve- 
nimas, bet taip pat jis pareina ir nuo subjekto. Santyky tarp objekto ir 
subjekto ir glūdi grožis arba tai, ką vokiečiai vadina das Esthetische, o 
prancūzai Vesthėtigue. Kada žmogus santykiauja su daiktu taip, kada jam 
rūpi pati daikto forma, negalvojant apie tai, ar tas objektas yra realiai ar 
fikcijoj, kada žmogus gėrisi nesuinteresuotai tik jo vaidiniu, yra patenkin- 
tas, kad jį pažįsta, tada jis patiria grožį. Kada daikto idėja bus pasireiš- 
kusi juslinėj formoj skaidriai integraliai, įvairiai, proporcingai ir harmo- 
1ingai ir kada šitaip spindintis idėjos pasireiškimas bus sugautas žmogaus 
tiesioginės intuicijos, o iš to kils grynas, vien tik malonus, praktiškai nesu- 
interesuotas smagumas, tada galima kalbėti apie grožybę arba apie grynąjį 
grožį. 

Tačiau ne visi daiktai, kurie vieningoj juslinėj formoj ryškiai pareiš- 
kia idėją, gali tą idėją pareikšti integraliai, įvairiai, proporcingai ir har- 
moningai. Todėl visi tie daiktai, kurie šitų ypatybių neturi, bet vis dėlto 
vieningoj juslinėj formoj išreiškia bet kokią idėją, gali būti gražūs, t. y. 
jie teoretiškai gali būti pergyventi estetiškai. Ir Rafaelio Sikstinos Ma- 
dona, ir paprastas kryžius, ir puiki rožė, ir skurdi kačpėdėlė, ir sukrypęs 
svyruoklis berželis, ir gelžbetoninis fabrikas, ir sulinkusi apsamanojusi 
lūšnelė gali būti estetiškai pergyventi, nes jie visi savo idėją realizuoja 
juslinėj formoj; jie visi, nors nevienodam laipsny gali būti pavadinti 
gražiais, 

Taigi konkretaus grožio pasaulis labai platus. Jis gali pasireikšti gam- 
toj, dailiajame ir pritaikomajame mene, ir net plačiai suprantamoj pra- 
monėj. Arba tiksliau, kiekvienas daiktas žmogaus intuicijos nesuintere- 
suotai pažintas (suvoktas) gali būti gražus. Jei gražiu gali būti visa tai, 
kas turi daiktinę vieningą formą, tai kaip čia dabar išskirti iš to taip pla- 
taus pasaulio dailųjį meną? 

Visa, kas pasauly yra, žiūrėdami kūrėjo, galime suskirstyt į dvi dideles 
sritis — vienoj, Dievo sukurta begalinė gamta, o kitoj visi žmogaus pa- 
dariniai. Aišku, kad gamta nėra menas; todėl jo reikia ieškoti žmogaus 
padariniuose, nes menas yra žmogaus sukurtas. Bet žmogaus yra sukurti 
ir mokslai, ir ūkis, ir pramonė. Tiesa, ir juose žmogus stengiasi tiksliai 
sunaudoti priemones tikslui siekti, todėl ir visa, kas žmogaus padaryta, gali 

būti pavadinta menu plačia prasme. Kada pasakome, kad meno kūrinys 
yra žmogaus padarytas daiktas, mes nieko nepasakome. O mums kaip tik 
svarbu, kaip iš tų žmogaus sukurtų daiktų išskirti menas, ypač dailusis. 

Jei pasakytume, kad menu vadinsime tuos žmogaus kūrinius, kurie yra 
gražūs arba, kurie teikia estetinio pasigėrėjimo, daug pasakytume, bet ne 
visą. Juk minėjome, kad visa, kas turi daiktinę vieningą formą gali būti 
gražu. Tiesa, kad iš meno kūrinių daugiausia grožio trykšta, ir kad juos 
kontempliuodami dažnai stipriausį estetinį malonumą jaučiame. Atrodo, 
kad tarp pramonės gaminių, pav. garvežimio, lėktuvo, automobilio ir kito ko- 
kio meno kūrinio tėra tik grožio laipsnio, intensyvumo skirtumas. Tačiau 
ne. Isižiūrėję giliau, pamatysime, kad, be kitų, pirmiausia yra tikslo skir- 
tumas. Žmogaus pramonės gaminys pirmiausia siekia kito tikslo negu 
grožis, kuris jam tėra antraeilis lyg pridėtas; tuo tarpu menas siekia grožio 
ypatingai, kad būtų galimas estetiškai pergyventi ne tik potencijoj, bet ir 
aktualiai. Taigi, jau iš to, kas čia pasakyta, galėtume daryti išvadą, kad 
grožis arba kūrinio estetiškumas yra vienas iš meno tikslų, bet ne vie- 
nintelis. 

Antra, kuo skiriasi dailusis meno kūrinys nuo pramonės gaminio yra 
idėja. Tiesa, kad ir lėktuvas ir automobilis, turėdami formą reiškia tam 
tikrą idėją; tačiau dailiojo meno kūrinio idėja yra ne bet koki, o turinti 
žmogiškai reikšmingą vertę! kurią mūsų intuicija sugauna pasireiškiant 
medžiagoje. 

Mūsų dvasinė žmogiška prigimtis suvokia daiktų ir santykių esmę. 
Viena suvokta esmė prabyla tik į protą, ir tada turime atitrauktas idėjas 
arba sąvokas; kita esmė labiau paliečia mūsų emocionalią prigimtį, net mū- 
sų afektus, ir tada galime kalbėti apie idėją, turinčią žmogišką vertę. Kada 
sakome, kad žmogus yra protingas gyvulys, arba kad du kart du yra keturi, 
tai šitos tiesos teprabyla į mūsų protą, o nieko nesako mūsų emocijoms. 
Vadinas, logiškas teoretiškas esmės suvokimas palieka mus šaltus, lyg jos 
mūsų visai neliestų. Tuo tarpu intuityvinė percepcija vertybės arba idėjos 
turinčios žmogišką vertę mus jaudina; kai mes suvokiame, ką reiškia žmo- 
nėms mirtis, sąžinės griaužimas, atsidavimas Dievo Apvaizdai, savo krašto 
netekimas, pasiaukojimas žmonijos labui, meilė artimui, vyriškio ir mote- 
riškės meilė, tėvų ir vaikų meilė, gamtos meilė, kerštas ir t. t., mes nega- 


* Ir kai sakome „idėja“, mes norime pabrėžti, kad jos nederh suprasti siaurai. 
Tai nėra tik sąvoka, proto atitraukta ir apibendrinta; idėja čia suprantama plačiai, 
kaip vienybės pradas, pagal kurį forma organizuoja medžiagą, nors nei idėja nei 
forma meno kūriny atskirai realiai neegzistuoja, o skiriamos svarstymuose dėl logi- 
nio aiškumo.  Dailiajame mene kalbama apie žmogiškai reikšmingą ir vertingą 
idėją. Kai kas, pav., E. de Bruyne, vietoj „idėjos“ vartoja tiesiog žodį „vertybė“. 
Tačiau mums atrodo, kad toji savoka nėra niekuo geresnė už idėjos sąvoką, nes ir 
vienai ir antrai reikia duoti labai plačią prasmę. Mums atrodo geriau tas sąvokas 
jungti drauge. 

lime pasilikti šalti, nes jaučiame, kad tos idėjos kažin kaip artimai paliečia 
mūsų širdį ir verčia vienaip ar kitaip nusistatyti net mūsų valią. Taigi 
žmogiškai vertingos idėjos prabyla ne tik į protą, bet į vsą žmogų, ypač 
į jo emocijas. Todėl kai kurie estetai net sako, kad menas įkūnija emocio- 
nalias idėjas. 

Taigi tikras didelis menas dažniausiai ir, sakykime, net visada tesiima 
realizuoti tokias idėjas, tokius dalykus, kuriuos emocionališkai gali pergy- 
venti ne vienas atskiras žmogus — individas, bet žmonės, tauta, tautos. 
Ir juo meno kūrinys įkūnys idėją, turinčią reikšmės visai žmonijai ir vi- 
siems laikams, juo tas meno kūrinys turės daugiau šansų būti supranta- 
mas ir mėgiamas ilgiems amžiams. Čia nelabai svarbu, kas mes būsime, ar 
religingi, ar ateistai, ar liberalai, ar internacionalistai, ar patriotai — mes 
visi nejučiomis instinktyviai pripažįstame, kad jusliniai, erotiniai, esteti- 
niai, patriotiniai, socialiniai, religiniai dalykai „turi tam tikrą prasmę visų 
žmonių elgesiui, ir vaidina tam tikrą rolę žmonijos kultūrinėj evoliucijoj“ 
(E. de Bruyne)!. Galime būti viengungiai ar vienuoliai, tačiau kada bus 
kalbama apie motinos meilę savo vaikui, mes instinktyviai juntame, kad to- 
kie dalykai šiltai artimi tiek europiečiams tiek juodukams. "Tiesa, kad į 
erotinius, visuomeninius, religinius ir kitus suminėtus dalykus nevisi vie- 
nodam laipsny reaguoja, bet vis dėl to reaguoja, nelieka šalti. 

Garvežimis ar lėktuvas taip pat realizuoja idėją, bet ji mūsų nejaudina, 
palieka mus žmogiškai indiferentiškus, nesužadina mūsų žmogiškos sim- 
patijos. Netaip yra, kai mes skaitome Šekspyro „Hamletą“ ar Šilerio „Or- 
leano Mergelę“, kai klausome Beethoveno V-tosios (likimo) simfonijos ar 
Wagnerio „Lohengrino“, kai žiūrime Rafaelio Sikstinos „Madoną“ ar 
Galdiko „Vėją“. Tai, ką pasako šitie kūriniai, mes negalime likti matema- 
tiškai abejingi. Bet ar karo lėktuvų eskadrilė ir net paprasta tautinė vė- 
liava nežadina mūsų patriotizmo? O tuo tarpu ar čia galima kalbėti apie 
dailiuosius meno kūrinius? 

Iš tikro ir lėktuvų eskadrilė sukelia tautinį pasididžiavimą ir vėliava 
sužadina patriotizmą, bet nei vienas nėra meno kūrinys. Ir lėktuvai ir vė- 
liava yra mechaniški padariniai, kurie patys per savo formą visai nesiekia 
žadinti mumyse žmogiškai vertingos idėjos pajautimo. Tą patriotinio jaus- 
mo prasmę mes dirbtinai jiems priskiriame. Svetimtaučiui, kuris nepažintų 
mūsų vėliavos, ji tebūtų paprastas audinys, o mūsų lėktuvų eskadrilė jam 
žadintų visai kitokius jausmus. Taip yra todėl, kad nei vėliavos dirbėjas, 
nei lėktuvo konstruktorius visai neįdėjo jiems tokių jausminių idėjų, ku- 
rias mes jiems priskiriame. 

Kas kita dailiojo meno kūrinys. Jis yra žmogaus dvasios, žmogaus šir- 


' Esguisse d'une philosophie de I'art, Bruxelles, psl. 35. 

dies išraiška, kurioj atsispindi žmogaus individualybė. Dailiojo meno kū- 
rinys, kilęs iš intuicijos, prabyla į žmogaus intuiciją. Išaugęs iš pilnos 
emocijų širdies, kūrinys žadina žiūrėtojo ar klausytojo emocionalinę pri- 
gimtį. Žmogiškai vertinga idėja gali būti sugalvota, tačiau jei nebus per- 
gyventa, atjausta, dailiojo meno kūrinys išeis sausas negyvas. Štai kodėl 
iš šalies užsakyti kūriniai pagal užsakytojo idėją dažnai išeina nevykę, 
nekūrybiški. Mat į svetimo pasiūlytą idėją daug sunkiau kūrėjui intui- 
tyviai įsijausti, negu pergyventi tai, kas yra naturaliai kilę iš paties kū- 
riančiojo. 

Kai sakome, kad žmogiškai vertinga idėja kūrėjo turi būti giliai per- 
gyventa, tuo nenorime pasakyti, kad toji emocija turi būti žalia. Pav. skaus- 
mas motinos, kuri iš savo kaltės pražudė dukterį, bus žmogiškai vertingas 
dalykas, kurį emocionaliai galės pergyvinti visi, bet skaudžiausiai ir gi- 
liausiai jį pergyvens pati motina. Tačiau jos skausmas, būdamas perdaug 
realus, bus drauge kliūtimi pasireikšti meniška forma. Kad tą skausmo 
idėją būtų galima įkūnyti meniškai, reikia, kad emocija būtų apvaldyta, at- 
miešta intelekto, nustotų praktiškumo, įgautų nesuinteresuotumo, estetiš- 
kumo. Štai kodėl motinos skausmą ir neviltį geriau meniškai išreikš ak- 
torė. Jos žodžiai, gestai, judėsiai, poza, mimika bus apvaldyti, sutvarkyti, 
suderinti, skirtingi nuo realios nelaimingos motinos. O kada jos sielvartą 
ims vaizduoti rašytojas, jo žodžiai skirsis nuo realios motinos žodžių, nors 
abu reikš tą patį skausmą. Tik rašytojas jį bus nuoširdžiai pergyvenęs 
intuieijoj ir jį padaręs nerealiu, nepraktišku. Jis bus jį atitraukęs nuo 
savo praktiškojo „aš“, jį bus estetinęs, padaręs lyg antrą, lyg pro stiklą 
žūrimą, realybę, kuri jaudina, bet nepavergia, ir kuria intuityviu pažinimu 
galima gėrėtis. Toji tiesa nėra teoretikų sugalvota, bet pačių kūrėjų pa- 
tvirtinta. Italų žymus dramaturgas Luigi Pirandello rašo: „Kai gyveni, tai 
ne laisvai veiki, o klausai jausmų, ambicijų, norų, instinktų. Rašant gi rei- 
kia būti kontemplacijoj, o ši būsena mus visiškai atitraukia nuo pasaulio. 
Niekados aš nerašiau įsimylėjęs, bet visados, kai tai būdavo praėję““. 

Kadangi intuicijoj pergyventi yra lengviau toks dalykas, kuris kartą 
buvo patirtas realiai, todėl suprantama, kodėl ne vienas meno kūrėjas imasi 
įkūnyti idėjas, susijusias su jo gyvenimu. Be kita ko, dėl tos priežasties 
meninkai ieško įvairių išgyvenimų, kad įkvėpimo valandai atėjus, intui- | 
cijai būtų lengviau veikti ir susirasti reikalingą medžiagą. Tačiau stip- 
riai netikslu būtų manyti, kad kūrėjas turi pergyventi realiai visa tai, ką 
jis turi vaizduoti mene: jam užtenka intuityvaus iliuzorinio dalyko atjau- 
timo „Argi Amielis nerašė apie meilę visai jos niekados nepatyręs?“ 
klausia L. Pirandello. Jei naiviai manytume, kad menininkas turi realiai 


* „Išpažintis“ cituota „Židiny“ 1934. Nr. 1, psl. 78. 

patirti visa, ką jis vaizduoja, prieitume prie absurdų — radę atvaizduotą 
savižudybę ar nužudymą, turėtume galvoti, kad menininkas nusižudė ar 
nužudė. Dažnai tik talentams reikia realiai dalyką pergyventi, kad paskui 
nesuinteresuotai jį atjaustų ir kurtų. Genijams užtenka įkvėpto intuicijos 
žaibo. „Menininkui kūrėjui nėra reikalo gyventi, kaip avantiuristui, ir 
pažinti visus žmonių patyrimus, kad galėtų kurti“, sako Pirandello'. 

Taigi, nors meninikas realizuojamą žmogiškai vertingą dalyką stipriai 
atjaučia, bet vis dėl to jį pergyvena intuicijoj ir žymia dalimi nesuintere- 
suotai, estetiškai. Tik nesuinteresuotai pergyvendamas tuos vaizdus, ku- 
riuos kuria, jis apsisaugo nuo pavojaus nukrypti į tendencijas, į agitacijas, 
į pritaikomąjį meną. Jei dalykas nėra praktiškai suinteresuotai pergyve- 
namas, tai dar nereiškia, kad jis nebūtų nuoširdus. Kiekviena intuityviai 
ir estetiškai atjausta žmogiškai vertinga idėja gali būti visada nemeluotai 
nuoširdi.  Konkretizuodamas ją dailiojo meno kūriny menininkas jai su- 
teikia ypatingą sugestionuojančią jėgą. „Toji jėga, gyvojo jausmo iš- 
raiška, mums atrodo, kaip vienybė meniško jausmo, išreikšto medžiagoje 
harmoningu būdu ir todėl per savo juslinę formą ji atskleidžia neatski- 
riamą koncepcijos ir technikos vienybę“ (E. de Bruyne). 

Kūrėjo technikos priemonių visuma ir kūrinio dalių neatskiriamoji 
vienybė, išreiškianti juslinėje medžiagoje žmogiškąją idėją, bus forma. 
Taigi toji priemonių suma, įkūnijusi neatskiriamai medžiagoje idėją, iei- 
džia naturaliai pajusti tos idėjos vertę. Toji juslinė forma? turi būti toki 


! Ten pat. 

* Logiškais sumetimais atskirai kalbama apie idėją ir atskirai apie formą. 
O meno kūriny atskirai jų nėra; kur nėra idėjos, nėra formos, kur nėra formos, 
nėra idėjos. Kada menininkas turi idėją, jis ją jaučia, mato ar girdi formoj. Jis 
intuicijoj jaučia kokioj medžiagoj ir formoj savo pergyvenamą idėją realizuotų. 
„Menininkas patiria savo jausmus estetinėj formoj ir nukreiptus į ja. Jei nėra 
formos iš pat pradžios, tai ji niekada nepasirodys... Mene turinio ir formos san- 
tykis yra visada savotiška sintezė a priori“ (H. Delaroix, Psychologie de I“Art, 
Paris, Alcan, psl. 174). 

Meno kūriny taip pat nėra nė medžiagos atskirai nuo formos ir idėjos. Idėja 
nukreipta į formą tėra atskirai nuo medžiagos tol, kol tebėra nerealizuota. Bet ir 
tada jausdamas idėją formoj, menininkas suvokia kokioj medžiagoj galėtų savo 
viziją realizuoti. Tada taip sakant idėja ilgisi medžiagos. Tačiau dėl medžiagos 
rūšies menininkas niekada nėra indiferentiškas. Jis žino, kad ne kiekvienoj me- 
džiagoj jis gali savo idealą įkūnyti. Nuo medžiagos rūšies pareina idėjos realiza- 
vimo būdas, išraiška ir forma. Vienokiu būdu ir vienokioj formoj kūrėjas galės 
realizuoti savo idėją marmure, bronzoj ar granite. Jeigu sutiksime, kad realiai tokie 
dalykai yra galimi, t. y., jei menininkas su vienodu įkvėpimu ir pasisekimu tą 
pačią idėją realizuotų marmure, bronzoj ir granite, tai vis dėl to išeitų trys visai 
skirtingi meno dalykai. Taip bus todėl, nes medžiagos prigimtis ne tiktai veikia 
i vaizdavimo būdą ir formą, bet dar pati iš savęs turi natūralų įgimtą grožį, kuris, 
derindamasis su visais kitais elementais, veikia bendrą įspūdį. Jei paimtume kokią 
nors melodiją ir realizuotume smuiku, fleitu ir žmogaus balsu, tai pamatytume, 
kokį skirtinga įspūdį duotų ta pati muzikalinė frazė. Taip bus todėl, kad smuiko, 
ileitos ir žmogaus balso garsinė medžiagos prigimtis ir jos naturalus grožis yra 
skirtingas, ir kaipo toks veikia idėją, formą, atlikimo būdą, o galutiniame rezultate 
išeina naujas meno kūrinys. 

gyva, toki sugestinga ir pilna jėgos, kad pati viena pasakytų tai, ką autorius 
kurdamas jautė ir norėjo. Vadinas, dailiojo meno kūriny viskas taip yra 
ir turi būti suderinta, kad žmogiškai vertingoji idėja lyg trykšte trykštų, 
lyg kalbėte kalbėtų, kad sužadintų žiūrėtojo skaitytojo ar klausytojo 
intuiciją, kuri lengvai įžvelgtų kūrinio idėją. Nesvarbu, kad protas tuoj 
nepajėgs jos formuluoti, svarbu, kad dvasia ižvelgtų ir jaustų, kad emocio- 
nalioji prigimtis atsilieptų. Štai kontempliuodami Galdiko „Vėją“, jei 
parašo nebūtų, gal ir negalėtume esmės formuluoti sąvokomis, tačiau visų 
elementų sukelta ekspresinga vienybė aiškiai bylotų mūsų dvasiai apie 
tai, kas esmingai susiję su neramiuoju mūsų žemės gaivalu, vėju ar vėsulu. 

Taigi, rodos, per juslinės kūrinio formos jėgą, kūrėjo dvasia turi su- 
gestionuoti kontempliuojančiam tai, ką jis pats laiko esminga ar žmo- 
giškai vertinga. „Meniška išraiška yra ta, kuri yra sukurta tik dėl formos, 
o toji forma turi būti toki, kad kiekvienoj vietoj ir kiekvieną momentą 
sužadintų tam tikrą menininko norimą nuotaiką“, sako K. Federn!. 

Taip turėtų būti. Bet ar visada kontempliuojantis žmogus sugaus tai, 
ką autorius norėjo? Nevisada. Todėl, bendrai imant, tinka geriau kalbėti 
apie nuotaiką, apie įspūdį, idėją sužadintą mumyse pačios veikalo formos, 
juo labiau, kad dailiojo meno kūrinys gali turėti įvairiopų prasmių, žiūrint 
koks žmogus jį stebės ir iš kokio punkto. Kad ir Galdiko „„Vėją“ žiūrė- 
damas vienas gali džiaugtis pačia idėja, kitas spalvų deriniais, trečias 
kompozicija, ketvirtas technika. Tai vis formos dalykai. Kadangi per 
formą klausytojas ar žiūrėtojas suvokia idėją, todėl kūrėjo uždavinys, pa- 
daryti formą, sugestingą, kuri nieko nedasakytų, nieko nenutylėtų, bet 
nieko ir nepersakytų, neperdėtų. Forma neturi būti perkrauta smulkme- 
nų, kurios nukreiptų žiūrėtoją nuo esmės. Neturi joj būti nieko, kas būtų 
prilipdyta, kas būtų lyg tuščias ornamentas, pagražinimas. Viskas dailiojo 
meno kūrinio formos turi sudaryti didelę vienybę, kuri sugestionuotų gilų 
žmoniškumą, kilusį iš gyvos kūrėjo sielos. Iš to aišku, kad dailiojo meno 
kūrinio forma turi būti ne mechaninė, bet individuali, atskleidžianti kū- 
rėjo meninę individualybę. Taigi dailusis meno kūrinys tėra vienas vie- 
nintelis, unicum. Kas pagaminta mašinomis ir serijomis, tai nėra tikras 
meno kūrinys. 

Nors meno kūrinio forma yra vieninga, tačiau ji gali turėti keleriopą 
reikšmę, pagal individų, kurie ją kontempliuos. Ir gali atsitikti, kad ne 
vien estetinis jausmas bus sužadintas. Štai mes Wagnerio muzikaline drama 
Sigfried gėrimės estetiškai; tuo tarpu E. de Bruyne liudijimu yra ne- 
maža vokiečių, kurie tuo kūriniu gėrisi, kaip germanų didybės ir jėgos 
įkūnijimu; jie mano, kad gėris estetiškai, o tuo tarpu yra išjudintas jų 


'! K. Federn, Das Aesthetische Problem, Hannover, 1928, psl. 11. 

išdidus patriotizmas. Kodėl taip yra? Kodėl kūrinio forma, siekianti iš- 
reikšti dalyką, kurį menininkas laiko žmogiškai esmingu, įvairiems žmo- 
nėms nevisiškai vienodai byloja? 

Taip yra todėl, kad meno kūrinio forma yra kalba, ne toki precizuota, 
ne toki konvencionališkai fiksuota ir nunešiota, kaip paprastoji žodžių 
kalba. Meno kūrinio forma tai lyg pirmykštė kalba pilna minties ir jausmo 
sulčių, kuri reiškia vieną dalyką, bet kuri gali iš dalies reikšti ir kitą, 
nes ji nuo daikto nėra dar storu vartojimo dulkių sluogsniu atskirta. 
Mūsų kasdienėj kalboj jau sunykęs tas emocionalus — vaizdinis elemen- 
tas, kuris būna pirmykščioj kalboj. Meno sugestyvi forma, prabildama į 
žmogaus vaizduotę ir afektus, turi socialinį charakterį, kaip ir mūsų kalba. 
tik daugely meno šakų (muzika, plastiniai menai) tas charakteris yra žy- 
miai platesnis už kalbą. Paprasta kalba dažnai teturi socialinę reikšmę tik 
savo tautos ribose. Tuo tarpu muzika ir plastiniai menai gali būti supran- 
tami, suvokiami įvairių tautų. 

Tik deja mūsų individualistiniame amžiuje menininkai, nežinia kodėl, 
nori menui socialinį formos charakterį atimti. Jie, rodos, visai užmiršta, 
kad menas yra visuomeninės prigimties. Jie kuria veikalą, kuris tik jiems 
vieniems tėra suvokiamas. Bet jei žmogus susigalvotų kalbą, tik jam vie- 
nam suprantamą, ar jis galėtų pykti, kad kiti jo nesupranta? Kaip kalba, 
kurios kiti nesupranta, nebėra kalba, taip ir menas, kai jis lieka absoliučiai 
nebesuvokiamas, bus nebe menas. Koks nors kraštutinio ekspresionizmo 
kūrinys gali būti reikšmingas kuriančiam individui, bet jis nebebus dai- 
lusis menas, kada jis žmonėms, siauresnei ar platesnei visuomenei, nebereikš 
nieko ir nebesiskaitys su estetiškumo reikalavimais. 

Jei reikalaujama, kad dailiojo meno kūrinio forma turi būti supran- 
tama, tai tuo dar nesakome, kad pav. tapyboje, daiktai turi būti atvaiz- 
duojami visų menininkų vienodai: vieni gali juos reikšti su šešėliais, kiti 
be šešėlių, vieni lekntomis banguojančiomis linijomis, kiti kampuotomis, 
panašiomis į trikampius ar keturkampius. Štai mūsų Šimonis nevengia 
trikampių, lenktų ir lauštų linijų derinimo, tačiau jo kūriniais žmonės 
mieliau gėrisi negu mūsų naturalistų-peizažistų paveikslais. "Tas pat pa- 
sakytina ir dėl erdvės. Menininkas gali ją suprasti taip, kaip egiptiečių 
mene, arba kaip renesanso mene, arba kaip impresionizme yra suprantama. 
Tapytojo technika taip pat gali būti įvairi — piešimas taškeliais, brūkšne- 
liais, kleksais ir t.t. Jei tik forma išeina suvokiama arba galima suvokti, 
jei ji pajėgs prabilti į žmogaus afektus ir žadins estetinį pasigėrėjimą, 
jau bus galima kalbėti apie dailųjį meną. 

Jei iš kiekvieno meno kūrinio nereikalausime, kad jis realizuotų vi- 
suomenines idėjas, tai vis dėl to kiekvienas kūrinys formos atžvilgiu yra 
tas pats, kaip ir naujo žodžio atsiradimas visuomenėj. Todėl teisingai 

sako A. Jakštas, kad „menas, tai tarimas naujo žodžio, tai socialinis pra- 
bilimas į savo tautą, o per ją i žmoniją!“. Ar plačiau kūrinys prabils į 
žmoniją, tai pareis nuo menininko talento stiprumo, nuo formos sugestin- 
gumo, nuo žmogiškai vertingos idėjos nuoširdaus gilumo, nuo to, kiek ji 
bus estetiškai pergyvenama. 

Bet talentingo oratoriaus konkrečiais vaizdais sukurta prakalba, kuri 
išreikš pergyventą žmogiškai vertingą idėją, ar jau bus dailiojo meno 
kūrinys? Ar visuomenine tema dailininko nutapytas agitacinis plakatas 
priklausys dailiojo meno sričiai? Ar paprasta polka ir fokstrotas, reali- 
zuoją džiaugsmo ir erotinio jausmo idejas, turės teisės vadintis meno kū- 
riniais? Nesuklysime pasakę ne. Taip bus todėl, kad šitie visi dalykai 
turės praktiškų tikslų, bus suinteresuoti. Jie galės turėti dailiojo meno 
ypatybių, gal ir vadintis net menu, bet i dailiojo meno sritį neįeis. Neįeis, 
nes specialusis jų tikslas, kurį rodo idėja, bus nustelbęs estetiškumą arba 
groži. Nors kiekvieną dalyką, turintį formą, galima pergyventi estetiškai, 
t. y., nors kiekviename daikte yra grožio, tačiau bendrai žmogaus pada- 
riniuose jis nėra siekiamas, tėra antraeilis ir trečiaeilis dalykas. "To nėra 
dailiajame mene — siekdamas specialaus meno kūrinio tikslo, kurį nurodo 
idėja ir meniškoji valia, menininkas stengiasi padaryti savo kūrinį tokį, 
kad aktualiai jis būtų estetiškas, gražus. O kadangi dailiojo, o ne pritai- 
komojo, meno didieji visų, galima sakyti, pripažinti kūriniai siekė grožio 
ir teikia grožį arba tą nesuinteresuotą džiaugsmą, kuris pareina nuo kūrinio 
kontempliacijos, mes sakome, kad grožis (Vesthėtigue, das Aesthetische) 
yra bendrasis artimasis meno tikslas?. Nenorėdami susiaurinti meno srities 
vien estetinėmis vertybėmis, pripažįstame kiekvienam dailiojo meno Irū- 
riniui specialų tikslą, kylantį iš jo žmogiškai vertingos idejos. 

Kada Šekspyras rašė Hamletą, jis pirmiausiai stengėsi pavaizduoti 
tragediją Danijos karalaičio, kuris dėl gyvenimo smūgių iš optimizmo 
puolė į skepticizmą, paralyžuojantį valią, o negalima sakyti, kad norėjo 


“ A. Jakštas, Meno Kūrybos Probiemos, Kaunas, 1931, psl. 59, 

* Nors kiekvienas daiktas turįs formą, taigi prieinamas percepcijai, gali 
būti estetiškai pergyventas ir vadintis gražiu, tačiau neotomistai reikalauja iš daiktų 
ypač meno kūrinių vienos ypatingos objektyvios formos savybės, kurią jie vadina 
splendor pulchri, resplendissement de la beautė. Tas spindėjimas nėra ryškumas 
arba spalvų šviesumas. Jis gali reikštis tiek spalvomis, tiek garsais, tiek ritmu ir 
judesiais. Tas spindėjimas nenusakomas sąvokomis, bet realiai jaučiamas kaip pas- 
laptis, kaip išvidinė šviesa. Tasai spindėjimas yra lyg kūrinio gyvybė ir siela: „tai 
žmogaus arba Dievo minties atspindys daiktuose, tai ypač gilus spindėjimas sielos, 
kuri peršviečia, sielos kuri yra vitalinės jėgos ir gyvybės principas arba dvasinės Zy- 
vybės, skausmo ir aistros pradas. Yra dar aukštesnis spindėjimas, Dievo malonės 
šviesa, kurios graikai nepažino“ (J. Maritain, Ten pat. psl. 46). Jei yra proporcijos 
ir simetrijos ir visa, kas iš viršaus sudaro kūrinį, tačiau jei nėra tos paslaptingos 
šviesos, nėra nei meno kūrinio tikrojo grožio. Štai kodėl nėra nieko nuobodesnio, 
kaip sausi taisyklingi akademiški tapiniai ar piešiniai, kurie: parodo nebloga techniką, 
bet kurie neturi sielos, neturi to dvasiškumo, kuris prasiveržia pro formą. 

sukurti grožį; realizuodamas giliai žmogišką „Hamleto“ idėją, estetinio 
įgimto jausmo veikiamas, Šekspyras padarė jį prieinamą estetiškai kon- 
templiacijai. Kada garsiojo Limpijos Kristaus autorius kūrė savo Nukry- 
žiuotąjį, jis be abejo pirmiausiai norėjo duoti pajusti ideją mirštančio 
Dievažmogio Pasaulio Atpirkėjo; tą mirties ideją, kuri sukrečia žmones, 
kurią nelengva nesuinteresuotai kontempliuoti, menininkui pavyko taip 
estetiškai pergyventi ir taip realizuoti, kad giliai pajusdamas religinę ver- 
tybę, žmogus gali gėrėtis estetiškai. 

Jei tik siekdamas savo kūrinio specialaus tikslo — ikūnydamas idėją, 
kūrėjas ją nesuinteresuotai pergyvena, tai tas nesuintesuotumas estetiš- 
kumu atsiliepia atlikimu, ir galutinėj sąskaitoj kūrinys išeina estetiškas — 
bendrasis tikslas — grožis lieka pasiektas. Kaip praktiškai konkrečiai 
susiderina specialusis ir bendrasis tikslai — menininko dalykas, kuris kiek- 
vienu atvėju kitaip atrodo. Tiesa, yra menininkų, kurie sako, jog kuriant 
jiems rūpi tik pilnai realizuoti idėją, o visa kitą jiems nesvarbu. Tokių 
tvirtinimų ypač pasitaiko mūsų laikais. Tačiau tas nereiškia, kad tikri 
menininkai tik specialiojo tikslo tesiektų. Jei tik jie savo realizuojamą 
ideją estetiškai pergyvena, jie, to nejusdami, suteikia kūriniui nesuinte- 
resuotumo, estetiškumo atspaudą ir tąja linkme nukreipia iš dalies ir savo 
techniką.  Nepabrėžtume čia grožį (I'esthėtigue), kaip bendrąjį meno 
tikslą, jei nebijotume dailųjį meną paklaidinti kitų žmogaus padarinių 
tvane. Estetiškumo nereikalaudami, nebemokėtume pasakyti, kuo paprasta 
„pasiutpolkė“ ar kabaretinis fokstrotas skirsis nuo simfonijos šokio, kuo 
agitacinė eiliuota prakalba bus ne dailusis menas'. Tiesa, pabrėždami 
estetiškumą (grožį apskritai), kaip bendrąjį meno tikslą, esame pasiryžę 
išbraukti iš dailiojo meno srities nemaža dalykų, kuriuos nekritiški žmonės 
dažnai laiko menu. Bet tai darydami žinome ir pritariame J. Maritain, 
kad tikrai dideli meno kūriniai retai pasitaiko. 

Iš to, kas aukščiau pasakyta, galime susidaryti dailiojo meno aptartį. 
Taigi, dailiuoju menu vadiname žmogaus veiklumo sukurtus objektus, 


* Polka, fokstrotas, kariškas maršas dažniausiai tėra pritaikomojo meno kū- 
riniais ir jais tegalima gėrėtis tik pseudoestetiškai todėl, kad per savo formą veik- 
dami, jie paneigia psichinių galių bendradarbiavimą. Per motorinius jutimus jie 
tik stengiasi prabilt“ į afektus, jausmus, o paneigia vieną iš dvasiškiausių galių — 
intelektą, kurio dėka tik ir tėra galimas atitrauktas nuo praktiškos prozos, nesuin- 
teresuotas, objektyvuotas gėrėjimosi.  Jaudinančių neva meno dalykų pritaikomąjį 
pseudoestetinį charakterį pabrėžia V. Mykolaitis sakydamas: „Dailės veikalas, kuris 
ypatingai atsiliepia jausmuose, tikrai nėra didžiausios vertės. Tai žymu itin muzi- 
koje: banališkiausias romansas jus sugraudins, polka pralinksmins, o karo maršas 
įdrąsins labiau nekaip puikiausia simfonija. Tikras grožis ne tuo matuojamas. Jojo 
veikimas apsireiškia iš tiesų visos žmogaus sielos pakilimu ir visų jos galių sinteze“ 
(Grožio ir Meno kuriamosios dalies reikšmė, Logos Nr. 1., Kaunas, 1921 m., psl. 50). 
„Agitacinis“ fokstrotas, agitacinė prakalba, agitacinis himnas mus pririša prie tikro- 
vės, nes specialusis jų tikslas nulemia bendrąjį ir išmuša žmogų iš estetinės pu- 
siausvyros. 


J. Grinius, Dailusis menas ir jo artimieji tikslai 69 


kurie įkūnija estetiškai pergyventą žmogiškai vertingą idėją tam tikroj 
juslinėj formoj, kuri savo pačios sugestyvia jėga žmogaus intuicijai! 
leidžia tą idėją pergyventi tiesiog ir estetiškai. 

Taigi, dailiojo meno kūryba gamina daiktines formas, kurios suteikia 
žmogiškai vertingų idejų intuiciją ir prabyla į mūsų estetinį jausmą. 
Estetiškai galima gėrėtis ir lėktuvu ir kitu žmogaus padaru, ir gamta, bet 
estetinis gėrėjimąsis meno kūriniu skiriasi nuo gėrėjimosi gamta. Gėrė- 
jimąsis dailiojo meno šedevru yra turtingesnis ir gyvesnis už bet kokio 
kito objekto sužadintą estetinį jausmą. Dailiojo kūrinio sužadinta nesuin- 
teresuota emocija gali vadintis tiesiog grožėjimusi. Jis turtingesnis už 
paprastą estetinį jausmą, nes duoda pajusti kitą žmogų ir perlą iš žmo- 
giškųjų vertybių neramios jūros. Kūrėjo intuicija prabyla į besigėrinčio 
intuiciją. Jis yra gyvesnis ir gilesnis, nes kūrėjas kūrinio forma tyčiom 
stengiasi sudaryti sąlygas, kuriose religinės, tautinės, erotinės idejos būtų 
estetiškai pergyventos kontempliuojančio žmogaus. 

Bet toksai gėrėjimosi nėra būtinas ir esminis pritaikomajam menui, 
kaip jam ne labai svarbu, kad savo forma prabiltų į žmogaus intuityvinį 
jausmą ir duotų jam pajusti kokią nors žmogiškai vertingą ideją. Šitaip 
kalbėdami visai nenorime pažeminti pritaikomojo meno. Mes sutinkame, 
su G. Sčailles, kad jis turi net didesnę socialinę reikšmę negu dailusis rae- 
nas. Taip pat sutinkame su minėtu estetiku, kai jis sako, jog „grožis nėra 
šalta ir mirusi dievaitė, kuri gyvena muzėjuose“?, ir žinome, kad pritaiko- 
masis menas yra dailiojo tėvas—gimdytojas, tačiau tai nekliudo juodu 
skirti nuo vienas kito. Kad ir gražiausias fotelis, kad ir puikiausia iš- 
puošta damos suknelė, kad ir brangiausias žiedas, kad ir dailiausia žvaki- 
dė būtų ir meniškai būtų padaryti, tačiau vis dėlto dailiojo meno kūriniai 
nebus. Jie visuomenės gyvenime gali turėti ir turi savo prasmę, tačiau jų 
ideja nebūtinai bus žmogiškai vertinga ir estetinio gėrėjimosi žadinimas 
neesminis dalykas. Kūrinio ideja gali būti net stipriai žmogiška, bet jei 
ji bus taip išreikšta ir įforminta, kad nesuinteresuota estetinė intuicija 
bus nebegalima, tada dalykas nebeįeis į dailiojo meno sritį. 


* Nors estetinėje intuicijoje juslinis ir intelektualinis pažinimas ir jausmas 
vyksta drauge neatskiriamai, spontaniškai, tačiau patį vyksmą, kai su estetiniu pa- 
žinimu eina estetinis smagumas, gana gerai pavaizduoja žinomas prancūzų filosofas 
J. Maritain. Jis sako: „Meninio grožio intuicija yra priešingoj pusėj mokslinės 
tiesos abstrakcijai. Mat čia tik per juslės pažinima būtybės šviesa teįeina į inte- 
lektą. Tada intelektas, nukreiptas nuo bet kokių abstrakcijos pastangų, gėrisi be 
darbo ir be svarstymo. Jis yra laisvas nuo paprasto triūso, ir jam nereikia iš me- 
džiagos atskirti suvokiamą esmę, kuri joj yra paslėpta; jam nereikia žingsnis po 
žingsnio apžiūrėti visas jo ypatybes; kaip elniui prie gyvojo šaltinio, protui nebe- 
lieka nieko daugias, kaip tik gerti, ir jis geria būtybės šviesą“ (J. Maritain, Art et 
Scolastigue, Paris, Rouart, 1927, p. 40). Šitas betarpiškas, sintetiškas be abstrakci- 
jos pastangų pažinimo šviesos gėrimas ir jo pažinimo kaip tokio meilė sudaro este- 
tinės intuicijos džiaugsmą. 

* G. Sėailles, L'origine et les destinėes de V'art, Paris, psl. 12 Is. 

Arba štai grynųjų nuogybių arba gašlių pozų menas, dažnai vadinamas 
pornografija, vaizduoja žmogiškai vertingus dalykus, kurie stipriai pa- 
liečia afektus, tačiau siekdamas tik vieno specialaus seksualinio tikslo tam- 
pa pritaikomuoju menu, naudingu biznieriams ir pakrikusiai gyvenantiems 
žmonėms. 

Bet šitą pastarąjį pavyzdį paėmę mes tuoj pastebime, kaip konkrečiai 
imant yra sunku išvesti aiškią ribą tarp dailiojo ir pritaikomojo meno. 
Juk yra paveikslų ar statulų, vaizduojančių nuogas ar pusnuoges figūras, 
kuriomis vieni žmonės gerisi estetiškai, o kiti taip gėrėtis negali, nes juose 
gimsta geidulys. Šiems pastariesiems kūrinys jau virs pritaikomojo meno 
dalyku. Arba štai paveikslai, vaizduoją kai kurias pozas, suaugusiems ar 
vedusiems žmonėms bus prieinami estetiškai, o tuo tarpu jauniems žadins 
gašlumą ir virs pritaikomojo meno dalyku. 

Kad ir reikalaudami iš dailiojo meno kūrinio estetinio pasigerėjimo ir 
žmogiškai vertingos idėjos vis dėlto susiduriame dažnai su sunkumais, kai 
reikia pasakyti, kuris kūrinys skirtinas i pritaikomojo meno sritį ir kuris 
į dailiojo. Dėl šito ir kitų sumetimų kai kurie estetikos teoretikai ir siūlo 
daliojo meno aptarty nevartoti žodžių, estetinis pergyvenimas, estetinis 
pasigėrėjimas, siūlo aptarti dailųjį meną, kaip žmog. veiklumo sukurtus ob- 
jektus, kurie įkūnija pergyventą žmogiškai vertingą idėją tam tikroj jusli- 
nėj formoj, kuri savo pačios jėga duoda tą idėją tiesiog pajusti. Kiti este- 
tikai elgiasi priešingai; jie tik tokius objektus laiko dailiojo meno kūriniais, 
kurie realizuoja grožybę arba grynąjį groži, kurį savo kūriniuose įkūnija 
klasikai. Taigi ir kyla klausimas, ką turime manyti apie tas pažiūras 
bei teorijas. 


II 


Pirmiausia, kaip žiūrėti į tuos teigimus, pagal kuriuos vienintelis me- 
no tikslas esąs grožybė ar grožis? 

Štai tomistas A. Fargės sako, kad „artimiausias meno objektas ir tiks- 
las yra grožio išreiškimas jutimams prieinamoj formoj“ ('expression du 
beau sous une forme sensible)'. A. Jakštas taip pat panašiai išsireiškia, kai 
sako, kad „meno tikslas kurti nauji grožio kūriniai“. Bet kai jis kitoj 
vietoj pradeda aiškinti, kaip supranta gražų dalyką, tada paaiškėja, kad gro- 
žio sąvoką reikia susiaurinti grožybės arba idealiojo grožio prasme. Jis sako: 
„Tikras kelias į grožį — tai išmėtytų gamtoj grožio elementų sintezė. Tu- 
rim, pav., 10 dailių vaikučių; kiekvienas dailus savotiškai. Bet vienas turi 
ypatingai dailias akis, antras lūpas, trečias plaukus, ketvirtas kaklą, penk- 
tas smakrą ir t.t. Jei menininkas nori nupiešti idealiai gražią vaiko galvu- 


* Cituota pas A. Jakštą, Meno Kūrybos Problemos, Kaunas, 1931, psl. 69. 
* Ten pat, psl. 32. 

tę, tai savo paveikslui tegu duoda pirmojo vaiko akis, antrojo lūpas, tre- 
čiojo plaukus ir t.t. Tai ir bus grožio sintezė. Tas pats pritaikintina ir 
kit ką bepiešiant, pav., gamtos reginį“. Iš to, kas čia pacituota, matyti, 
kad A. Jakšto simpatijos linksta į tipiškąją grožybę, į tą giedros pusiau- 
svyros, olimpišką, malonų nesuinteresuotą jausmą, kuris kyla kontempliuo- 
jant proporcingas bei simetringas vieningai įvairias formas. Taigi, atro- 
do šitokį grožį menas turįs kurti. 

Nors nesileisdamas į konkrečius pavyzdžius, panašiai kaip Jakštas, kal- 
ba jėzuitas G. Sortais: „Le but suprėme de I'oeuvre d'art, c'est la rėalisation 
de Vidėal* (aukščiausias meno kūrinio tikslas — idealo realizavimas); 0 
idealas yra „kūriamosios vaizduotės sumanytas tobulos grožybės tipas“ 
(un type de beautė parfaite congue par Y'imagination crėatrice)*. Taigi me- 
nas bus tada dailiuoju, kai jis įkūnys tą idealų groži, kurio siekia klasikų 
kūriniai, ir kuris yra maloniausiai olimpiškiausiai estetiškai pergyvenamas. 
Kaip žiūrėti į tai? 

Reikia sutikti, kad tobuliausia meno forma, kuria pasireiškia estetinės 
idėjos, yra grožybė, ir kuri realizuota mene gali būti vadinama dailenybė. 
Taip pat reikia sutikti, kad maloniausį ir gryniausį pasigerėjimą teikia tie 
kūriniai, kurie realizuoja grynąjį grožį arba grožybę, nes jie geriausiai 
prabyla į mūsų estetinį jausmą. Įpratęs pastebėti gamtoj, kaip jos gyvieji 
kūriniai savo formose siekia realizuoti pusiausvyrą, simetriją, ir pats savo 
sieloj jausdamas giedros ir hamonijos reikalą, žmogus mėgsta ta: ypatybes 
sutikti mene ir jas skaidriai pergyvena. Todėl Michel-Angelo skulptūra 
„Marija ir Kūdikis“, Rafaelio Sikstinos Madona, Poussin „Arkadijos Pie- 
menys“, Torwaldseno „Kristus“, Ingres „Homero Apoteosė“ arba A. Os- 
bert „Antikinis Vakaras“ dvelkiąs klasikine giedra ir paprastumu yra mė- 
gifami net tokių žmonių, kurie turi nejautrų skonį. 

Taigi iš tikro yra toksai menas, kuris beveik nenori žadinti nei religi- 
nių, nei tautinių jausmų, bet pirmaiusia grožybės emociją. Tiems meno 
kūriniams arba dailenybėms menininkas tesirinks tik grynojo grožio ele- 
mentus, kurie tesužadins giedrą išvidinę harmoniją, pasitenkinimą. Jis 
rinksis ir stilizuos viską, turėdamas galvoj grožybės jausmą, kuris yra vie- 
na estetinio jausmo formų, kaip šis pastarasis kad yra viena iš jausmo 
formų apskritai. Jei dailenybės teikia žmonėms tobuliausį džiaugsmą, tai 
dėl to nėra išbrauktini iš meno pasaulio ir tie meno kūriniai, kurie teikia 
mišrų estetinį pasigėrėjimą ir dar daugiau negu vieną pasigėrėjimą. 

Yra žmonių dažnai manančių, kad estetinė vertybė yra brangiausia 
žmogui; tačiau iš tikrųjų taip nėra, nes dar žmonijai yra vertingos religi- 


* Ten pat, psl. 192, 
* G. Sortais, Traitė de Philosophie, Paris, 1924 psl. 394, 
* Ten pat, psl. 395, 

nės, tautinės, erotinės ir kitokios idėjos. Jos žmonijai gal net reikšmin- 
gesnės už estetines. Todėl nedera norėti, kad kiekvienas meno kūrinys 
būtinai realizuotų tik vienas estetines vertybes; o dar pavojingiau būtų 
norėti, kad kiekvienas dailiojo meno objektas tesiektų žadinti tik olimpiš- 
kąjį grožybės jausmą. Pastatydami grožybę vieninteliu meno tikslu mes 
prieitume tiesiog prie juokingų rezultatų — mes pamatytume, kad nebebūtų 
galima laikyt“ menu net tragedijos ir komedijos šedevrų, nes tiek komiz- 
mas, tiek t -agizmas paremti disharmonijos principu, yra jau kitos estetinės 
kategorijos negu grožybė. Taigi negalime asimiliuoti tragizmo arba di- 
dingo kilnumo (sublime, das Erhabene), kuriuose yra įmaišyti ir nemalo- 
nūs jausmai, su tuo maloniu pasitenkinimu, kurį mums leidžia pajusti vie- 
na iš estetinių kategorijų, būtent tobulojo grožio jausmas!. 

Pamėgę graikiško klasikinio meno idealą, kai kurie žmonės stengiasi 
jį apginti ir padaryti meno tikslu, nurodydami į objektyviąsias gamtos gro- 
žio ypatybes*. Pastebėję gamtos kūriniuos daugingų elementų vienybę ir 
formų harmoniją bei proporciją, jie mano, kad šitos ypatybės turi būti 
mums kriterijai, nurodantieji meno esmę ir tikslą. Iš pirmo pažvelgimo, 
iš tikro atrodo, kad objektyviosios grožybės ypatybės gali būti menui geru 
keliarodžiu; tačiau kiek giliau patyrinėję pastebime, kad jos dar nėra vi- 
sas grožis ir kad jas gali turėti padariniai, kurie nebūtinai siekia estetinio 
gėrėjimosi. Štai gerai sukonstruktuotas lėktuvas ir net mokamai padarytas 
damos batelis turės taip pat objektyvių grožybės ypatybių — tvarka pasi- 
žyminčia daugingų elementų vienybe, harmonija bei proporcija“. Sumi- 


' Kadangi tragizmas remiasi moraline ir fizinė disharmonija arba neatsiekta 
harmonija tai suprantama, kad jo negalima suvesti į olimpišką pusiausvyrą. "Todėl 
norėdamas būti nuoseklus toks G. Sortais apie tragizmą visai nekalba. Bet ar trage- 
dija nėra viena iš tų meno šakų, kuri yra davusi daug šedevrų ir teikia mišrų, bet 
neabejotinai estetišką pasigerėjimą? Kai nesiskaitoma su tokiais ir panašiais fak- 
tais, tai rodo, kad kažin kas aptarty yra netvarkoj. (G. Sortais taip pat nebežino 
ar kilnybę — sublime ir komizmą skirti į grožybę ar ne, nes mato, kad tarp jų ir 
Mealiojo grožio yra skirtumo). 

Ypač katalikai neturėtų statyti grožybės vieninteliu meno tikslu, nes tuo tu- 
rėtų pripažinti, kad Kristaus kančios kelias, Jo mirtis ir kankinių heroizmas mirties 
valandą negali būti imami kaip temos dailiojo meno kūriniams, nes mirtis, kančia 
ir tragizmas nesiderina su giedria olimpiška harmonija. Iš tokių esteticistinių su- 
metimų išeidami, kai kurie renesansininkai ir mėgino neigti pačią krikščionybe ir 
iškelti pagonybės mitologiją. 

* Šita linkme stiprių sugestijų yra davęs A. Jakštas straipsniuose „Amžinoji 
poezija ir jos kūryba“, Židinys, 1932, XVI tomas, psl. 146 ss. Taip pat ,Matematiš- 
kasis Meno Dėsnis“ Meno Kūrybos Problemose. 

* Jei čia pasakome, kad elementariosios mums įprastų gamtos kūrinių (pal- 
mės, žmogaus kūno) proporcijos negali nurodyti kelių meno kūrinio grožiui atsiek- 
ti, tačiau tai nereiškia, kad mes paneigtume iš viso harmonijos ir proporcijų reikš- 
mę mene. Ne, jų nepaneigiame, tik norime užakcentuoti, kad meno kūrinio propor- 
cijos nebūtinai turi būti taip elementarios, kaip dažnai gamtoj pasitaiko. Kiekvie- 
nas tikras meno kūrinys turi savo harmonija ir proporcijas, kurios dažnai yra įvai- 
resnės ir turtingesnės už gamtines. Dailiojo kūrinio proporcijos gali pasireikšti 
begaliniu įvairumu. Tuo reikalu žinomas filosofas J. Maritain šitaip rašo: „Tas pat 
pasakytina apie proporciją, darnumą arba harmoniją. Jos įvairauja pagal objektus 

nėtais daiktais net bus galima gėrėtis estetiškai, bet jie dailiojo meno ki- 
riniais nebus. Taigi objektyvios gamtos grožio ypatybės nedaug ką zali 
pasakyti apie meno esmę ir tikslus. 

Ieškoti menui normų grynai objektyviose gamtos grožio ypatybėse bū- 
tų ir tam tikrų pavojų. Pirmiausia tuo keliu einant būtų galima atsidurti 
į negyvą sausą akademizmą, kuris tapyboj ar skulptūroj tenkinasi propor- 
cingai nuaugusių nuogų ar pusnuogių modelių vaizdavimu, užmiršus gy- 
vąją kūrybą ir dvasią. Iš kitos pusės orientuojantis pagal gamtos kūrinių 
grožį galima lengvai patekti į tą pasaldintą suidealizuotą sentimentalizmą, 
kuris dažnai pasireiškia religinėse statulose ir religiniuose paveikslėliuose, 
skiriamuose liaudžiai ir gaminamuose serijomis. 

Jei pačios meno esmės neišsemia nei grožybė apskritai nei gamtos kū- 
rinių grožybinės ypatybės, tai gal pasieksime dailiojo meno esmę, laikydaini 
artimuoju jo tisklu vieną grožį apskritai, t. y. pasitenkindami kūrinio tei- 
kiamu mišriu estetiniu pergyvenimu? Iš to, ką pasakėme eidami prie me- 
no aptarties, matyti, kad vienu grožiu apskritai meno esmės dar neišsemia- 
me. Pastatę jį vieninteliu tikslu, negalėtume pasakyti, kodėl religinis me- 
nas skiriasi nuo erotinio, o šitas pastarasis nuo patriotinio meno. O mes 
juos skiriame todėl, kad greta bendrojo meno tikslo kiekvienas dailusis 
kūrinys turi savo specialų tikslą, kuris kyla iš kūrinio idėjos ir menininko 
kūrybinės valios. Tačiau įsižiūrėję į estetinį pasitenkinimą, kurį teikia 
didieji dailiojo meno kūriniai, žmonės užmiršta visa kita, paleidžia iš akių 
specialiuosius meno tikslus ir temato tik grožėjimosi jausmą. 

Štai graikų įtakoje išaugę Renesanso ir naujųjų amžių klasicizmo me- 
nas nori leisti gėrėtis Kristumi, ir iš jo padaro vieną gražiausių žmonių. 
Ji tokį stengiasi vaizduoti net baisiausiuose mirties kentėjimuose. Mes 
gėrėmės gražiu Kristumi ir kitais klasikiniais kūriniais ir manome, kad ir 
visų laikų kūrėjų vienas tikslas tėra ir tegali būti tik grožis, teikiąs kad ir 
mišrų estetinį pasitenkinimą. Mes esame tokioj stiprioj graikų meno įta- 
koj, kad kartais nepajėgiame suprasti, jog menininkas mums pirmiausiai 
nori parodyti kenčiantį ir mirštantį Dievažmogį, o estetiškai prieinamą 
mums ji padaro dažnai visai nesąmoningai. 

Nors grožis apskritai visiems laikams esmėje palieka tas pat, t. y. ne- 
suinteresuotas intuityvus esmės suvokimas pro daikto juslinę formą, ta- 
čiau kiekvienoj epochoj ir su kiekvienu menininku jis atrodo kintąs.. Fak- 
tinai jis nekinta, bet tik kitaip susiderina su specialiu kiekvieno meno kū-- 
rinio tkislu. O kadangi specialusis tikslas kaitaliojasi su kiekvienu nauju 


ir pagal tikslus. Gero vyro proporcija nėra dar vaiko proporcija. Pavidalai pada- 
ryti pagal graikiškąjį ar egiptiškąjį kanona yra tobulai proporcingi savo rūšy... 
Integralumas ir proporcija neturi jokios absoliutinės reikšmės ir turi būti suprasti 
atsižiūrint santykio su kūrinio tikslu, kuriuo yra įspindinti formą medžiagoje“ (J. 
Maritain, L'Art et Scolastigue, Paris, L. Rouart, psl. 44). 

kūriniu ir pareina ne tik nuo menininko asmenybės bet ir nuo epochos 
bei aplinkos, todėl specialusis ir bendrasis tikslas būna vis kitaip susikom 
binavę. Žmonės dažnai šitą faktą užmiršta. Kadangi paprastas estetinis 
gėrėjimos jiems yra labiau įprastas ir kadangi šitą estetinę pusę (bendrąjį 
tikslą) labiau akcentuoja klasikinių srovių menininkai, todėl imama ma- 
nyti, kad vienintelis meno tikslas tėra grožis. 

Dėl šito šališko įsižiūrėjimo dažnai tenka smerkti autorius, kurie nu- 
tolsta nuo klasikinio idealo. Bet vardan Rafaelio nedera neigti Goya, var- 
dan Leonardo de Vinci — niekinti Rembrantas, o vardan Ingres — Delacroix. 
Jei pirmiesiems estetiškumas ir olimpiškas giedrumas yra beveik aukščiau- 
sias dalykas, tai antrieji mato labiau kitas žmogiškas vertybes, ir jų siek- 
dami, pasiekia, tik kitaip, ir bendrąji tikslą. J. S. Bach, Mozart, Beethoven 
pirmiausia siekia grožio, o R. Wagner, C. Debussy, E. Grieg jo siekia per 
specialiuosius savo kūrinių tikslus ir kitokiomis priemonėmis. 

Tematydami grožyje vienintėlį dailiojo meno tikslą ir nenorėdami į 
meno aptartį įsileisti nieko kito greta grožio, kai kurie meno filosofai ima 
siaurinti net paties grožio sritį Vienu iš tokių siaurintojų yra italas B. 
Croce. Jis sako: „Palikime retorikams ir girtiems žmonėms reikalą teigti, 
kad gražus medis, graži upė, aukštas kalnas arba dar gražus arklys ir graži 
žmogiška figūra yra aukštesni už kūrinius, sukurtus Michel-Angelo kal- 
tuko jr už Dantės eiles, ir pasakysime, turėdami daugiau  racijos, kad 
„gamta“ yra kvaila santyky su menu, ir kad ji yra „kurčia“, jei žmogus 
jos neprakalbina'. Taigi Croce nėra gamtos grožio ir nėra jokio kito 
grožio, kaip tik tas; kuris būna žmogaus išreikštas, t. y. nėra kito grožio, 
kaip meno grožis. Jei taip siaurai tesuprastume grožį, kaip jį supranta 
Croce, tai meną iš tikro galėtume pavadinti žmogiškąja grožio kūryba. 

Manydamas, kad meno kūriniai duoda giliausių estetinių pergyvenimų 
ir dar šį tą daugiau, prancūzas Ch. Lalo prieina beveik tokių pat išvadų, 
kaip B. Croce. Jis tiesa visai nepaneigia gamtos grožio, o tik nenori duoti 
jam savistovios estetinės vertybės. Ch. Lalo sako: „Ir iš tikrųjų, gamta tik 
tada teturi estetinės vertės, kai ji yra žiūrima pro meną, kai yra išversta į 
kalbą kūrinių, artimų technikos suformuotai dvasiai. Kalnai pasidarė nuo 
to laiko gražūs, kai mes virtome romantikais. Graikų, lotynų ar prancūzų 
klasikams jie buvo indiferentiški arba biaurūs. Priešingai  pagražinta 
prancūziškų parkų gamta buvo romantikų ir realistų laikoma biauri. O 
iš tikrųjų yra „anestetiškas“ (arba neutralus) žalios nepaliestos gamtos 
grožis ir yra „pseudoestetinis“ tipiškosios, išpuoštos arba atrinktos gamtos 
grožis; pagaliau vienintelis tikrai „estetiškas“ grožis pats iš savęs yra 
meno grožis“. Pagal Lalo tikrasis grožis yra ne tada, kai vaizduojamas 


* B. Croce, Brėviaire d'Esthėtigue, Paris, Payot, 1923 psl. 55. 
* Ch. Lalo, L“Esthėtigue, Paris, Alcan, 1927, psl. 5. 

gražus gamtos objektas, bet daiktas įgauna estetinę vertę, kai jis yra ap- 
dirbtas individualios žmogaus technikos. Juk sako Lalo, kad: „Gra- 
žios moters paveikslas nėra būtinai gražus paveikslas. Ir iš prigimties 
negražios arba nereikšmingos moters portretas gali būti šedevru'. Pa- 
žiūrėkite, sako, į ispano Velasauez ar Rembranto kūrinius, kiek ten yra 
negražių dalykų gražiai atvaizduotų. Tiesa, klasikai stengiasi imti tik 
gražius dalykus ir juos gražiai vaizduoti, bet kiti menininkai gražiai vaiz- 
duoja ir indiferentiškus grožio atžvilgiu objektus. Jie pasidaro gražūs 
tik dėl menininko techninio veikimo, dėl stilizacijos, nes „menas yra stili- 
zacija, o gamta be stiliaus yra anestetiška“ (neutrali)*. 

Net negraži gamta, menininko apdirbta, perėjusi per jo išvystytą ir 
tobulą asmeninę techniką lieka graži. 

Kad menininko technika yra svarbus dalykas dailiojo meno kūriniui, 
Rai tiesa, dėl kurios mes turime pritarti Lalo. Bet negalime sutikti su tuo, 
kai jis gamtai nenori duoti jokios estetinės vertės. O taip atsitinka su 
Lalo greičiausia todėl, kad jis grožį pastato vieninteliu meno tikslu ir tą 
grožį temato kūrėjo technikoj. Prieš šitokį grožio supratimą pasišiauštų jau 
minėtas B. Croce ir pasakytų, kad: „Tos dvi veiklumo formos taip labai 
skiriasi viena nuo kitos, kad galima būti dideliu menininku ir blogu tech- 
niku““. „Technika nesukuria meno; menas gali egzistuoti ir prie neto- 
bulos technikos“, sako A. Jakštas versdamas A. Fulcrano mintis. Iš tik- 
ro viena technika meno kūrinio neišaiškiname. Juk batsiuvis taip pat 
turi savo techniką. Ją turi siuvėjas, modistė, stalius; ją turi inžinierius 
štatąs lektuvą, ir t.t. Nors toji gera technika padaro jų amato vaisių priei- 
namesnį estetiniam pasigėrėjimui, tačiau nepadaro tikro dailiojo meno kū- 
rinio, o eventualiai galimas estetinis pasigėrejimas jų darbo objektu nėra 
būtinas, o tik pripuolamas, antraeilis. 

Matydami, kad viena grožybe, estetiškumu ir net techniniu veiklumu 
negalima išsemti visos meno kūrinio esmės, kai kurie estetikai metasi į 
kitą kraštutinumą, mėgina sukritikuoti estetiškumo reikalavimus mene, ir 
juos pakeisti visai kuo kitu. Tokią antiestetinę srovę, meno esmės ieškant, 
sudaro daugiausia vokiečių mokykla, K. Fiedler, Dessoir, R. Hamann. W. 
Wosinger ir Utitz, kurie specialiam meno kūrinio prigimties tyrinėjimui 
yra sukūrę net atskirą estetikos šaką, kurią jie vadina Allgemeine Kunst- 
wissenschaft. 

Vienas iš tos mokyklos šalininkų W. Woringer štai kaip maždaug 
kritikuoja tą estetiką, kuri iš meno kūrinio reikalauja grožybės, arba tik 


Ten pat psl. 7. 

Ten pat psl. 9. 

B. Croce, Brėviaire d'Esthėtigue, psl. 54. 

A. Jakštas, Meno Kūrybos Problemos, psl. 18. 

grožio apskritai. Woringer mano, kad iš kiekvieno kūrinio mes neturime 
teisės reikalauti grožybės arba estetiškumo, nes mūsų europiečių skonis nė- 
ra viso pasaulio skonis, ir europiečių menas nėra pavyzdys visoms tautoms. 
Mūsų estetika esanti tik sistematizuota psichinių reakcijų visuma į klasi- 
kinį graikų meną. Mat, kurdami meną graikai, siekė tam tikros formos, 
kuri mūsų sąmonėj sužadintų tam tikrą reakciją, duodančia tobuliausį es- 
tetini pasitenkinimą. Bet jei graikų menas ir jo įtakoj išaugęs porenesan- 
so ir naujasis klasikinis menas siekia grynojo grožio, t. y. tokio gryno 
sveiko griedraus pasitenkinimo, kur nėra jokio nemalonaus jausmo, tai dar 
nereiškia, kad visų laikų ir visų tautų menas to būtinai turi siekti. To- 
dėl labai dažnai atsitinka, kad išeidami iš klasikinio meno estetikos mes 
esame šališki ir nemokame įvertinti, kitų kraštų, pav. negrų ar japonų 
meno. Dėl tos pat klasikinės estetikos mes pasmerkiame tokio Debussy 
ar Igor Stravinskio muzikos netobulus akordus tik todėl, kad jie visai ne- 
panašūs į mums įprasto Bacho akordus ir harmoniją. 

Estetika, kuri stato vieninteliu meno tikslu grožybę ir kuri remiasi 
vien klasikinio idealo interpretavimu, negalinti išaiškinti net bizantinio ar 
gotinio meno. Mat gotinis menas siekęs visai kitokių tikslų, o ne gro- 
žybės. Taigi norint suprasti gotinio ir kiekvieno kito stiliaus psichologi- 
ją ir estetiką, reikia viską imti plačiau; reikia gilintis į specialinius meno 
kūrinio tikslus, į jo materiją, į jo techniką. 

Tęsdamas Woringerio mintis E. deBruyne sako: „Kaip niekas kitas 
taip ir mes nemanome neigti, kad graikų menas yra „gražiausias“ iš visų 
kitų menų, bet niekas taip pat neturėtų teigti, kad grynai klasikiniame es- 
tetiniame jausme būtų pradžia ir tikslas kiekvieno meno. Estetiškumo 
sąvoką reikia suprasti plačiau, pozityviai — ji neturi tiktai žiūrėti klasi- 
kinių meno kūrinių, bet taip pat kitų stilių ir kitų meno srovių estetinę 
vertę. Ji negali užsidaryti nei graikų grožyje, nei gotikoje, nei idealizme, 
nei naturalizme, nei europeiškoje tradicijoje, nei moderniose srovėse — 
ji turi visą priimti kaipo faktus, juos aiškinti““, 

De Bruyne rodosi, kad negalima tenkintis estetine graikų įtakoj esan- 
čia estetika ir todėl, kad mes gerai nežinome, ar graikai tesiekė tik vieno 
estetinio pasitenkinimo. O gal jeims grožis buvęs tik priemone siekti ki- 
tiems religiniams, tautiniams, valstybiniams, moraliniams tikslams. 

Išeidamas iš tų samprotavimų E. de Bruyne daro išvadą, kad nei gro- 
žybė nei estetiškumas (grožis apskritai) meno kūriniui nėra būtini. Ge- 
rai jei jie yra, bet jei jų nėra, tai ir be to meno kūrinys pasiekia savo tiks- 
lą. Kaip žmogus taip ir menininkas yra sudėtingos būtybės, todėl, be este- 
tinių, jos turi daugybę kitų tikslų, kuriems atsiekti meniška forma tesanti 


*' E. de Bruyne, Esguisse d'une Philosophie de Vart, psl. 43. 

tik priemonė. Žiūrėtojas ar klausytojas mato ne vieną formą, sukurtą jo 
malonumui, o jo sąmonėj būna įvairių elementų, kurių kiekvienas atskirai 
nėra estetinės prigimties. 

Šitą antiestetinę tezę stipriai remia vienas jos kūrėjų R. Hamann. Jo 
manymu plačią sritį mene užima vadinamasis iliustratyvinis menas, ku- 
rio kūriniai nori patenkinti žmogaus etinius, religinius, intelektualinius 
tikslus. „Kiekvienas religinis menas, sako R. Hamann!, yra iliustraty- 
vinis ir tam sukurtas, kad garbinimo ir maldos dalykai būtų kaip galima 
arčiau prieinami religiniam jausmui, ir kad sunkiai suprantami ir įsivaiz- 
duojami objektai įgytų apčiuopiamos tikrovės, į kurią siela su savo vilti- 
mis ir troškimais galėtų krypti. Visas vidurinių amžių menas savo santy- 
kių turtingumą atiduoda tik tam, kuris yra taip įvesdintas į jų turinio is- 
toriją, kad vardai ir sąvokos yra savi, arba kuris jų aistringai klausiasi, 
kad galėtų su jais tikrai santykiauti“. O tiems žmonėms, kurie iš vidurinių 
amžių meno ir bažnytinių paveikslų reikalautų, kad jie tevaizduotų tai, 
kas savaime suprantama, R. Hamann mano, kad jiems būtų galima šitaip 
pasakyti: „Jūs kurie įeinate į mūsų bažnyčias su profaniškais estetiniais 
jausmais, jus reikią išginti iš bažnyčios su botagais, kaip pirklius; eikite 
į savo muzejus ir teatrus, jei norite „gėrėtis“; mūsų bažnyčios netarnauja 
estetiniam smagumui, bet religiniam stiprinimui, ir mūsų paveikslai pamo- 
kytam tikinčiam žmogui visai suprantami“. Naujaisiais laikais dėl esteti- 
nių reikalavimų į bažnyčias įvesta nemaža paveikslų, kurie maža teturi re- 
liginio momento. Tačiau Madona, kuri tebūtų tik graži moteris, bažny- 
čioje nerastų sau vietos. Joj turi būti religinės minties. Visi Kristaus 
gyvenimą ir kančią vaizduoją paveikslai, kaip kryžiaus keliai, pirmiausia 
siekia religino tikslo. 

Menas tarnauja taip pat kolektyvo jausmus išreikšti ir gimdo reli- 
gines statulas, paveikslus, didžiulius paminklus tautos ar žmonijos didvy- 
riams pagerbti. Jei menas padeda siauresniam šeimos gyvenimui, jis ku- 
ria portretus, biustus, miniatiūras. Kai kuriuos tų dalykų galima pasida- 
ryti mechaniškai, bet mes norime, kad juos darytų menininkas, nes siekiame 
tam tikro idealo. Mes garbinamą tautos herojų norime isivaizduoti ne to- 
kį, koks jis atrodė jo kamerdineriui, bet tokį, koks tautos vaizduotėj yra 
susidaręs bet ir panašus į gyvenusį. Iš mylimo asmens portreto reikalau- 
jame, kad jis būtų panašus į tą žmogų, bet drauge malonesnis, idealesnis, 
toks, koks jis atrodė mūsų mylinčiai širdžiai, o ne toks, koks jis atrodė in- 
diferentiškiems pašaliečiams ar fotografijos aparatui. Vadinas ir čia iš 
meno mes reikalaujame pirma kažin ko kitko, o ne estetiškumo, gražumo. 
O jei menas iliustruos mokslo veikalus, vėl bus pirma reikalaujama ko 


' R. Hamann, Aesthetik, Leipzig, 1919, psl. 11. 

kito. Tokiu būdu „visa iliustratyvinio meno sritis nėra estetiška, sako 
R. Hamann!, nes meno kūrinys čia yra santykiuose su praktine realybė ir 
yra įtrauktas į žmogaus mokslinį, etinį arba religinį gyvenimą“. 

Išdėstęs R. Hamanno pažiūras E. de Bruyne* priduria: „Jeigu koks 
fetišas būtų indiferentiškas religiniam jausmui ir teprabiltų tik į estetinį 
jausmą, tai primityvusis žmogus nežinotų, kam jis reikalingas. Drama sa- 
vo prigimtimi faktiškai daro moralinės ir socialinės įtakos... Toki Missa 
Solemmis, pasilikdama muzikos kūriniu, turi kitų tikslų negu gedėjimo 
maršas arba simfoninis šokis“. 


III 


Šitų faktų akyvaizdoje mes turime sutikti su Woringeriu, Hamannu, 
E de Bruyne, kad menas turi kitų tikslų, o ne vien tik estetinių; bet mes 
negalime sutikti su tuo, ką jie yra linkę neigti arba atvirai neigia. Jei iš 
žmogiškai vertingos idėjos emocionalinio pergyvenimo, sužadinto kūrinio 
formos nereikalausime estetiškumo, tai tuo darosi neaišku, kuo dailusis me- 
nas skirsis nuo pritaikomojo. Jei visai atmesime iš kūrinio estetiškumo 
reikalavimą, tai kaip tada atskirsime erotinį meną nuo pornografijos, nes 
jie abu paliečia žmogiškas vertybes ir stipriai prabyla į afektinę žmogaus 
prigimti.  Atmetę estetiškumo būtinumą nebežinome ar kantičkinis, bol- 
ševistinis ir agitacinis menas bus pritaikomasis ar dailusis. Kuo skiriasi 
ritualinis egzotinių tautų šokis nuo to paties ritualinio šokio atliekamo 
šokėjos menininkės scenoj? Pasakys kas, kad jie skirsis technika ir for- 
ma. Taip jie skirsis forma ir technika, bet skirsis dar ir tuo, kad egzoti- 
nės tautelės šokis, teturėdamas vieną specialųjį ritualinį tikslą tebus pri- 
taikomuoju menu, o toks pat ritualinis balerinos šokis scenoje galės būti 
dailiuoju menu, jei tik šokėja norės, kad publika jos mimiką, judėsius, 
gestus ir pozas galėtų pergyventi estetiškai. 

Mes sutinkame su E. de Bruyne, kad primityvusis žmogus nežinotų 
kas daryti su savo fetišu, jei jis težadintų estetinį jausmą. Bet jei koks 
fetišas tesieks magiškai religinio tikslo, vaizduodamas kokio nors baisaus 
dievo veislumą, paneigdamas estetiškumą, ar tada jis bus dailiojo meno 
kūrinys? Ne. Ir krikščionių religiniame mene yra tokių kūrinių, kurie 
besiekdami savo specialių tikslų labai prisiartina i pritaikomąjį meną; vie- 
nu iš tokių gali būti Grūnewaldo „Nukryžiavimas“. Vienas jį laikys dai- 
liuoju kūriniu, o kitas, matydamas jame kiek primityvią techniką ir kry- 
žiumi nukankinto žmogaus ekspresingą anatomijos studiją, priskirs į pri- 
taikomojo meno sritį. Yra nemaža taip pat kitų religinio meno kūrinių, 


* Ten pat, psl. 16. 

kurie nors ir reiškia savo forma žmogiškai reikšmingą idėją, bet užmirš- 
dami estetiškumą tuo pačiu patenka į pritaikomąjį meną. Rašąs šias eilu- 
tes yra linkęs manyti, kad nemaža mūsų dievadirbių statulų smutkelių yra 
daugiau pritaikomojo negu dailiojo pobūdžio kūriniai. Dauguma jų su- 
kurta praktiniams religiniams tikslams ir specialusis tikslas dažnai yra 
nustelbęs estetini, kurio jų kūrėjai galėjo ir neturėti. 

Aukščiau pažymėjome, kad dažnai menininkas sakosi tesiekiąs tik to 
specialaus tikslo, kurį turi užsibrėžęs; tačiau tas pasisakymas dar nereiš- 
kia, kad jis estetinio tikslo iš tikrųjų nesiekia. Juk estetinis jausmas 
žmogui yra nemažiau artimas už kitus jausmus; todėl jam žmogus net ne- 
jučiomis pasiduoda. Stengdamasis per sugestyvią formą išreikšti emo- 
cionaliai pergyventą žmogiškai vertingą idėją, menininkas nesąmoningai 
atsitraukia nuo realaus afektinio pergyvenimo, padarydamas jį tam tikram 
laipsny nesuinteresuotu, estetišku. Tai savaime iššaukia formos apvaldy- 
mą, apdailinimą. Ir kai meno kūrinys būna baigtas, kai žiūrėtojas intui- 
tyviai suvokia perteikiamą formos vertybę, jis drauge tą vertybę pergyvena 
estetiškai. Taigi ir kai kurie mūsų smutkelių bei rūpintojėlių dirbėjai, 
siekdami specialaus tikslo, tam tikros religinės idėjos įkūnijimo, nejučio- 
mis tą idėją galėjo iš dalies pergyventi estetiškai. Tai padeda ir mums 
kai kuriuos tų dievadirbių kūrinėlių! pajusti estetiškai. 

Bet meno ir estetinis gyvenimas nėra toks schematiškai paprastas. 
Kartais gali atsitikti, kad menininkas siekia tik specialaus tikslo, bet žiū- 
rėtojas vis dėlto tikslo realizavimą gali pergyventi estetiškai, jei bus ne- 
bloga atlikimo technika, jei nebus kūriny specialių antiestetiškų elementų. 
Pagaliau gali būti ir taip, kad tas pats meno dalykas vieno gali būti estetiš- 
kai pergyventas, o kito praktiškai. Vis dėlto bendras dėsnis lieka ga- 
lioj — kai realizuodamas emocionalią žmogiškai vertingą idėją, kūrėjas 
pergyvena estetiškai „tai žiūrėtojas ar klausytojas iš kurinio formos atspė- 
damas idėją ją taip pat estetiškai jaučia. Ir kai kūrinio forma leidžia 
emocionaliai pajusti idėją ir tą jutimą estetiškai pergyventi, tada turime 
dailiojo meno objektą; kai kūrinio vertybę pergyvenant estetinis emocijos 
momentas žiūrėtojuje yra nustelbtas arba visai jo nėra, tada turime tik 
pritaikomojo meno dalyką. 

Paprastai manoma, kad pritaikomojo meno dalykas bus tada, kai jame 
bus realizuota idėją, neturinti žmogiškai vertingos reikšmės. Kodėl tik 
taip? Rodos, kad geriau būtų laikyti pritaikomojo meno dalyku, kiekvieną 
objektą realizuojantį bet kokią idėją, jei tas objektas sukurtas tik tai idė- 


"Jei abejojame, ar tinka mūsų rūpintojėlius, smutkelius ir kitas religines sta- 
tulėles skirti į dailųjį meną, tai dar tuo nenorime pasakyti, kad jie neturėtų istorinės, 
psichologinės, etnografinės vertės; jie gali būti net labai vertingi lietuvių meno 
istorijai, stilių, ypač lietuviško stiliaus psichologijai. 

jai išreikšti, paliekant to išreiškimo estetiškumą paskutinėj vietoj. Taigi 
kai specialusis meno kūrinio tikslas, pareinąs nuo idėjos ir kūrėjo valios, 
nustelbia estetiškumą, tada turime pritaikomąjį meną; kai specialusis tiks- 
las susiderina su bendruoju meno tikslu, kuriuo yra grožis apskritai, arba 
kai kūrinio formos sužadinta estetinė kontempliacija nustelbia specialųjį 
tisklą, tada turime dailųjį arba estetinį meną. Kai neišleisdami iš akių 
meno bendrojo tikslo grožio (ne grožybės) leidžiame kūriniui turėti sa-- 
vo specialų tikslą, tada atskiriame dailųjį nuo pritaikomojo meno ir tada 
prieiname prie dailiojo meno esmės. 

Kai A. Jakštas, polemizuodamas su prof. Mykolaičiu' sako, kad „me- 
nas yra žmogiškoji grožio kūryba“, tai pagal mūsų svarstymus, jo aptartis 
yra perplati, nes ji pabrėžia bendrąjį tikslą, grožį, ir tinka visiems žmo- 
gaus sukurtiems formos dalykams, galintiems teikti estetinį pasigerėjimą 
(lėktuvo pavyzdys). O jei grožio terminą suprastume grožybės prasme, 
tai Jakšto aptartis būtų persiaura. Praktiškai ir pats Jakštas jaučia savo 
aptarties nevisišką pilnumą, kai jis reikalauja iš meno tautiškumo, religiš- 
kumo, visuomeniškumo, tai yra, kai pabrėžia reikalą meno kūriniams tu- 
rėti specialių tikslų. Taip pat jis jaučia savo aptarties nepilnumą, kai smer- 
kia kraštutinį meno subjektyvumą ir formų imantrumą. Iš tikrųjų perdaug 
subjektyvių emocijų ir manieringos nebesuvokiamos formos menas, viena, 
pasineria i specialųjį tikslą, o antra, nustoja visuotinai žmogiškos reikš- 
mės ir lieka individualiu pritaikomuoju menu. 

Kai prof. Mykolaitis sako, kad „menas yra žmogiškoji kūryba“ jis taip 
pat duoda perplačią aptartį. Norėdamas ją susiaurinti, jis siaurina žmogiš- 
kos kūrybos sąvoką. Pagal jį tik ta kūryba esanti tikra kūryba, kuri įei- 
nanti į medžiagą, ją perkeičianti, nebojanti paprastų gamtos dėsnių. Bet 
ar kiekvienas menas iš tikrųjų neboja gamtos dėsnių? Ar architektūrą, 
skulptūra, šokis ir net tapyba gali paneigti net fizinius dėsnius? O iš ki- 
tos pusės, ar stalius, siuvėjas, lėktuvo statytojas neįeina į medžiagą? ar 
pritaikomieji menai nesistengia jos perkeisti? Pabrėždamas meno žmogiš- 
kumą, prof. Mykolaitis matyt nori pabrėžti specialius meno tikslus, bet 
juos tik pabrėždamas ir neiškeldamas bendrojo tikslo grožio apskritai, 
jis nurodo, kaip atskirti dailusis menas nuo pritaikomojo. 

Taigi iš vienos pusės, pripažindami meno kūriniui specialųjį tikslą, 
mes patenkiname anestetistus tiek, kiek jie teigia, kad menas turi specia- 
lių tikslų, o iš antros pusės, pripažindami grožį bendruoju meno tikslu, 
mes patenkiname taip pat ir estetistus, kiek jie neneigia pirmosios kryp- 
ties atstovų reikalavimų. Nežiūrint to, anestetistai mums gali dar prikišti, 
kad mes iš meno turėsime išmesti tuos kūrinius, kurie vaizduoja baisybes, 

biaurybes. Iš tikro mes kai kurias baisybes skiriame į pritaikomojo menc 
sritį, jei jomis negalime estetiškai gėrėtis. Bet mes toli gražu neturime vi- 
sų baisybių atsižadėti. Jei koks kūrinys vaizduoja negražų dalyką, saky- 
sim, mirties baidyklę, bet jei tas dalykas yra žmogiškai vertingas, jis tuo 
pačiu darosi mums artimas, ypač jei jis bus nerealus, kaip kad būna mene. 
O baisus nerealus vaizdas mums daro visai kitokį įspūdį, negu tikrovė. 
Pažinti baisus vaizdas mums gali būti net malonu, ypač jei baidyklę meni- 
ninkas atvaizduos techniškai gražiai. Negražus ir nerealus dalykas gerai 
techniškai atvaizduotas gali būti estetiškai kontempliuojamas ir duoti miš- 
rų estetinį pasigėrėjimą. O jei kai kurie kūriniai ar negrų fetišai tiek yra 
baisūs ir šlykštūs, kad nei technikinis grožis nepadeda estetiškai gėrėtis, 
tai nedrebėdami mes juos atiduodame pritaikomajam menui. 

Vokiečių anestetinės krypties atstovai meno aiškinime stengdamiesi 
iš meno kūrinio nebūtinai reikalauti grožio, patenkinančio mūsų estetinę 
emociją, siūlo meniškąjį jausmą. Mes nesiginčytume dėl termino, jei me- 
niškas jausmas būtų estetinės prigimties. Tuo tarpu estetinės prigimties 
jam anestetistai nenori skirti. Meniškas jausmas, tiesa pasakius, ir jiems 
patiems nevisai aiškus. Tas jausmas esąs betarpiškas tiesioginis suvokimas 
meno kūrinio esmės, kurią pareiškia menininko sukurta forma. Tas jaus- 
mas visai pareinąs nuo kūrinio sintetinės formos ir atsiliepiąs į autoriaus 
norėtą emocionalią žmogiškai vertingą idėją. Taip, mes sutinkame, kad toks 
jausmas yra, bet turime žinoti, ar jis estetiškas ar ne. Jei jis nėra nesu- 
interesuotas, tai jis nėra estetiškas, ir todėl nepadeda skirti dailiojo meno 
nuo pritaikomojo. 

Mums rodos, kad vadinamasis meniškasis jausmas yra ne kas kita, kaip 
intuityvus suvokimas (percepcija) arba intuityvus jausmas sugaunąs kūri- 
nio esmę, ypač jo specialųjį menininko norėtą tikslą. Jei toji meniška in- 
tuicija nėra estetiška, tai ji yra praktiška. O jei praktiška, tai ji tinka til: 
pritaikomajam menui. Jei kūrinio esmės intuicija yra nesuinteresuota es- 
tetiška, tai mes ją galime vadinti menišku jausmu, o gal dar tiksliau gro- 
žėjimusi. Tiesą pasakius, anestetų meniškas jausmas ir jiems patiems ne- 
visai aiškus. Štai flamandas E. de Bruyne kalba apie menišką jausmą aps- 
kritai, o kai reikia kalbėti, kaip meno kūrinį pergyvena įvairus žmonių ti- 
pai, tai jis tada tą menišką jausmą palieka šaly ir tekalba apie estetini kū- 
rinio pergyvenimą, kaip jis pasireiškia pas įvairius tipus, pav., pas senso- 
motorinį tipą, vaizduotės tipą, intelektualinį tipą. 

Mums atrodo, kad dailiojo meno kūrinys tol pasilieka dailiuoju, kol 
gėrėjimosi' juo yra estetinės prigimties. Tas meniškas gėrėjimosi arba 
grožėjimosi yra gana sudėtingas, kaip ir visa žmogaus siela. Tas intuity- 
vus jausmas pro formą sugauna norėtą menininko idėją, junta ir kūrinio 
m<džiagos reikšmę, iš dalies gal nuvokia kūrėjo techniką ir drauge nesuin- 

teresuotai tą visumą kontempliuoja O ta kontempliacija arba meniškas 
grožėjimosi nestovi vietoje, bet banguoja — vienu momentu labiau jaučia- 
ma vertybė, kitu momentu labiau gėrimasi jos nesuinteresuotu pažinimu, 
o trečiu labiau jaučiama medžiaga ar kūrėjo technika, ketvirtu momentu 
grožimąsi nesuinteresuotai gryna forma, kaip tokia. Dažniausia visi šitie 
jausminiai niuansai būna drauge, tik vienas ryškiau iškyla, kitas labiau 
nuslūgsta, bet vis dėlto nenustelbia to sintetinio jausmo estetiškumo. Kar- 
tais meno kūrinio estetinis jausmas paliečia mus lig mistinių sielos gelmių ; 
pavyzdžiui:, „susižavėjimas Beethoveno Missa Solemnis mus pagauna iš 
šalto ir nesuinteresuoto estetinio pasaulio ir nukelia į religinės emocijos 
ekstazę. O kartais religinis jausmas, sužadintas meno kūrinio formos tie- 
siog, pasidaro pats estetinio pasitenkinimo objektu“ (E. de Bruyne). Daž- 
niausiai visa žmogaus sąmonės būsena nepasakomu būdu svyruoja, banguo- 
ja, kur į bangos paviršių labiau iškyla tai religinis, tai estetinis jausmas, 
tai nesuinteresuota kontempliacija, tai praktinė meilės adoracija. Tai 
šitaip veikia mus didieji meno kūriniai, kur bendrasis meno tikslas skiriasi 
nuo specialaus kūrinio tikslo. O ten, kur menininkas pirmiausia siekia 
grožio, kur specialusis ir bendrasis meno tikslai sutampa, ten sąmonės 
bangavimas yra mažesnis, ten grožėjimąsis kūriniu yra grynesnis, giedres-— 
nis, malonesnis, intelektualesnis, bet ir šaltesnis, olimpiškesnis. 

Kaip sintetiškas yra meno kūrybos aktas, kur dalyvauja visos žmogaus 
galios, taip sintetiškas sudėtingas yra meno kūrinys, taip sintetiškas ir 
komplikuotas yra meno kūrinio psichinis pergyvenimas. Todėl norint pil- 
nai suprasti meno esmę, negalima tenkintis teorija, bet visada reikia remtis 
meno faktais, nes jie mus gali apsaugoti nuo vienašališkumo. Tačiau vie- 
nų meno faktų stebėjimo ir analizavimo neužtenka. Reikia eiti indukci- 
jos keliu, juos apibendrinti. Tokiu būdu sudaryta aptartis turės daugiau- 
sia šansų būti teisinga. Bendrai meno faktus svarstant ir darant išvadas 
reikia vengti kraštutinumų ir griežtų schematiškumų, nes menas būdamas 
žmogiškojo veiklumo, ypač sudėtingos sielos veiklumo vaisius, negali būti 
schematiškai paprastai išaiškintas. Čia ypač reikalingas platus sintetinis 
žvilgsnis, kuris nepamirštų visų pagrįstų teoretikų išvadų ir kuris neat- 
mestų reikšmingų faktų. Šitaip ir stengtasi čia dailiojo meno esmės ir jo 
tikslų problemą spręsti. 

Moksliškojo pažinimo kilmė žmogaus 
psichikoje 
Dr. M. Reinys, Vilkaviškis. 


Žmogus turi sugebėjimą pažinti visa, kas bet kuriuo būdu veikia žmo- 
gaus kūną ar sielą, betarpiškai ar tarpiškai. Pažinti reiškia turėti savyje 
daikto ar jo savybės bei veiksmo tam tikrą atvaizdą ar bet kurį simbolį. 
Pažinimas prilygsta lyg kuriam pažinimo jėgų sutapimui su daiktu. Šitą 
mintį gerai išreiškia tomistinė filosofijos kryptis, kurioje laikomasi pažiū- 
ros, kad intellectus potest omnia fieri — protas gali viskuo patapti. 

Kūdikis, vaikas ir jaunuolis beaugdami palaipsniui įgyja pažinimą, 
pojūtinį ir protinį, aplinkos ir savęs, paprastąjį ir moksliškąjį. Įdomu 
atkreipti akis į tai, kaip susiformuoja žmogaus psichikoje moksliškasai 
pažinimas, visa pasauližiūra, kas paruošia moksliškąjį pažinimą. 

Visokio pažinimo pradžia, kiek galima, siejama su pojūčių veikimu ir 
pojūtinės medžiagos išnagrinėjimu. Pojūtinė medžiaga-yra reikalinga pir- 
mam pažinimo etapui: daiktai veikia organizmą, organizmas veikia sielą, 
siela reaguoja ir formuoja, tuo būdu ir įvyksta jaudinimas ir reakcija, ar- 
ba jutimas. Žinoma, kad susidarytų jutimas, yra reikalingas pakankamas 
įtempimas akstino, kuris jaudina; kitaip sakant, yra gamtoje veiksmų, ku- 
rie veikia žmogaus organizmą, tačiau žmogus to nejunta, nes jaudinimas 
yra persilpnas. Kitais atvejais pojūtinio pažinimo išdava yra jutimas. 

Jei jau kartą yra buvęs jutimas psichikoje, tai jisai palieka bent tam 
tikrus pėdsakus, kurie, su laiku stiprinami kitų pėdsakų, gali tiek susti- 
prėti, kad visai iškyla į sąmonės paviršių vaidinių, arba atavaizdų, pavi- 
dalu. Kitais atvejais jutimas iškarto palieka sau įpėdinį, vaidinį, kurį pa- 
laiko atmintis, jį, esant reikalui, atgamina, atpažįsta. Visi vaidiniai turi 
pažvalginį charakteri, t. y. pojūčiams prieinamas savybes, pav. spalvos, 
dydžio, pavidalo, skaičiaus. 

Be jutimo ir vaidinio, yra tolimesnis, nepaprastai svarbus pažinimo 
etapas, būtent, mąstymas, pasireiškiąs sudarymu sąvokų, spręsmų ir išpro- 
tavimų. Čia jau turima reikalo su nepažvalgine medžiaga, tiesa, su esmi- 
nėmis daiktų savybėmis, bet atitrauktomis, nepojūtinėmis savybėmis. 

Svarstydami daiktus juose randame daug įvairių dalykų: esmines sa- 

vybes, antraeiles savybes, veiksmus, santykius. Šiuos dalykus tinkamai iš- 
nagrinėję gauname supratimą apie daiktų esmę ir jų atsitiktinus pažymius, 
arba akcidensus. Esmė yra pastovi, visa kita keičiasi arba bent gali keistis. 
Sudarymas tinkamo supratimo apie esmę yra kapitalinis dalykas pažinimo 
procese ir įvertinime, nes tuo būdu randamas daiktuose pastovumas, be 
kurio ir patsai pažinimas svyruotų, neturėdamas atramos taško. Įgavus 
supratimą apie daikto esmę, pasidaro daug įmanomesnis supratimas ir apie 
daikto atsitiktinuosius pažymius, kaip antai, apie antraeiles savybes, 
įvairius veiksmus, santykius vieno daikto su kiteis. Daiktas pasilieka iš 
esmės tas pats, kad ir jo atsitiktini pažymiai kinta. į 

Daikto esmės pastovumas sudaro tai, kad daiktą galima vadinti sub- 
stancija, vadinasi, būtybe, kuri egzistuoja pati viena, ne kaip priedas kam 
kitam, bet apie kurią gali grupuotis ar spiestis atsitiktinieji pažymiai, ar- 
ba akcidensai. Substancijos ir akcidenso sąvokų išaiškėjimas žymiai pra- 
skaidrina patį pažinimą, nes užfiksuoja esminius skirtumus ten, kur pir- 
miau tasai skirtumas dar nebuvo pastebimas. 

Patyrimas visai aiškiai parodo, kad daiktai keičia savo akcidensus, kad 
kartais ir patys daiktai iš esmės pasikeičia, prarasdami savo substancialinę 
formą ir įgaudami kitą substancialinę formą; pav., vanduo gali būti suskal- 
dytas į deguonį ir vandenilį. Kyla klausimas, kaip gali daiktuose atsirasti 
esminė ar akcidentalinė permaina. Gerai žinoma, kad kiekvienas dalykas, 
kurio pirmiau nebuvo ir kuris atsiranda, turi turėti priežastį; vadinasi, 
turi būti daiktas, kuris savo veiksmu padaro permainą kitame daikte. Prie- 
žastingumo dėsnis — kas atsiranda, atsiranda ne savaime, bet turi turėti 
pakankamą priežastį — apima visus pasikeitimus, lygiai esminius, kaip ir 
akcidentalinius. Kadangi pasikeitimų daiktuose yra labai daug, kaip kas- 
dienis patyrimas visiems aiškiai rodo, tai kiekvienas asmuo gan greit pri- 
eina supratimą apie priežastį, kuri padaro pakeitimus daiktuose. 

Įsižiūrėjus į daiktų kitėjimus, nesunku pastebėti, kad kitėjimai vyksta 
tam tikra tvarka, kad kitėjimuose yra pastebimas tikslas, kurio dėliai jie 
vyksta. Tikslą laikome tuo, ko dėliai bet kas vyksta. Tikslo buvimas pa- 
sidaro dar aiškesnis, kai nukreipiame dėmesį į žmonių sąmoningus veiks- 
mus: ten viskas daroma tam tikram tikslui, sąmoningas veiksmas nėr įma- 
nomas be tikslo. Be to, yra daug tikslo rūšių: pagrindinis tikslas ir antra- 
eilis, galutinis tikslas ir artimesnieji tikslai. "Tiesiog galima sakyti, kad 
žmonių gyvenimas yra apipintas ko įvairiausių tikslų. 

Substancijos, priežasties ir tikslo sąvokos yra pačios pagrindinės vi- 
sokiam moksliniam pažinimui bei tyrimui. Kai šitų sąvokų reikalavimus 
pritaikome ne vien atskiram daiktui ar ivykiui tirti, bet visam pasauliui 
ar gyvenimui nagrinėti, tada galų gale ir prieiname pasauližiūrą ar gyve- 
nimožiūrą. | Šitos problemos sudaro giliausiojo mąstymo pasireiškimus, 

gyvai rūpimus ir kiekvienam, kuris ryžtasi bent kiek orientuotis pasaulyje 
ir gyvenime. 

Čia ikšiol labai suglaustai suminėtos reikalingiausios ir pagrindinės 
sąvokos, kurias reikia turėti galvoje, jei norime suprasti, kaip atsiranda 
vaiko bei jaunuolio psichikoje supratimas apie mokslą, pasauližiūrą. Iš 
gyvenimo aišku, kad pažinimas yra pradedamas patirtimi, tęsiamas mąsty- 
mu, kuris, galų gale, baigiamas pasauližiūros sudarymu. 

"Ankstyviausias pažinimo etapas yra patyrimas. Jau kūdikis pradeda 
susipažinti su pojūtiniu jaudinimu, kartais iš geismo, kartais iš aplinkos 
prievartos. Aplinkos daiktai ir žmonės jį veikia, jaudindami jo pojūčių 
organus. Iš pradžių kūdikis žaidžia ragavimo, spaudimo, girdėjimo, regė- 
jimo jutimais. Šis patyrimas pamokina jį atskirti save nuo išorės daiktų; 
iš pradžių kūdikis šito skirtumo nejusdavo. Skirtumas, patyrimas ir pa- 
žinimas ryškiau eina didyn, kai kūdikis pradeda vaikščiot- ir kalbėti. 

Kūdikio įgyjamąjį pažinimą stipriai palaiko žodžiai, kalba; todėl da- 
rosi visai suprantamas dalykas, kad kūdikis klausinėja, ieško daiktų vardo. 
Pigu suprasti, kad pirmieji pajutimai ir žodžiai yra negriežti: pav., jei 
kas su sparnais, tai jau būtinai bus paukštis; jei kas su ragais ir barzda — 
tai ožys; labai kūdikis nustemba, kai pamato panašų daiktą kitos spalvos, 
negu jam buvo įprasta matyti. Tačiau kūdikio pastebėti daiktų pažymiai 
dažniausia būna charakteringi, kad ir neesminiai. 

Su laiku žinių turtas auga, patyrimas eina didyn, bet tuo pačiu laiku 
pažinimo pažvalgumas eina mažyn: pav., pasikartojančios vasaros nevie- 
nodos. Be to, ima formuotis vaikuose šioks toks supratimas apie savo sie- 
los gyvenimą: juoko proga jis ima suprasti džiaugsmą, prie ašarų įgauna 
supratimą apie nusiminimą bei liūdesį, paraudimo proga pradeda suprasti 
gėdos jausmą. Pagaliau „pažinimui vis tobulėjant, sąvokų, kaip nepažval- 
ginių elementų, skaičius vis auga. Vaikas ima suprasti daiktų veiksmus, 
savybes, santykius, reiškinius, priežastis, tikslus. 

Vaikas pradeda daryti refleksiją to, ką jisai pergyvena, ir savo pergy- 
venimus reikšti vidaus kalba ir, pagaliau, išorine kalba, sakiniais. Tas pat 
žodis dažnai reiškia jau ne vieną dalyką, bet du ar net keletą. Pav., žodis 
„yra“ reiškia tam tikrą vaidinį, sakinio jungtį, daikto buvimą. Visi šitie 
žodžio skirtumai yra labai dideli ir nuo jų tikslaus supratimo ar vartojimo 
labai daug pareina. 

Beaugančiojo vaiko ir jaunuolio pažinimas pradeda rodyti aiškią pa- 
žangą, kai patsai vaikas ima pats interesuotis įgaunamųjų sąvokų aiškėji- 
mu ir griežtumu, kai patsai ima pažinimą gilinti, sąvokas nuo viena kitos 
skirti, jų turinį įsakmiau nustatinėti, jų atšešėlius žymėti, jų skaičių di- 
dinti, vartoseną su visu susiįdomavimū tirti. Taip atsiranda terminų ran- 
kiojimo noras, kuris vis stiprėdamas gali virsti net kūrybine nuotaika, 
kiek ji vaikui ar jaunuoliui yra įmanoma. 

Šiais keliais patirtinis vaiko ar jaunuolio pažinimas artėja į protinį 
pažinimą, kuris remiasi sąvokomis ir jų logiškuoju ryšiu. 

Kai vaikas jaunuolis, pasinaudodamas pojūtiniais vaizdais ir proto su- 
gebėjimu, ima sudarinėti sąvokas, jisai visai nejūčiomis naudojasi meta- 
fiziniais dėsniais ir principais substancijos, tapatybės, pakankamo pagrin- 
do, priežastingumo, tikslingumo. Mat, šitais principais ir dėsniais yra su-- 
daryti pasaulio daiktai ir pati žmogaus prigimtis, todėl jais ir naudojasi 
žmogus savo protiniame pažinime, nors dar savo sąmonėje nėra iškėlęs jų 
buvimo ar įvertinimo. 

Iš tikrųjų. Kokia kalba gali būti apie bet kurį pažinimą, jei pažinimo 
objektas ar subjektas neturėtų tapatybės, jei tiriamasai objektas šiandien 
jau būtų nebe tas pats, kuris vakar buvo, jei vieno ir kito žmogaus mato- 
masai daiktas būtų ne tas pats, bet visai skirtingas, kaip skirtingi yra po- 
jūtiniai vaizdai, kuriuos turi tuodu žmonės apie matomąjį daiktą. Taigi 
be tapatybės tiesiog nėr pažinimo. 

Tapatybės sąvoka būtinai reikalauja substancijos sąvokos. Juk kur 
tapatybė, ten turi būti ir pastovumas; akcidensai nėra pastovūs; turi tad 
ten būti substancija. Kadangi pažinimas nėr imanomas be tapatybės, o ta- 
patybė nėr įmanoma be substancijos, tat ir pažinimas nėr įmanomas be 
substancijos. 

Pažinimas yra vyksmas, judesys. Kiekvienas judesys rodo tam tikrus 
pasikeitimus, vykstančius judomajame daikte. Pasikeitimas yra reikalin- 
gas tam tikros priežasties, nes pasikeitime atsiranda bet kas nauja, ko pir- 
miau nebuvo; o niekas savaime neatsiranda, tik reikalauja kitos būtybės, 
kuri savo veikimu būtų padariusi kito daikto pakitėjimą. 

Pakankamo pagrindo reikalavimas, arba pakankamo pagrindo dėsnis, 
turi labai platų pritaikymą, būtent, jisai lygiai liečia logikos sritį ir me- 
tafizikos. Vadinasi, kiekvienas teigimas turi turėti pagrindą bei motyvus, 
kūrių dėliai bet kas teigiama; kiekvienas daikto pasikeitimas turi turėti 
priežastį, kuri jį įvykdė. Kitaip tariant, mąstymo ir veikimo sritims do- 
minuoja pakankamo pagrindo bei priežastingumo principai. 

Vaikas gan anksti pradeda suprasti priežasties reikalą. Šita mintis 
jam ateina į galvą jam žiūrint į savo veiksmų padarinius. Kai vaikas bet ką 
veikia, jisai pastebi, kad jo veiksmas ima rastis ne savaime, bet eina iš jo 
noro, valios; taigi, jisai valią laiko priežastimi, kuri gamina veiksmą, kuri 
gali veiksmą ir sustabdyti. Vaikas perkelia priežastingumą nuo savo va- 
lios kitiems daiktams, nes mato, kad ir kiti daiktai gali gerai patarnauti 
sukelti bet kuriam veiksmui, vadinasi, gali būti priežastimi. 

Jau ketvirtais savo gyvenimo metais vaikas ima klausinėti vyresniuo- 
sius „kodėl“, „iš kur“; mat, jisai nori suprasti, jo prote yra nubudęs prie- 
žastingumo reikalavimas. Tiesa, kartais vaiko klausimai būna komiški, 


88 Dr. M. Reinys, Moksliškojo pažinimo kilmė žmogaus psichikoje 


dažnai jisai pasitenkina bet kokiais atsakymais; bet, kita vertus, jo klau-— 
simai kartais būna gan painūs, kas rodo, kad jų pagrinde yra filosotiški 
klausimai. 

Apie priežastinį vaiko mąstymą šį bei tą pasako ir žmonijos pažiūrų 
raida priežastingumo klausimu. Pažvelgus į žilą žmonijos senovę, kurioje 
nemaža randama mitologinio gyvenimo, ten galima pastebėti, kad yra su- 
pratimas apie priežastingumą; tai ir parodo, kad priežastingumas glūdi vi- 
soje žmonių giminėje, kad jisai yra, tiesiog sakant, pačioje žmogaus pri- 
gimtyje. Tačiau priežastingumas mitologijos laikais yra taip apipintas 
visokiais burtais, kerėjimais, gamtos jėgų dėsnių nežinojimu, kad visa ši 
mitologinė aplinka labai daug pakenkia ir pačiam priežastingumui pasi- 
reikšti tinkamoje šviesoje. Ten priežastingumas suprantamas daug pla- 
čiau: burtams ir kerėjimams pripažistama priežasties jėga; žinoma, tas eina 
iš permenko nusimanymo apie gamtą, jos jėgas ir dėsnius; mat, daugiau 
žiūrima į pačią faktų eigą, negu į priežastinį ryšį. Mokslo šviesai su lai- 
ku daugiau prasiskverbiant į primitiviųjų tarpą, priežastinio veikimo ribos 
siaurėja, nes daug faktų išaiškinami kitu būdu, negu primitivūs žmonės 
manė. 

Tam tikroje analogijoje su primitiviais žmonėmis yra ir vaikai: jie 
taip pat perplačiai ima priežastinį veikimą, priskirdami priežasties vardą 
tiems daiktams bei jų veiksmams, kurie toki nėra. Su laiku ir vaikai, be-— 
augdami ir besimokindami, ima daugiau suprasti ir darosi atsargesni: jie 
pradeda skirti priežastį nuo sąlygos ar progos. Tas jau rodo jų pažangą. 
kai dėl jų protinio pažinimo. Dar vėliau, tiesa, vaikai pradeda pastebėti 
naujų priežasčių, apie kurias pirmiau nieko nežinojo, bet tai jau būna ki- 
tose srityse. Šita eiga taip pat rodo pažangą kai dėl protinio pažinimo. 
Pagaliau, protinis bei priežastinis pažinimas dar daugiau pažengia ir at- 
baigia tam tikrą etapą, kai tasai pažinimas aprėpia vieną ištisą mokslo š3— 
ką, vadinasi, kai asmuo prieina tam tikrą specializaciją vienoje mokslo ša- 
koje ar, galų gale, net keliose. 

Moksliškąjį pažinimą atbaigia pasauližiūros sudarymas. Jos sudary- 
mas reikalaują tam tikro asmeninio ir mokslinio subrendimo. 

Asmeninis subrendimas, imamas bent minimaliniais reikalavimais, 
apima savarankišką mąstymą ir sugebėjimą pačiam tyrinėti. Savarankišką 
mąstymą visi laiko ivadu į asmens subrendimą, o sugebėjimas pačiam ty- 
rinėti yra asmens subrendimo įrodymas. Asmuo, turįs šiedvi savybi, gali 
būti su pagrindu laikomas pasiruošęs eiti spręsti pasauližiūros problemas, 
kiek jos reikalauja iš asmens tam tikrų asmeninių sugebėjimų. 

Pasauližiūros sudarymas reikalauja ir mokslinio subrendimo, kuris 
siekia žymiai plačiau ir giliau, nei bendrasis mokslinis išsilavinimas. Čia 
jau reikalinga sudaryti pasaulio vaizdas. Jisai įgaunamas, kai padaromas 


Dr. M. Reinys, Moksliškojo pažinimo kilmė žmogaus psichikoje 89 


pagrindinių mokslų apžvelgimas, kaip antai, gamtos, filosofijos, teologijos. 
Nėra reikalo visi šitie mokslai visose smulkmenose pažinti, bet pakanka 
padaryti apžvalga principinų klausimų, kurie tarp savęs yra susiję. Ta- 
čiau suvarankiškas pasauližiūros įgijimas būtinai reikalauja, kad asmuo 
orietuotųsi gamtos moksluose, filosofijoje ir teologijoje. Kas to nesugeba 
padaryti, tas negali turėti pamatuoto noro savarankiškai kurti pasauližiūrą, 
bet gali jąja naudotis, pasisavindamas iš kitų asmenų, kurie jam pamatuo- 
tai sudaro autoritetą. Apžvelkime pasauližiūros kūrimo gaires. 

Patiriamieji pradžios taškai pasauližiūrai kurti yra žmogus ir pasaulis 
su jų santykiais, o pagrindiniai statomieji klausimai bus tokie: kas yra, 
iš kur eina, kur eina. 

Pasauližiūros klausimas kyla savaime kiekvienam giliai galvojančiam. 
Susidūręs su gyvenimu jisai randa jame visokių dalykų, kurie tarp savęs 
dažnai net prieštarauja. Kas iš tų prieštaraujančių dalykų pasirinkti, 
kur yra tikroji vertybė, kas teikia pilnutinę palaimą, kokie yra tikri žmo- 
gaus idealai? Tai vis klausimai, kurių negali išvengti rimtai galvojantis 
žmogus. 

Su kokiais objektais gyvenime ir veikime susiduria žmogus? Yra me- 
džiaginių daiktų; jie pirmoje eilėje yra žmogaus pastebimi ir pažįstami. 
Be medžiaginių daiktų, žmogus susiduria ir su psichine realybe; jutimai, 
prisiminimai, įsivaizdavimai, mąstymas, norai, jausmai yra nemažiau realiis 
dalykai. Be to, dar randami logikos santykiai tarp daiktų, veiksmų. 

Kuriant pasauližiūrą, iš metodų vartojami protavimas ir patyrimas. 
Kad ir protavimas sudaro pagrindinį metodą, tačiau patyrimas taip pat 
reikalingas, kad protavimo daviniai nebūtų nutolę nuo tikrovės. 

Patys svarbieji principai, reikalingi pasauližiūrai sudaryti, yra sub- 
stancijos, priežastingumo ir tikslingumo principai. Jų kilmė moksliniamė 
pažinime jau anksčiau buvo suminėta. 

Kad pasauližiūra būtų priimta ir kritiškai moksliškai galvojančiam, 
ji turi būti nuosakiai konstruota, turi apimti visumą, vadinasi, teoriją ir 
gyvenimą, turi būti aiški bent giliai galvojančiam ir, pagaliau, turi turėti 
tikrumą, kuriuo tenkinasi gyvenime rimti žmonės arba kurio reikalauja. 
kiti mokslai. 

Suminėjus formalines pasauližiūros savybes, tenka atkreipti dėmesys 
į patį pasauližiūros turinį. 

Kuriant pasauližiūrą ir sudarant jos turinį yra būtina laikytis logiškos 
ir naturalinės eigos: pradėti gamtos mokslu, papildyti filosofija. atbaigti 
teologija. Ši eiga yra tvirtai pamatuota, nes kiekvieną pažinimą pradeda 
patyrimas, papildo mąstymas ir, pagaliau, prigimtomis jėgomis iš gamtos 
versmių įgautąji pažinimą atbaigia prigimtos jėgos iš antgamtinių versmių. 
Toksai atbaigimas yra moksliškai pateisintas, nes jį sudarant naudojamasi 

tokiu pat moksliniu kritiškumu, kaip ir kitur; o jei atsiranda naujų pa- 
žinimo versmių, antgamtinių, tad mokslinis nešališkumas reikalauja juos 
tirti su lygiu atsidėjimu, kaip ir kituose moksluose, o ne aprioriškai pa- 
reikšti, kad naujos versmės ir iš jų gautas pažinimas nesiderina su ikšiol 
+urimomis žiniomis iš kitų versmių ir todėl jos esančios nepriimtinos. 
Mokslo pažanga visuomet tolygius apriorizmus šalino kaip nemoksliškus. 

Sudarant pasauližiūrą tenka remtis, visų pirma, pasaulivaizdžiu, kurį 
tiekia gamtos mokslas. Mat, pasauližiūra nėra vaizduotės padaras, bet 
kritiškai moksliškas pažinimas, atremtas į mokslų išdavas ir jų išvadas. 
Todėl pasauližiūros kūrėjai taip atsidėję seka pasaulivaizdžio pakitėjimus, 
pareinančius nuo gamtos mokslo kitimų. 

Gamtos mokslo metodai yra griežti, todėl ir jais gaunamosios žinios 
yra patikimos. Bet tuo gamtos pažinimas dar nebaigiamas: yra ir kitų 
būdų gamtos pažinimui pagilinti, kaip tai matyt iš gamtos filosofijos. 
Be to, yra sumetimų, kurie nurodo reikalą būti atsargiems su visais daly- 
kais, einančiais gamtos mokslo vardu. Visų pirma. Visos žinios iš gamtos 
mokslų eina per žmogaus psichiką, tad gamtos mokslo patikimumas pareina 
nuo psichologijos. Antra. Gamtos moksle reikia skirti konstatuotieji 
*aktai nuo interpretacijos, kurią jiems duoda gamtininkai pareinamai nuo 
savo pažiūrų. Trečia. Kaip visur, taip ir gamtos moksle mokslų ribos 
daug kur yra neaiškios, ginčytinos. Gamtos mokslo istorija visa tai parodo 
su dideliu aiškumuų. Todėl yra gyvo reikalo nepasiduoti sugestijai, kurią 
be pagrindo mėgina sudaryti kai kurie gamtininkai: su gamtos mokslais 
baigiąsi visas patikimas žinojimas. Nieko panašaus nėra, nes gamtos mok- 
slas yra tik pirmas mokslų etapas. 

Prie pirmojo mokslų etapo priklauso ir tie mokslai, kurie nagrinėja 
Žmonių išorinius pasireiškimus bei veiksnius, kaip antai, istorija, kalboty- 
ra, filosofija, teisė, etnografija, kultūros istorija ir t. t. Šitie mokslai 
yra prieinami empiriniams metodams ir konstatuoja žmonių viršinio vei- 
kimo faktus. Vadinasi, surenka medžiagą, kuri yra tam tikroje analogijoje 
su gamtos mokslu. 

Po pirmojo mokslų etapo, gamtos ir istorijos mokslų, eina antrasai 
etapas — filosofijos mokslai. Filosofija apima žmogaus vidinio pasaulio 
reiškinius ir visa kita žmoguje, pasaulyje ar kur kitur, kas gali būti pažinta 
mąstymu. 

Psichiniai reiškiniai jutimų ar mąstymo pavidalu yra ne mažiau realūs 
dalykai, nei bet kuris gamtos pažintasai dalykas. Dar daugiau. Gamtos 
pažinimas vyksta psichinių reiškinių pagalba ir gamtos mokslus formuoja 
žmogaus protas. Iš to eina išvada, kad, paneigus psichinių reiškinių vertę, 
tuo pačiu paneigiamas ir visas gamtos mokslo pažinimas. 

Filosofija nustato ne tik pažinimo procesą, bet ir patiekia viršinio 

pasaulio pažinimo pamatavimą. Iš tikrųjų. Veikiantysis subjektas, arba 
Aš, konstatuoja, kad jisai visados yra tas pats, kuo įvairiausius veiksmus 
pačiam sau priskiria. Čia pareiškiama veikiančiojo subjekto tapatybė. 
Subjektas, Aš, patiria ir kas svetima, nepriklausoma, pastovu, kitaip sa- 
kant, daiktą. Iš čia ir susidaro supratimas apie pasaulį, kaip visai realių 
daiktų visumą, 

Veikiamojo subjekto pastovumas, vienumas, tapatybė sudaro tvirtą 
pagrindą laikyti subjektą esant substanciją. Šios substancijos veiksmai 
kaip nepareiną nuo erdvės, laiko, yra nemedžiaginiai, arba dvasiniai, todėl 
subjektas substancija, arba siela, yra dvasia. 

Žmogaus dvasia ir viršinis daiktų pasaulis yra tarpusavio veikime, 
todėl dvasia nepasitenkina paviršutiniu pasaulio pažinimu, bet siekia gi- 
liau, siekia išspręsti pasaulio jėgų ir jų veikimo klausimus. Kaip šito 
tyrimo išdava prieinama išvada, kad gamtoje yra ne vien mechaniškas 
veikimas, bet yra ir kitos rūšies veiksmų, būtent, gyvybinių, kad gamtos 
gyvių plėtotėje yra tame tikrų neperžengiamų ribų, kaip antai negalimybž 
dvasiai atsirasti iš pojūtinio gyvenimo, kad pasaulio daiktų viršinėje san- 
tvarkoje ir jų vidinėje struktūroje yra tikslingumo. 

Pasaulio ir žmogaus dvasios buvimas, tarpusavis veikimas, metafizikos 
ir logikos dėsnių suderinamumas reikalaute reikalauja priežasties ar pa- 
kankamo pagrindo būti. Šitą klausimą sprendžiant tat ir prieinamas Dievo 
buvimas. Pasaulio tikslingumas teįmanomas tik kai Dievas yra dvasia. 
Taigi, panteistinis Dievo supratimas visai neatitinka anuosius priežasties 
ar pagrindo reikalavimus. 

Pažinęs save, pasaulį, Dievą žmogus gerai supranta, kad jisai pats ir 
pasaulis yra sudaryti tam tikru tikslu ir planu, kad kiekviename daikte 
yra jo prigimties dėsniai, kad tie dėsniai sudaro žmogui ir visuomenei 
prigimtąją teisę, kad prigimtoji teisė turi būti visuomeninės santvarkos 
pagrinde, kad visuomeninio gyvenimo pažibos laisvė ir pažanga turi rem- 
tis, galutinoje sąskaitoje, taip pat prigimtąja teise. 

Filosofijos mokslai, kiek galima prigimtoms žmogaus jėgoms, gilina 
žmogaus, gamtos, pasaulio, Dievo pažinimą, tačiau toli gražu ne visiems 
klausimams randa išsprendimą, kitur vėl randa daug svyravimo. Pagaliau, 
tik nedaugeliui žmonių tėra galima tiek susipažinti su gamtos ir filosofijos 
mokslais, kad sugeba juose orientuotis, sudarinėti sau pasauližiūrą, bet kaip 
gi su kitais žmonėmis, tiesiog su jų masėmis? Tačiau reikia būtinai žinoti 
gyvenimo tikslas, keliai, priemonės. Be jų gyvenimas su darbu, kentėjimu 
ir kovomis būtų chaosas ir absurdas. Be to, moksliškasai objektivumas 
ir kritiškumas verčia paisyti kiekvienos pažinimo versmės, jei jisai bet 
kuriuo būdu darosi prieinamas mokslo tyrimui. 

Be pirmojo ir antrojo, yra trečias pažinimo etapas — teologijos mok- 

slai.  Absolučiai nėra jokių mokslinių motivų, kuriais būtų galima pama- 
tuotai neigti teologijos mokslų galimumas. Visai atvirkščiai, mokslo dva- 
sia reikalauja paisyti kiekvienos realybės, kuri bet kuriuo būdu pasi- 
reiškia. 

Jei yra siela ir Dievas, tai religija būtinai formuojasi kaip santykis 
žmogaus su Dievu. Žmonių gyventoji religija turi savo istoriją. I ją įsi- 
skaičius matyti krikščionybės kilnumas akivaizdoje kitų religijų. Istori- 
jos dokumentai ir faktai gyvai liudija ir rodo Kristaus dievybę. Kristus 
yra palikęs savo dieviškąjį mokslą, kurį pavedė saugoti ir skelbti savo 
Bažnyčiai, duodamas jai neklaidingumo dovaną tikėjimo ir doros daly- 
kuose. Iš čia eina, kad katalikų Bažnyčios skelbiamasai dogmų ir dorovės 
mokslas turi paties Kristaus sankciją. Kristaus mokslo tiesomis einant, 
išsprendžiamas žmogaus gyvenimo tikslas tokiu būdu, kad, visai paten- 
kinant ir griežtus moksliškus proto reikalavimus, tinkamai išsprendžiamos 
laimės, kentėjimo ir tolygios painios problemos ir nustatomi tvirti dorovės 
pagrindai ne subjektiviais, laisvai kuriamais manymais, bet atsiremiant 
pasaulio daiktų ir žmogaus prigimtimi bei jų santykiais. 

Katalikų pasauližiūra turi tuos brangius moksliškajam tyrimui ypa- 
tumus, kad ji įprasmina pasaulio buvimą, eigą, ir žmogaus gyvenimą, kad 
joje negali būti nesuderinamumo tarp pažiūrų ir gyvenimo, atvirkščiai, 
čia ji mato gražią harmoniją, vadinasi, teorija išaiškina ir įprasmina prak- 
tiką, kad joje gražios prasmės įgyja darbas, pastangos, kovos, kentėjimai, 
pažanga, tobulėjimas, eiga į pilnutinę kultūrą. Visapusiška, kūno ir dva- 
sios reikalus patenkinanti kultūra ruošia žmonėms laimę, kelia jų gyvenimo 
džiaugsmą, sudaro optimistinį nusiteikimą, kuris savo ruožtu žadina kū- 
rybines žmogaus jėgas ir gamina naujus pasiryžimus tobulėti, kultūrinei 
pažangai daryt, žmogaus psichikai praturtint. 

